ലാലിഗ: വലന്‍സിയക്കെതിരെ ബാഴ്‌സയ്ക്ക് സമനില\nമാഡ്രിഡ്: ലാ ലിഗയില് റയല് മാഡ്രിഡിന്റെ തോല്‍വിക്ക് പിന്നാലെ ബാഴ്‌സലോണയ്ക്കും അടിതെറ്റി. വലന്‍സിയക്കെതിരായ മത്സരത്തില് ബാഴ്‌സലോണ സമനില വഴങ്ങി. ഇരുടീമുകളും ഓരോ ഗോള് വീതം നേടുകയായിരുന്നു. അവസാന നാല് മത്സരങ്ങളില് മൂന്ന് പോയിന്റ് മാത്രമാണ് ബാഴ്‌സലോണയുടെ സമ്പാദ്യം. മത്സരത്തിന്റെ രണ്ടാം മിനിറ്റില് തന്നെ ഗാരേ വലന്‍സിയക്ക് ലീഡ് നല്‍കി. 23-ാം മിനിറ്റില് ലയണല് മെസ്സിയിലൂടെ ബാഴ്‌സലോണ സമനില ഗോള് നേടി. എന്നാല് പിന്നീട് ഗോള് കണ്ടെത്താന് ഇരുടീമുകള്‍ക്കുമായില്ല.\nഇതോടെ ബാഴ്‌സയേയും റയലിനേയും മറികടന്ന് സെവിയ്യ ലീഗില് ഒന്നാമതെത്തി. എട്ടു മത്സരങ്ങളില് നിന്ന് 16 പോയിന്റാണ് സെവിയ്യയുടെ സമ്പാദ്യം. 15 പോയിന്റ് വീതമുള്ള ബാഴ്‌സലോണ രണ്ടാമതും അത്‌ലറ്റിക്കോ മാഡ്രിഡ് മൂന്നാം സ്ഥാനത്തുമാണ്. 14 പോയിന്റുമായി റയല് മാഡ്രിഡാണ് നാലാം സ്ഥാനത്ത്.\nമറ്റു മത്സരങ്ങളില് സെവിയ്യ 2-1ന് സെല്‍റ്റ വിഗോയേയും എസ്പാനിയോള് വിയ്യാറയലിനേയും പരാജയപ്പെടുത്തി. അത്‌ലറ്റിക്കോ മാഡ്രിഡ് എതിരില്ലാത്ത ഒരു ഗോളിന് റയല് ബെറ്റിസിനെ പരാജയപ്പെടുത്തി.\nതന്നെ ആസൂത്രിതമായി നീക്കിയെന്ന വെളിപെടുത്തലുമായി അഫ്ഗാന് താരം\nപോര്‍ച്ചുഗലിന് പ്രഥമ യുവേഫ നാഷന്‍സ് ലീഗ് കിരീടം


സൗദിയില് രോഗ ബാധിതരില് 79 ശതമാനം പേരും വിദേശികള്\nMon Jul 04 2022 21:45:37 GMT+0530 (India Standard Time)\nഇന്ന് പുതുതായി രോഗം സ്ഥിരീകരിച്ചവരിൽ 191 പേര് നിരീക്ഷണത്തിൽ കഴിയുന്നവരായിരുന്നു\nBY ABH18 April 2020 2:39 PM GMT\nABH18 April 2020 2:39 PM GMT\nദമ്മാം: സൗദിയില് കൊവിഡ് 19 ബാധിതരില് 79 ശതമാനവും വിദേശികളാണെന്ന് സൗദി ആരോഗ്യ മന്ത്രാലയ വക്താവ് മുഹമ്മദ് അബ്ദുല് ആലി വ്യക്തമാക്കി. രോഗവ്യാപനം കണക്കിലെടുത്ത് വ്യാപകമായി നടത്തിയ കൊവിഡ് പരിശോധനയിൽ ഇന്ന് 740 പുതിയ രോഗബാധിതരെ കണ്ടെത്തി.\nഇന്ന് പുതുതായി രോഗം സ്ഥിരീകരിച്ചവരിൽ 191 പേര് നിരീക്ഷണത്തിൽ കഴിയുന്നവരായിരുന്നു. 201 പേര്‍ക്ക് രോഗം ബാധിച്ചത് മറ്റുള്ളവരുമായി സമ്പര്‍ക്കം പുലര്‍ത്തിയതിലൂടെയാണ് സ്ഥിരീകരിച്ചത്. വിദേശികള് ലേബര് ക്യാംപുകളും മറ്റു താമസ കേന്ദ്രങ്ങളും കേന്ദ്രീകരിച്ച് നടത്തിയ വ്യാപക പരിശോധനയിലാണ് പുതുതായി രോഗം കണ്ടെത്തിയത്.\nവിദേശികളുടെ താമസ സ്ഥലങ്ങളില് പരിശോധന നടത്തുന്നതിനു പ്രതേക മെഡിക്കല് ടീമിനെ നിയോഗിച്ചിട്ടുണ്ട്. ഇവരോടപ്പം പരിഭാഷകരെ ഉള്‍പ്പെടുത്തിയിട്ടുണ്ടെന്നും ആരോഗ്യ മന്ത്രാലയം അറിയിച്ചു.


മമ്മൂട്ടിക്കും ദുല്‍ഖര് സല്‍മാനുമൊപ്പം ചിത്രം? ജീത്തു ജോസഫ് വെളിപ്പെടുത്തുന്നു.. | Southlive\nമമ്മൂട്ടിക്കും ദുല്‍ഖര് സല്‍മാനുമൊപ്പം ചിത്രം? ജീത്തു ജോസഫ് വെളിപ്പെടുത്തുന്നു..\nFriday, 9th July 2021, 8:10 am\nമലയാള സിനിമയിലെ സൂപ്പര് ഹിറ്റ് സംവിധായക നിരയിലെ പ്രധാനിയാണ് ജീത്തു ജോസഫ്. പ്രേക്ഷകര്‍ക്കായി സൂപ്പര് ഹിറ്റ് ചിത്രങ്ങള് ഒരുക്കിയ ആളാണ് അദ്ദേഹം. അതില് ദൃശ്യം എന്ന മോഹന്‍ലാല് ചിത്രം മലയാളത്തിലെ ആദ്യത്തെ അമ്പതു കോടി ക്ലബ് ചിത്രവും അതുപോലെ ആറു ഭാഷകളിലേക്ക് റീമേക് ചെയ്യുകയും ചെയ്ത സിനിമയുമാണ്.\nഇപ്പോഴിതാ മമ്മൂട്ടിയേയും അദ്ദേഹത്തിന്റെ മകനും യുവ താരവുമായ ദുല്‍ഖര് സല്‍മാനെയും ഒന്നിപ്പിച്ച് ഒരു ചിത്രം ഒരുക്കുമോ എന്ന ചോദ്യത്തിന് ജീത്തു മറുപടി നല്‍കിയിരിക്കുകയാണ്.\nതാനും അങ്ങനെയൊരു ചിത്രത്തിന് ശ്രമിച്ചുകൊണ്ടിരിക്കുകയാണെന്നാണ് അദ്ദേഹം നല്‍കിയ മറുപടി്. രണ്ടു പേര്‍ക്കും പറ്റിയ ചില പ്രമേയങ്ങള് കയ്യില് ഉണ്ടെന്നും, അത് ഒരു സമ്പൂര്‍ണ്ണ കഥ ആയി രൂപപ്പെട്ടാല് തീര്‍ച്ചയായും അവരെ വെച്ച് ചിത്രം ചെയ്യാന് ആഗ്രഹം ഉണ്ടെന്നും ജീത്തു ജോസഫ് പറയുന്നു. ദുല്‍ഖറിനെ വെച്ച് ഒരു ചിത്രം പ്ലാന് ചെയ്തിരുന്നു എങ്കിലും അതിന്റെ കഥ പൂര്‍ത്തിയാക്കാന് സാധിക്കാത്തതിനെ തുടര്‍ന്ന് ആ പ്രൊജക്റ്റ് വേണ്ടെന്നു വെക്കുകയായിരുന്നു എന്നും ജീത്തു വെളിപ്പെടുത്തി.\nആസിഫ് അലി നായകനാവുന്ന ഒരു ചിത്രം കൂടി ജീത്തു ചെയ്യും എന്നും റിപ്പോര്‍ട്ടുകള് പറയുന്നു. ഇത് കൂടാതെ മോഹന്‍ലാല് നായകനായ ഒരു ബിഗ് ബഡ്ജറ്റ് ത്രില്ലര്, അതുപോലെ ദൃശ്യം3എന്നിവയും ജീത്തു ജോസഫ് പ്ലാന് ചെയ്യുന്ന പ്രൊജെക്ടുകള് ആണെന്നും സൂചനകള് ഉണ്ട്.


'പൃഥ്വിരാജിനും ആഷിഖ് അബുവിനും വാഴപ്പിണ്ടി ജ്യൂസ് നിര്‍ദേശിക്കുന്നു'; വിമര്‍ശിച്ച് ടി സിദ്ദിഖ് | Southlive\n'പൃഥ്വിരാജിനും ആഷിഖ് അബുവിനും വാഴപ്പിണ്ടി ജ്യൂസ് നിര്‍ദേശിക്കുന്നു'; വിമര്‍ശിച്ച് ടി സിദ്ദിഖ്\nThursday, 2nd September 2021, 7:35 am\nനടന് പൃഥ്വിരാജും സംവിധായകന് ആഷിഖ് അബുവും ‘വാരിയംകുന്നന്’ സിനിമയില് നിന്നും പിന്‍മാറിയതിനെ വിമര്‍ശിച്ച് കോണ്‍ഗ്രസ് നേതാവും കല്‍പ്പറ്റ എംഎല്‍എയുമായ ടി സിദ്ദിഖ്. പൃഥ്വിരാജിനും ആഷിഖിനും വാഴപ്പിണ്ടി ജ്യൂസ് നിര്‍ദേശിക്കുന്നു എന്നാണ് ഫെയ്‌സ്ബുക്ക് കുറിപ്പിലൂടെ ടി സിദ്ദിഖ് പറയുന്നത്.\n”വാഴപ്പിണ്ടി കഴിക്കുന്നതു മാത്രമല്ല, വാഴപ്പിണ്ടിയുടെ ജ്യൂസ് കുടിക്കുന്നതും ഏറെ നല്ലതാണ്. വാഴപ്പിണ്ടി ചെറുതായി അരിഞ്ഞ് ഇത് മിക്സിയില് അടിച്ചെടുത്തു ജ്യൂസായി ഉപയോഗിയ്ക്കാമെന്നും. സ്വാദിന് തേനും ഏലയ്ക്കയും വേണമെങ്കില് ഉപയോഗിയ്ക്കാം. വാഴപ്പിണ്ടി ജ്യൂസ് കുടിയ്ക്കുന്നതു കൊണ്ടു ഗുണങ്ങളേറെയാണ്. നടന് പൃഥ്വിരാജിനും സംവിധായകന് ആഷിഖ് അബുവിനും ഈ ജ്യൂസ് നിര്‍ദേശിക്കുന്നു” എന്നാണ് സിദ്ദിഖ് കുറിച്ചിരിക്കുന്നത്.\nനിര്‍മ്മാതാക്കളുമായുള്ള അഭിപ്രായ വ്യത്യാസത്തെ തുടര്‍ന്നാണ് ആഷിഖ് അബുവും പൃഥ്വിരാജും ചിത്രത്തില് നിന്നും പിന്‍മാറിയത്. 2020 ജൂണിലാണ് ചിത്രം പ്രഖ്യാപിച്ചത്. സിനിമ പ്രഖ്യാപിച്ചതിന് പിന്നാലെ ആഷിഖ് അബുവിനും പൃഥ്വിരാജിനുമെതിരെ വ്യാപകമായ രീതിയില് സൈബര് ആക്രമണം നടന്നിരുന്നു. കൂടാതെ വാരിയംകുന്നത്ത് കുഞ്ഞഹമ്മദ് ഹാജി കേന്ദ്ര കഥാപാത്രമാവുന്ന മൂന്ന് സിനിമകള് കൂടി പ്രഖ്യാപിക്കപ്പെടുകയും ചെയ്തിരുന്നു.


ഓസ്‌ട്രേലിയയുടെ പ്രകൃതിദൃശ്യങ്ങൾ | സമ്പൂർണ്ണ യാത്ര\nആഴ്ച അവസാനിക്കുന്നു, തിങ്കളാഴ്ച വരെ ഓസ്‌ട്രേലിയ എന്ന മനോഹരമായ ഭൂമിയുടെ വാർത്തകൾ, വാർത്തകൾ, ഉല്ലാസയാത്രകൾ, പ്രകൃതിദൃശ്യങ്ങൾ എന്നിവ ഞങ്ങൾ വീണ്ടും കാണില്ല. അതുകൊണ്ടാണ് ഓസ്‌ട്രേലിയയിലെ എല്ലാ സന്ദർശകർക്കും ഈ അത്ഭുതകരമായ ലാൻഡ്‌സ്‌കേപ്പുകളുടെ ചിത്രങ്ങളുടെ ഒരു പരമ്പര ഉപയോഗിച്ച് ദിവസം അവസാനിപ്പിക്കാൻ ഞാൻ തിരഞ്ഞെടുത്തത്. തീർച്ചയായും, കടൽത്തീരങ്ങൾ, തീരങ്ങൾ, പാറക്കൂട്ടങ്ങൾ, മനോഹരമായ പച്ച വനങ്ങൾ, നഗരങ്ങൾ, മരുഭൂമികൾ എന്നിവയുണ്ട്. എന്നാൽ ഈ മൂന്ന് പേരും ഈ ദ്വീപ്-ഭൂഖണ്ഡത്തിലെ ഏറ്റവും മികച്ച ആളുകളുടെ പ്രതിനിധികളാണെന്ന് ഞാൻ കരുതുന്നു, അതിൽ ആസ്വദിക്കാൻ ആഗ്രഹിക്കുന്ന നല്ല ആളുകൾ താമസിക്കുന്നു.\nആദ്യ ഫോട്ടോ ഉടനടി ഓസ്‌ട്രേലിയൻ ആദിവാസികളെയും അവരുടെ പുരാണങ്ങളെയും സൂചിപ്പിക്കുന്നു. ഉലുരു അല്ലെങ്കിൽ അയേഴ്സ് റോക്സ്, നിങ്ങൾ പറയാൻ ആഗ്രഹിക്കുന്നതുപോലെ, ഇത് ഒരു മാന്ത്രിക സ്ഥലമാണ്. ചിഹ്നമുള്ള വ്യത്യസ്ത പാതകളിലൂടെ നിങ്ങൾക്ക് വിചിത്രവും ചുവന്നതുമായ ഈ പാറയിൽ കയറാം. അറിയാതെ നിങ്ങൾക്ക് ഓസ്‌ട്രേലിയയിലൂടെ പോകാൻ കഴിയില്ല. രണ്ടാമത്തെയും മൂന്നാമത്തെയും ഫോട്ടോകൾ ഓസ്‌ട്രേലിയൻ തീരങ്ങൾ എത്ര മനോഹരമാണെന്നതിന്റെ ഉദാഹരണങ്ങളാണ്. വെളുത്ത മണൽ ബീച്ചുകൾ, ഉഷ്ണമേഖലാ സസ്യങ്ങൾ മുതൽ സ്വർണ്ണ മണൽ ബീച്ചുകൾ, പരുക്കൻ കടലുകൾ തുടങ്ങി ഓസ്‌ട്രേലിയക്കാർ അവരുടെ നല്ല സമയം സർഫിംഗിൽ ചെലവഴിക്കുന്നു.\nഗ്രേറ്റ് ബാരിയർ റീഫ്, ഹോട്ടലുകളും ക്രൂയിസുകളുമുള്ള നിരവധി ദ്വീപുകൾ, വെള്ളച്ചാട്ടങ്ങളും അരുവികളുമുള്ള മഴക്കാടുകൾ, മനോഹരമായ ദേശീയ ഉദ്യാനങ്ങൾ, ഓസ്‌ട്രേലിയ വർഷം മുഴുവനും തിളങ്ങുന്നു.\nലേഖനത്തിലേക്കുള്ള പൂർണ്ണ പാത: സമ്പൂർണ്ണ യാത്ര » ഓസ്‌ട്രേലിയയുടെ ലാൻഡ്‌സ്‌കേപ്പുകൾ\nലാ എസ്പെറ്റഡ മഡൈറൻസ്, മഡെയ്‌റയിലെ പരമ്പരാഗത ഭക്ഷണം\nപാർലമെന്റിന്റെ ലണ്ടൻ വീടുകൾ


IND vs WI: Rohit sharma to lead India,Bishnoi in team, Kuldeep makes comeback - Malayalam MyKhel\n» IND vs WI: രോഹിത് നയിക്കും, കുല്‍ദീപ് തിരിച്ചെത്തി, ബിഷ്‌നോയ് പുതുമുഖം- ഇന്ത്യന് ടീം പ്രഖ്യാപിച്ചു\nIND vs WI: രോഹിത് നയിക്കും, കുല്‍ദീപ് തിരിച്ചെത്തി, ബിഷ്‌നോയ് പുതുമുഖം- ഇന്ത്യന് ടീം പ്രഖ്യാപിച്ചു\nUpdated: Wednesday, January 26, 2022, 23:32 [IST]\nമുംബൈ: വെസ്റ്റ് ഇന്‍ഡീസിനെതിരേ അടുത്ത മാസം നടക്കാനിരിക്കുന്ന ഏകദിന, ടി20 പരമ്പരകള്‍ക്കുള്ള ഇന്ത്യന് ടീമിനെ പ്രഖ്യാപിച്ചു. ഫിറ്റ്‌നസ് വീണ്ടെടുത്ത രോഹിത് ശര്‍മയാണ് രണ്ടു ടീമുകളെയും നയിക്കുക. റിസ്റ്റ് കുല്‍ദീപ് യാദവ് ഒരിടവേളയ്ക്കു ശേഷം ഇന്ത്യയുടെ നിശ്ചിത ഓവര് ടീമുകളിലേക്കു തിരിച്ചെത്തിയെന്നതാണ് ശ്രദ്ധേയമായ കാര്യം. യുവ ലെഗ് സ്പിന്നര് രവി ബിഷ്‌നോയിയാണ് ടീമിലെ പുതുമുഖം. യുവ പേസര് ആവേശ് ഖാനും രണ്ടു ടീമുകളിലും ഇടം പിടിച്ചു.\nBCCI Announces India's Squad For Home Series Against West Indies | Oneindia Malayalam\nവിന്‍ഡീസിനെതിരേ മൂന്നു വീതം ഏകദിനങ്ങളും ടി20യുമാണ് ഇന്ത്യ കളിക്കുന്നത്. ഫെബ്രുവരി ആറിനാണ് ഏകദിന പരമ്പരയ്ക്കു തുടക്കമാവുന്നത്. മല്‍സരങ്ങള് അഹമ്മദാബാദിലാണ്. ടി20 പരമ്പരയ്ക്കു വേദിയാവുക കൊല്‍ത്തയിലെ ഈഡന് ഗാര്‍ഡന്‍സാണ്.\nസ്റ്റാര് പേസര് ജസ്പ്രീത് ബുംറ, മറ്റൊരു സീനിയര് ഫാസ്റ്റ് ബൗളറായ മുഹമ്മദ് ഷമി എന്നിവര്‍ക്കു ഏകദിന, ടി20 പരമ്പരകളില് വിശ്രമം നല്‍കിയിരിക്കുകയാണ്. കഴിഞ്ഞ സൗത്താഫ്രിക്കന് പര്യടനത്തിലെ ആറു മല്‍സരങ്ങളിലും ബുംറ കളിച്ചിരുന്നു. ഷമിയാവട്ടെ ടെസ്റ്റില് മാത്രമേ ടീമിലുണ്ടായിരുന്നുള്ളൂ. ഏകദിനത്തില് വിശ്രമം നല്‍കിയിരുന്നു.\nവൈസ് ക്യാപ്റ്റന് കെഎല് രാഹുല് വിന്‍ഡീസിനെതിരായ ആദ്യ ഏകദിനത്തില് കളിക്കില്ല. രണ്ടാം ഏകദിനം മുതലാണ് അദ്ദേഹം ടീമിനൊപ്പം ചേരുക. പരിക്കു കാരണം ആര് അശ്വിനെ ഇന്ത്യന് ടീമിലുള്‍പ്പെടുത്തിയിട്ടില്ല. ഫിറ്റ്‌നസ് വീണ്ടെടുത്തിട്ടില്ലാത്തതിനാല് സ്റ്റാര് ഓള്‍റൗണ്ടര്‍മാരായ ഹാര്‍ദിക് പാണ്ഡ്യ, രവീന്ദ്ര ജഡേജ എന്നിവര്‍ക്കും ഇന്ത്യ വിശ്രമെ നല്‍കിയിട്ടുണ്ട്. അക്ഷര് പട്ടേല് ടി20 പരമ്പരയില് മാത്രമേ കളിക്കുകയുള്ളൂ.\nഐപിഎല്ലിലെ തകര്‍പ്പന് പ്രകടനമാണ് ബിഷ്‌നോയ്ക്കു ദേശീയ ടീമിലേക്കു ആദ്യമായി വഴി തുറന്നത്. കഴിഞ്ഞ രണ്ടു സീസണുകളിലും പഞ്ചാബ് കിങ്‌സിന്റെ ഭാഗമായിരുന്നു താരം. നേരത്തേ അണ്ടര് 19 ലോകകപ്പിലെ മിന്നുന്ന പ്രകടനമാണ് ബിഷ്‌നോയിയെ ശ്രദ്ധേയനാക്കുന്നത്. 2020ലെ ടൂര്‍ണമെന്റില് ഇന്ത്യയെ റണ്ണറപ്പാക്കുന്നതില് ബിഷ്‌നോയ് നിര്‍ണായക പങ്കുവഹിച്ചിരുന്നു. ടൂര്‍ണമെന്റില് ഏറ്റവുമധികം വിക്കറ്റെടുത്തതും അദ്ദേഹമായിരുന്നു. ലോകകപ്പിലെ പ്രകടനമാണ് ബിഷ്‌നോയ്ക്ക് ഐപിഎല്ലിലേക്കും അവസരമൊരുക്കിയത്.\nഓള്‍റൗണ്ടര് റിഷി ധവാനെ ഏകദിന ടീമിലേക്കു തിരിച്ചുവിളിച്ചേക്കുമെന്നു റിപ്പോര്‍ട്ടുകളുണ്ടായിരുന്നെങ്കിലും അതു സംഭവിച്ചില്ല. ദീപക് ഹൂഡയാണ് പകരം ടീമിലെത്തിയത്. വെങ്കടേഷ് അയ്യരെ ടി20 ടീമില് മാത്രമേ ഉള്‍പ്പെടുത്തിയിട്ടുള്ളൂ. ഏകദിനത്തില് പകരം ദീപക് ഹൂഡയ്ക്കാണ് നറുക്കുവീണത്.\nകഴിഞ്ഞ വര്‍ഷത്തെ ശ്രീലങ്കന് പര്യടനത്തിനു ശേഷം ഇന്ത്യന് ടീമിലേക്കുള്ള കുല്‍ദീപിന്റെ മടങ്ങിവരവ് കൂടിയാണ് ഇത്തവണത്തേത്. കുല്‍ദീപിന്റെ വരവോടെ വീണ്ടും കുല്-ചാ സഖ്യം ഒരുമിക്കുന്നുവെന്ന പ്രത്യേകതയും അടുത്ത പരമ്പരയ്ക്കുണ്ട്.\nഇന്ത്യന് ടി20 ടീം\nരോഹിത് ശര്‍മ (ക്യാപ്റ്റന്), കെഎല് രാഹുല് (വൈസ് ക്യാപ്റ്റന്), ഇഷാന് കിഷന്, വിരാട് കോലി, ശ്രേയസ് അയ്യര്, സൂര്യകുമാര് യാദവ്, റിഷഭ് പന്ത് (വിക്കറ്റ് കീപ്പര്), വെങ്കിടേഷ് അയ്യര്, ദീപക് ചാഹര്, ഷാര്‍ദുല് ടാക്കൂര്, രവി ബിഷ്നോയ്, അക്ഷര് പട്ടേല്, യുസ്വേന്ദ്ര ചാഹല്, വാഷിംഗ്ടണ് സുന്ദര്, മുഹമ്മദ് സിറാജ്, ഭുവനേശ്വര് കുമാര്, ആവേശ് ഖാന്, ഹര്‍ഷല് പട്ടേല്.\nരോഹിത് ശര്‍മ (ക്യാപ്റ്റന്), കെഎല് രാഹുല് (വൈസ് ക്യാപ്റ്റന്), റുതുരാജ് ഗെയ്ക്വാദ്, ശിഖര് ധവാന്, വിരാട് കോലി, സൂര്യകുമാര് യാദവ്, ശ്രേയസ് അയ്യര്, ദീപക് ഹൂഡ, റിഷഭ് പന്ത് (വിക്കറ്റ് കീപ്പര്), ദീപക് ചാഹര്, ഷര്‍ദുല് ടാക്കൂര്, യുസ്വേന്ദ്ര ചാഹല്, കുല്‍ദീപ് യാദവ് , വാഷിംഗ്ടണ് സുന്ദര്, രവി ബിഷ്നോയ്, മുഹമ്മദ് സിറാജ്, പ്രസിദ്ധ് കൃഷ്ണ, ആവേശ് ഖാന്.\nNews തമിഴ്‌നാട്ടില് 31,400 കോടി രൂപയുടെ പദ്ധതികള്: ഉദ്ഘാടനം ചെയ്യാന് 26 ന് മോദിയെത്തും\nFinance ഉറപ്പാണ് കേരളം; സർക്കാറിന്റെ ഗ്യാരണ്ടിയിൽ സ്ഥിര നിക്ഷേപം നടത്താം; ഉയർന്ന പലിശയും; നോക്കുന്നോ\nMovies അമ്മയെപോലും വെറുതെവിട്ടില്ല; ഓഡിഷനിടയിൽ ഉണ്ടായ ദുരനുഭവം വെളിപ്പെടുത്തി നടി ശ്രീനിതി\nRead more about: india vs west indies 2022 india team kuldeep yadav deepak hooda avesh khan west indies odi cricket ഇന്ത്യ രോഹിത് ശര്‍മ കുല്‍ദീപ് യാദവ് ഏകദിനം ടീം ടി20\nStory first published: Wednesday, January 26, 2022, 23:25 [IST]\nRCBയിലേയ്ക്ക് തിരിച്ചു വരുമെന്ന് സ്ഥിരീകരിച്ച് ABD\nIPL ഫൈനല് പ്രവചിച്ച് ഇതിഹാസ താരം


ആവർത്തിക്കുന്ന ഉറിയും പുൽവാമയും പിടഞ്ഞുവീഴുന്ന പട്ടാളക്കാരും: ഇവിടിങ്ങനാണു ഭായി...\nശരിയാണ്. പുൽവാമ ചാവേർ ആക്രമണത്തിന്റെ ഉത്തരവാദിത്തം ജെയ്ഷ് എ മുഹമ്മദ് എന്ന തീവ്രവാദ സംഘടന ഏറ്റെടുത്തിട്ടുണ്ട്. കൃത്യം നടത്തിയ ആദിൽ അഹമ്മദ് എന്ന കഷ്മീരി യുവാവ് ഒരു വർഷം മുമ്പ് ഏതാനും സുഹൃത്തുക്കൾക്കൊപ്പം നാട്ടിൽ നിന്നും അപ്രത്യക്ഷനായി എന്നും അവർ പാകിസ്ഥാൻ കേന്ദ്രമാക്കി കാശ്മീരിൽ പ്രവർത്തിക്കുന്ന ജെയ്ഷ് എ മുഹമ്മദെന്ന തീവ്രവാദി സംഘത്തിൽ ചേർന്നുവെന്നും വാർത്തകളുണ്ട്. അയാൾ പ്രസ്തുത കൃത്യം നടത്തുന്നതിനു തൊട്ടുമുമ്പു പുറത്തുവിട്ട വീഡിയോ ഉണ്ട്.\nശരിയാണ്. മുഹമ്മദിന്റെ സൈന്യം എന്ന് അർത്ഥം വരുന്ന ജെയ്ഷ് എ മുഹമ്മദ് എന്ന പേരിൽ പ്രവർത്തിക്കുന്ന ആ സംഘടന ഇന്ത്യൻ ഭരണകൂടത്തിന്റെയോ ബി ജെ പിയുടെയോ കീഴിലല്ല. അതുകൊണ്ടു തന്നെ അവർ ആവശ്യപ്പെടുമ്പോൾ ജേയ്ഷ് എ മുഹമ്മദ് ആക്രമണം നടത്തും എന്നു കരുതാനാവില്ല.\nശരിയാണ്. മനുഷ്യന്റെ ക്രിമിനൽ ഇന്റലിജെൻസിന്റെ വ്യാപ്തിയെ പൂർണ്ണമായും സ്തംഭിപ്പിക്കാൻ പോന്ന ഒരു ഇന്റെലിജെൻസ്, സെക്യൂരിറ്റി സിസ്റ്റം എന്നതു പ്രായോഗികമായി സാധ്യമല്ല. സെപ്റ്റംബർ 11 ആക്രമണം നടന്നത് അമേരിക്കയിൽ ഇന്റെലിജെൻസും സെക്യൂരിറ്റി സിസ്റ്റവും ഒന്നും ഇല്ലാഞ്ഞിട്ടല്ല.\nഈ ശരികളെയെല്ലാം ശരിയായി അംഗീകരിക്കുമ്പോഴും മറ്റു ചില കാര്യങ്ങൾ പരിഗണിക്കേണ്ടതുണ്ട്. അമേരിക്കയിൽ സെപ്റ്റംബർ 11 സംഭവത്തിനു ശേഷം അതേ വ്യാപ്തിയിലുള്ള മറ്റൊന്നു നടന്നിട്ടില്ല. എന്നാൽ 2016നു ഉറിയിലെ സൈനിക ക്യാമ്പിൽ ഇതേ ജെയ്ഷ് എ മുഹമ്മദ് തീവ്രവാദികൾ നുഴഞ്ഞുകയറി പതിനേഴോളം സൈനികരെ വധിച്ചിരുന്നു. അന്നും കനത്ത സുരക്ഷാവീഴ്ച എന്നാണു നാം സംഭവത്തെ വിലയിരുത്തിയത്. അന്നു നാലു ചാവേർ തീവ്രവാദികൾ ക്യാമ്പിൽ നുഴഞ്ഞു കയറിയെങ്കിൽ ഇന്ന് ഒരു ചാവേർ സ്ഫോടകവസ്തുക്കൾ നിറച്ച വാഹനം സൈനിക വ്യൂഹത്തിലേക്ക് ഇടിച്ചുകയറ്റി നാല്പത്തിയഞ്ചു സൈനികരെ വധിച്ചു. വീണ്ടും നാം സുരക്ഷാവീഴ്ചയെന്നു വിലപിക്കുന്നു.


iron lady movie first look poster | ആ മുഖം കണ്ടാല് ജയലളിതയല്ലെന്ന് ആര് പറയും?; ജയലളിതയായുള്ള നിത്യാമേനോന്റെ മേക്കോവര്; അമ്പരന്ന് തെന്നിന്ത്യന് സിനിമാലോകം | Mangalam\nMonday, April 22, 2019 Last Updated2Min 42 Sec ago English Edition\nThursday 06 Dec 2018 07.41 AM\nആ മുഖം കണ്ടാല് ജയലളിതയല്ലെന്ന് ആര് പറയും?; ജയലളിതയായുള്ള നിത്യാമേനോന്റെ മേക്കോവര്; അമ്പരന്ന് തെന്നിന്ത്യന് സിനിമാലോകം\nതെന്നിന്ത്യന് സിനിമാലോകം ഞെട്ടലിലാണ്. നടി നിത്യാ മേനോന്റെ പുതിയ മേക്കോവറാണ് ഏവരെയും ഞെട്ടിച്ചിരിക്കുന്നത്. തമിഴ്‌നാട് മുന് മുഖ്യമന്ത്രി ജയലളിതയുടെ ജീവിതം പറയുന്ന ചിത്രം ' അയണ് ലേഡി' യുടെ ഫസ്റ്റ് ലുക്ക് പോസ്റ്ററാണ് ഏവരെയും അമ്പരപ്പിച്ചിരിക്കുന്നത്. ജയലളിതയായി ചിത്രത്തില് എത്തുന്നത് നിത്യ മേനോനാണ്. ഫസ്റ്റ്‌ലുക്ക് പോസ്റ്റിലെ താരത്തിന്റെ ചിത്രവും രാഷ്ട്രീയപ്രവേശന സമയത്തുള്ള ജയലളിതയുടെ മുഖവുമായി അസാധാരണമായ രൂപസാദൃശ്യമാണുള്ളത്.\nആ സമയങ്ങളില് ജയലളിത ധരിക്കാറുളളത് പോലെ വെളുത്ത സാരിയണിഞ്ഞ് വട്ടപ്പൊട്ട് തൊട്ടാണ് നിത്യാ മേനോന് പോസ്റ്ററില് പ്രത്യക്ഷപ്പെട്ടിരിക്കുന്നത്. സംവിധായകന് മിഷ്‌കിന്റെ അസോഷ്യേറ്റായിരുന്ന പ്രിയദര്‍ശിനിയാണ് ചിത്രം സംവിധാനം ചെയ്യുന്നത്. അഭിനയിച്ച ആദ്യ ചിത്രം 'വെണ്‍നിറ ആടൈ' മുതല് അപ്പോളോ ആശുപത്രിയിലെ അവസാന നാളുകള് വരെയുള്ള ജയലളിതയുടെ സിനിമാ-രാഷ്ട്രീയ ജീവിതമാണ് ചിത്രത്തില് അവതരിപ്പിക്കുന്നത്.\nജയലളിതയുടെ ബയോപിക്ക് ചെയ്യുന്നതില് അവര് സന്തുഷ്ടയാണ്. 'പ്രിയദര്‍ശിനി അഭിമുഖത്തില് പറഞ്ഞു. ജയയുടെ രണ്ടാം ചരമവാര്‍ഷികദിനത്തിലാണ് ചിത്രത്തിന്റെ ഫസ്റ്റ്‌ലുക്ക് പോസ്റ്റര് പുറത്തിറക്കിയിരിക്കുന്നത്. ജയലളിതയുടെ ജീവിതം ആസ്പദമാക്കി സംവിധായകന് എ.എല് വിജയ്യും സിനിമ ചെയ്യുന്നുണ്ട്.\nഡിഎംകെ പ്രസിഡന്റാകാന് കരുണാനിധിയെ രണ്ടു വര്‍ഷം വീട്ടുതടങ്കലിലിട്ടു; ചികിത്സ നിഷേധിച്ചു നിശബ്ദനാക്കി; സ്റ്റാലിനെതിരേ പളനിസ്വാമി\nജയലളിതയുടെ കോടനാട് എസ്‌റ്റേറ്റിലെ കവര്‍ച്ചാ ഗൂഢാലോചനയ്ക്ക് പിന്നില് പളനിസ്വാമിയെന്ന് വെളിപ്പെടുത്തിയ പ്രതികള് അറസ്റ്റില്\nജയലളിതയുടെ ആശുപത്രി ചെലവ് 6.85 കോടി; 44.56 ലക്ഷം ഇനിയും കടം\nജയലളിതയുടെ ഹെലികോപ്ടര് വില്‍പ്പനയ്ക്ക്; 11 പേര്‍ക്ക് യാത്രചെയ്യാം


ബസുകള്‍ക്കിടയില് കുടുങ്ങി അറുപത്തിയഞ്ചുകാരിക്ക് ദാരുണാന്ത്യം :: Janmabhumi Daily\nFriday 25 August 2017 3:08 pm IST\nകോട്ടയം: നാഗമ്പടത്ത് ബസുകള്‍ക്കിടയില് കുടുങ്ങി അറുപത്തിയഞ്ചുകാരിക്ക് ദാരുണാന്ത്യം. തുരുത്തി പാത്താമുട്ടം എടക്കര അന്നമ്മ വര്‍ക്കിയാണ് മരിച്ചത്. അപകടത്തിനിടയാക്കിയ ബസുകളെ പോലീസ് കസ്റ്റഡിയിലെടുത്തു. തലയ്ക്ക് ഗുരുതരമായി പരിക്കേറ്റ അന്നമ്മയെ നാട്ടുകാർ പോലീസും ചേർന്നു കോട്ടയത്തെ സ്വകാര്യ ആശുപത്രിയിലും പീന്നിട് മെഡിക്കൽ കോളജിലും പ്രവേശിപ്പിച്ചെങ്കിലും ജീവൻ രക്ഷിക്കാൻ കഴിഞ്ഞില്ല. രാവിലെ 10.30-നാണ് അപകടം. അന്നമ്മ ബസിൽ കയറാൻ പോകുന്നതിനിടയിൽ എതിർദിശകളിൽ നിന്നുമെത്തിയ രണ്ടു ബസുകൾക്കിടയിൽപ്പെടുകയായിരുന്നുവെന്ന് ട്രാഫിക് പോലീസ് പറഞ്ഞു.\nആനയുടെ ചവിട്ടേറ്റ് വിനോദ സഞ്ചാരിക്ക് ദാരുണാന്ത്യം\nവിവാഹചടങ്ങിനിടെ വെടിയേറ്റ് 14 കാരന് ദാരുണാന്ത്യം


രാജ്യത്ത് കോവിഡ് ബാധിതരുടെ എണ്ണം നാലുലക്ഷം കടന്നു; 13,254 മരണം\nകഴിഞ്ഞ 24 മണിക്കൂറിനിടെ മാത്രം 15413 പേര്‍ക്ക് കോവിഡ് സ്ഥിരീകരിച്ചു.\nJun 21, 2020, 10:26 AM\nന്യൂഡല്‍ഹി: രാജ്യത്ത് കോവിഡ് ബാധിതരുടെ എണ്ണം നാലുലക്ഷം കടന്നു. 4,10,461 പേര്‍ക്കാണ് ഇതുവരെ വൈറസ്ബാധ കണ്ടെത്തിയത്. കഴിഞ്ഞ 24 മണിക്കൂറിനിടെ മാത്രം 15413 പേര്‍ക്ക് കോവിഡ് സ്ഥിരീകരിച്ചു. കോവിഡ് കേസുകളുടെ എണ്ണം ഒരു ദിവസം 15000 കടന്ന് ഇത്രയുമാകുന്നത് ഇതാദ്യമായാണ്. 24 മണിക്കൂറിനിടെ 306 പേര്‍ക്ക് കൊറോണ ജീവഹാനി സംഭവിച്ചതായും കേന്ദ്ര ആരോഗ്യമന്ത്രാലയത്തിന്റെ കണക്കുകള് വ്യക്തമാക്കുന്നു.\nനിലവില് രാജ്യത്ത് 169451 പേരാണ് കോവിഡ് ബാധിച്ച് ചികിത്സയില് കഴിയുന്നത്. 2,27,756 പേര് രോഗമുക്തി നേടി ആശുപത്രി വിട്ടതായും കണക്കുകള് വ്യക്തമാക്കുന്നു. ഇതുവരെ 13254 പേര്‍ക്കാണ് കോവിഡിനെ തുടര്‍ന്ന് ജീവന് നഷ്ടമായത്.\nരാജ്യത്ത് ഏറ്റവുമധികം കൊവിഡ് ബാധിതരുളളത് മഹാരാഷ്ട്ര, തമിഴ്‌നാട്, ഡല്‍ഹി, ഗുജറാത്ത് എന്നിവിടങ്ങളിലാണ്. മഹാരാഷ്ട്രയില് ഇന്നലെ മാത്രം 3,874 പേര്‍ക്കാണ് രോഗം സ്ഥിരീകരിച്ചത്. കൂടാതെ 160 പേര് മരിക്കുകയും ചെയ്തു. ഇതോടെ സംസ്ഥാനത്തെ ആകെ രോഗബാധിതര് 1.28 ലക്ഷമായി. 5,984 പേര്‍ക്കാണ് മഹാരാഷ്ട്രയില് ഇതുവരെ ജീവന് നഷ്ടമായത്. മുംബൈയില് മാത്രം ഇതുവരെ 65,329 പേര്‍ക്ക് രോഗം കണ്ടെത്തി. ഇതില് 3,561 പേരാണ് മരണമടഞ്ഞത്.\nഡല്‍ഹിയില് ഇന്നലെ 77 പേര് മരിക്കുകയും 3,630 പേര്‍ക്ക് രോഗം സ്ഥിരീകരിക്കുകയും ചെയ്തു. ഇതോടെ ആകെ രോഗബാധിതരുടെ എണ്ണം 56,746 ആയി ഉയര്‍ന്നു. ഇതുവരെ 2,112 പേരാണ് ഇവിടെ മരിച്ചത്.\nതമിഴ്‌നാട്ടില് ഇന്നലെ 2,396 പേര്‍ക്ക് രോഗം സ്ഥിരീകരിച്ചു. കൂടാതെ 38 പേര് മരിക്കുകയും ചെയ്തു. ഇതോടെ ആകെ രോഗബാധിതര് 56,845 ആയി. 704 പേരാണ് ഇതുവരെ മരിച്ചത്.


ട്രാഫിക് നിയമം തെറ്റിച്ചു; ദുല്‍ഖര് സല്‍മാന്റെ കാര് പുറകോട്ടെടുപ്പിച്ച് പൊലീസ്, വീഡിയോ - Malayalam DriveSpark\nUpdated: Wednesday, March 3, 2021, 21:04 [IST]\nഅഭിനയം പോലെ തന്നെ വാഹനങ്ങളോടും അടങ്ങാത്ത് കമ്പമുള്ള വ്യക്തിയാണ് മലയാളികളുടെ പ്രിയ നടന് ദുല്‍ഖര് സല്‍മാന്. അച്ഛനും കാര് കമ്പം വര്‍ഷങ്ങളായി ഉള്ളതിനാല് മകനും അക്കാര്യത്തില് ഒട്ടും പിന്നിലല്ല.\nനിരവധി തവണ ഇതുസംബന്ധിച്ച് വാര്‍ത്തകളും നമ്മള് കണ്ടിരിക്കുന്നു. ഇപ്പോഴിതാ താരം വീണ്ടും വാര്‍ത്തകളില് നിറഞ്ഞിരിക്കുകയാണ്. ഇത്തവണ വാര്‍ത്തകളില് നിറയുന്നത് ഒരു ട്രാഫിക് ലംഘനത്തിന്റെ പേരിലാണെന്ന് മാത്രം.\nഇത് സംബന്ധിച്ച് ഒരു ഇന്‍സ്റ്റഗ്രാം വീഡിയോ ഇപ്പോള് സമൂഹ മാധ്യമങ്ങളില് വൈറലായിരിക്കുകയാണ്. ദുല്‍ഖറിന്റെ വാഹനശേഖര കൂട്ടത്തില് 2017-ല് താരം സ്വന്തമാക്കിയ പോര്‍ഷ പനാമേരയാണ് വാര്‍ത്തകളില് താരമായിരിക്കുന്നത്.\nമുഹമ്മദ് ജസീല് എന്ന് പേരുള്ള വ്യക്തിയാണ് വീഡിയോ ഇന്‍സ്റ്റാഗ്രാമില് പോസ്റ്റ് ചെയ്തിരിക്കുന്നത്. ചെന്നൈ രജിസ്ട്രേഷനുള്ള വാഹനം ഒരു ട്രാഫിക് ഐലന്‍ഡില് എതിര് ദിശയിലേക്ക് കയറി പാര്‍ക്ക് ചെയ്ത നിലയിലാണ് വീഡിയോയില് കാണാന് സാധിക്കുന്നത്.\nവീഡിയോ പിടിക്കുന്ന സംഘം കുഞ്ഞിക്ക എന്ന് വിളിക്കുമ്പോള് ദുല്‍ഖര് കൈ വീശുന്നതും വിഡിയോയില് കാണാം. എങ്കിലും ദുല്‍ഖര് സല്‍മാന് തന്നെയോ എന്ന് കാര്യത്തില് വ്യക്തതയില്ലെന്ന് വേണം പറയാന്.\nട്രാഫിക് ലൈറ്റ് പച്ച തെളിഞ്ഞതോടെ മുന്നോട്ടെടുക്കാന് പോയ കാറിന്റെ മുന്‍പിലേക്ക് പൊലീസ് ഉദ്യോഗസ്ഥന് എത്തി തടയുന്നതും കാണാം. തെറ്റായ ദിശയിലൂടെ കയറി വന്ന കാര് റിവേഴ്സ് എടുക്കാന് ആവശ്യപ്പെടുകയും, പിന്നീട് താരം തന്നെ കാര് പിന്നിലേക്ക് എടുക്കുകയും, ശരിയായ ദിശയില് കാര് ഓടിച്ച് പോകുന്നതും വീഡിയോയില് കാണാം.\nപോയ വര്‍ഷം എം.സി റോഡിലൂടെ അമിത വേഗത്തില് താരം പാഞ്ഞതും പിന്നീട് വിവാദമായിരുന്നു. ദുല്‍ഖര് സല്‍മാനും പൃഥ്വിരാജുമായിരുന്നു അന്ന് വിവാദത്തില്‍പ്പെട്ടത്. ആഡംബര വാഹനങ്ങളില് താരങ്ങള് പായുന്ന വീഡിയോ സോഷ്യല് മീഡിയയില് വൈറലായി മാറിയിരുന്നു.\nപോര്‍ഷ പനാമേര, മെര്‍സിഡീസ് ബെന്‍സ് E-ക്ലാസ്, മെര്‍സിഡീസ് ബെന്‍സ് SLS AMG, 997 പോര്‍ഷ 911 കരേര S, ടൊയോട്ട സുപ്ര, E46 ബിഎംഡബ്‌ള്യു M3 എന്നിങ്ങനെ പോകുന്നു ദുല്‍ഖറിന്റെ വാഹനശേഖരം.\n4.0 ലിറ്റര് V8 എഞ്ചിനാണ് പോര്‍ഷ പനാമേരയുടെ കരുത്ത്. ഈ എഞ്ചിന് 550 bhp കരുത്തും 770 Nm torque ഉം ഉത്പാദിപ്പിക്കും. 3.8 സെക്കന്‍ഡുകള് മാത്രം മതി വാഹനത്തിന് പൂജ്യത്തില് നിന്നും 100 കിലോമീറ്റര് വേഗത കൈവരിക്കാന്.\nMalayalam Actor Dulquer Salmaan’s Porsche Panamera Made To Go Back For Wrong Side driving, Video Viral. Read in Malayalam.


ഇടതുമുന്നണിയിലേക്ക് : രാഷ്ട്രീയ നിലപാട് ഔദ്യോഗികമായി പ്രഖ്യാപിച്ച് : ജോസ് കെ മാണി | LDF|FEATURED|KERALA CONGRESS JOSE PAKSHAM|KERALA CONGRESS JOSE K MANI|POLITICAL STAND\nകോട്ടയം : കേരളകോൺഗ്രസ്(എം) ജോസ്‌പക്ഷം ഇടതുമുന്നണിയിലേക്ക്. ഔദ്യോഗിക നിലപാട് പ്രഖ്യാപിച്ച് ജോസ് കെ മാണി. ഇടതുപക്ഷത്തിനൊപ്പം ചേർന്ന് പ്രവർത്തിക്കുമെന്നും ജോസ് കെ മാണി പറഞ്ഞു. കോട്ടയത്ത് നേതൃയോഗത്തിന് ശേഷം വാര്‍ത്താ സമ്മേളനത്തിലാണ് നിര്‍ണായക രാഷ്ട്രീയ പ്രഖ്യാപനമുണ്ടായത്. കര്‍ഷകര്‍ക്കു വേണ്ടി എല്‍ഡിഎഫിനൊപ്പം ചേര്‍ന്ന് പ്രവര്‍ത്തിക്കുമെന്നും ജോസ് കെ മാണി പറഞ്ഞു. രാജ്യസഭാ എം.പി സ്ഥാനം രാജിവെക്കുമെന്ന് ജോസ് കെ മാണി അറിയിച്ചു. ധാർമികത ഉയർത്തിപിടിച്ചാണ് രാജി എന്ന് അദ്ദേഹം വ്യക്തമാക്കി. ദീർഘകാലത്തെ യുഡിഎഫ് ബന്ധമാണ് അവസാനിക്കുന്നത്. 38 വർഷത്തിന് ശേഷമാണ് മുന്നണിമാറ്റം. 1982ന് ശേഷമാണ് മാണി ഗ്രൂപ്പ് ഇടതിനൊപ്പം ചേരുന്നത്.\nAlso read : രാഷ്ട്രീയ സദാചാരമില്ലാത്ത തീരുമാനം; മാണിയുടെ ആത്മാവ് ജോസിനോട് പൊറുക്കില്ല : എംഎം ഹസൻ\nയു.ഡി.എഫില് നിന്ന് പുറത്താക്കിയത് മുതല് ഇന്ന് വരെ കേരള കോണ്‍ഗ്രസ് സ്വതന്ത്ര നിലപാടാണ് സ്വീകരിച്ചത്. യു.ഡി.എഫിനെ കെട്ടിപൊക്കിയത് കെ.എം മാണിയാണ്. 38 വര്‍ഷം ഉയര്‍ച്ചയിലും താഴ്‌ചയിലും യു.ഡി.എഫിന് ഒപ്പമാണ് കേരള കോണ്‍ഗ്രസ് നിന്നത്. കെ.എം മാണിയേയും അദ്ദേഹത്തിന്റെ രാഷ്ട്രീയത്തേയും ഒപ്പം നിന്ന ജനവിഭാഗത്തേയുമാണ് യു.ഡി.എഫ് അപമാനിച്ചത്. കോണ്‍ഗ്രസിലെ ചില കേന്ദ്രങ്ങളില് നിന്ന് കടുത്ത അനീതിയാണ് നേരിട്ടത്. പാലാ ഉപതിരഞ്ഞെടുപ്പില് കേരളകോണ്‍ഗ്രസിനെ ചതിച്ചു. ഞങ്ങളുടെ എം.എല്.എമാര് നിയമസഭയില് അപമാനിക്കപ്പെട്ടു. ഒരു പരാതിയും ഞങ്ങള് പരസ്യപ്പെടുത്തിയിട്ടില്ല. എന്നാല് കൊടുത്ത ഒരു പരാതികളും യു.ഡി.എഫ് പരിഗണിച്ചില്ലെന്നും ജോസ് കെ മാണി പറഞ്ഞു.\nവെറും പഞ്ചായത്തിന്‍റെ പേരിലാണ് കേരള കോണ്‍ഗ്രസിനെ യുഡിഎഫിൽ നിന്നും പുറത്താക്കിയത്. പഞ്ചായത്ത് അധികാരത്തിന്‍റെ പേരില് ചരിത്രത്തിലിതുവരെ ഒരു രാഷ്ട്രിയ പ്രസ്ഥാനത്തെയും ഒരു മുന്നണിയില് നിന്നും പുറത്താക്കിയിട്ടില്ല. 38 വര്‍ഷം ഒപ്പം നിന്ന മുന്നണിയില് നിന്നുമാണ് കേരളകോൺഗ്രസിനെ പുറത്താക്കിയത്. 2016ല് ചരല്‍കുന്നില് വച്ച് യുഡിഎഫ് വിടാനുള്ള തീരുമാനം സ്വീകരിക്കാനുണ്ടായ കാരണം എല്ലാവര്‍ക്കും അറിയാവുന്നതാണ്, അവര്‍ക്ക് ഇപ്പോള് മാണിസാറിനോട് വലിയ സ്‌നേഹപ്രകടനമാണ്. ഞങ്ങളെ പുറത്താക്കിയപ്പോള് അതുണ്ടായില്ല. ഞങ്ങളെ തിരികെ കൊണ്ടുവരാന് എവിടെയെങ്കിലും ചര്‍ച്ച നടന്നോ. അവിശ്വാസം കൊണ്ടുവന്നപ്പോള് ഞങ്ങളുടെ എംഎല്‍എമാരോട് അതിനെക്കുറിച്ച് ബന്ധപ്പെട്ടില്ല. മാണിസാറിന്‍റെ കേരള കോണ്‍ഗ്രസിനെ ഇല്ലാതാക്കാന് വ്യക്തമായ അജന്‍ഡയുണ്ട്. ആ അജന്‍ഡയുടെ മുന്‍പില് അടിയറവ് വയ്ക്കാന് ഈ പാര്‍ട്ടിക്ക് സാധിക്കില്ല. ആത്മാഭിമാനം പണയംവച്ച് മുന്‍പോട്ട് പോകാന് പറ്റില്ലെന്നും ജോസ് കെ മാണി പറഞ്ഞു.\nLDF FEATURED KERALA CONGRESS JOSE PAKSHAM KERALA CONGRESS JOSE K MANI POLITICAL STAND\nരാജ്യം ഭരിക്കുന്നത് മറന്നേക്കൂ, പ്രതിപക്ഷത്ത് പോലും എക്കാലവും കോണ്‍ഗ്രസ് ഉണ്ടാകില്ല: ഖുശ്ബു\nപെയിന്റിങ് പണിയിലേക്ക് ചേക്കേറിയ അശോകനെ തേടിയെത്തിയത് വെള്ളിത്തിരയുടെ പുരസ്‌കാരം\n‘ചെയ്ത ജോലിയുടെ കൂലി ചോദിച്ചു വാങ്ങേണ്ട ഗതികേട്’, തൊഴിലാളികളുടെ പാർട്ടി തൊഴിലാളികളോട് ചെയ്യുന്നതെന്ത്\nMay 21, 2022, 07:55 am IST\n‘തിരുവിതാംകൂറിലും മലബാറിലും പട്ടി പട്ടി തന്നെ, കെ സുധാകരന്റെ പ്രസ്താവന ജനം വിലയിരുത്തട്ടെ’: മുഖ്യമന്ത്രി\nMay 20, 2022, 09:56 pm IST\nപിണറായിക്കെതിരായ കെ. സുധാകരന്റെ പ്രതികരണത്തിനെതിരെ ഡി.വൈ.എഫ്.ഐ.\nMay 17, 2022, 10:24 pm IST


Emalayalee.com - മലയാളിക്ക് ആദരം; ആവേശമില്ല, രാഹുലിന്റെ പ്രസംഗം ചിന്തോദ്ദീപകം\nമലയാളിക്ക് ആദരം; ആവേശമില്ല, രാഹുലിന്റെ പ്രസംഗം ചിന്തോദ്ദീപകം\nന്യു യോര്‍ക്ക്: കോണ്‍ഗ്രസ് ഉപാധ്യക്ഷന് രാഹുല് ഗാന്ധിയുടെ പ്രസംഗത്തില് ആവര്‍ത്തിച്ച് കുര്യന്റെ (അമുല് കുര്യന്) പേര് പറയുകയുണ്ടായി. ഒരു എന്. ആര്.ഐ. ഇന്ത്യയില് തിരിച്ചു വന്ന് വലിയ മാറ്റത്തിനു വഴിയൊരുക്കിയതിന്റെ ഉദാഹരണമായി അന്തരിച്ച വര്‍ഗീസ് കുര്യനെയും സാം പിട്രോഡയേയുമാണു രാഹുല് ചൂണ്ടിക്കാട്ടിയത്.\nഅതു പോലെ ഇന്ത്യന് സ്വാതന്ത്ര്യ സമരത്തിന്റെ തുടക്കം പ്രവാസികളില് നിന്നാണുണ്ടായത്. ഗാന്ധിജി, നെഹ്രു, അംബേദ്കര് എന്നിവരൊക്കെ വിദേശത്തു ജീവിച്ചവരാണു്. അവര് തിരിച്ചു വനാണു പുതിയ ഇന്ത്യ കെട്ടിപ്പടുത്തത്. പ്രവാസികള് കോണ്‍ഗ്രസിനെ ശക്തിപ്പെടുത്തുകയും ഇന്ത്യയില് മാറ്റങ്ങള്‍ക്ക് വഴിയൊരുക്കുകയും വേണമെന്നു രാഹുല് അഭ്യര്‍ഥിച്ചു\nപത്തുദിവസമായി കാലിഫോര്‍ണിയ മുതല് വിവിധ സ്ഥലങ്ങളില് പ്രസംഗവും സംവാദവും നടത്തുന്ന രാഹുലിന്റെ സ്വരം പ്രസംഗം തീരാറായപ്പോഴേയ്ക്കും ഇടറുന്നതുപോലെ അനുഭവപ്പെട്ടു.\nസുസ്‌മേരവദനനായി എല്ലാവരേയും അഭിവാദ്യം ചെയ്ത രാഹുല് കാര്യമാത്രപ്രസ്‌കതമായ പ്രസംഗമാണ് നടത്തിയത്. പ്രധാനമന്ത്രി മോഡിയുടെ പ്രസംഗം വികാരങ്ങളെ തൊട്ടുണര്‍ത്തുന്നുവെങ്കില്, രാഹുലിന്റെ പ്രസംഗം ചിന്തോദ്ദീപകവും, വസ്തുതാപരവുമായിരുന്നു. എങ്കിലും ഇടയ്ക്ക് ജനങ്ങള് രാഹുലിന് കീജെയ് വിളിച്ച് ആവേശം പ്രകടിപ്പിക്കാന് മടിച്ചില്ല. ജനത്തെ കയ്യിലെടുത്ത് അനര്‍ഗളമായി ഒഴുകുന്ന വാഗ്‌ധോരണിക്കു പകരം വിവേക പൂര്‍ണമായ പ്രസംഗമാണു രാഹുല് നടത്തിയത്. പറയുന്നതൊക്കെ ആര്‍ക്കും മനസിലാകും. അമിതമായ പദപ്രയൊഗങ്ങളോ അലങ്കാരമോ ഒന്നും ഭാഷയില് ഉണ്ടായില്ല.\nആയിരത്തി അഞ്ഞൂറില്‍പ്പരം പേരാണ് സമ്മേളനത്തിന് എത്തിയത്. ബി.ജെ.പി സമ്മേളനത്തിനു പോകുന്ന ചിലരെ ഇവിടെയും കണ്ടു.\nഐ.എന്.ഒ.സി പ്രസിഡന്റ് ശുദ്ധ് പര്‍കാശ് സിംഗ്, ഐ.എന്.ഒ.സിയുടെ വിദേശ വിഭാഗം മേധാവി സാം പിട്രോഡ എന്നിവരും പ്രസംഗിച്ചു. ഗ്രൂപ്പ് ഭിന്നത മറന്ന് മുന് പ്രസിഡന്റുമാരായ ഡോ. സുരീന്ദര് മല്‍ഹോത്ര, ജോര്‍ജ് ഏബ്രഹാം എന്നിവരെ വേദിയിലേക്ക് ക്ഷണിച്ചു. ഡോ. മല്‍ഹോത്ര എത്തുകയുണ്ടായില്ല. എക്‌സിക്യൂട്ടീവ് വൈസ് പ്രസിഡന്റ് ചാക്കോത്ത് രാധാകൃഷ്ണന്,കേരളാ ചാപ്റ്റര് പ്രസിഡന്റ് ജോബി ജോര്‍ജ് എന്നിവരും വേദിയില് ഉപവിഷ്ടരായിരുന്നു. വൈസ് പ്രസിഡന്റ് കളത്തില് വര്‍ഗീസ് മുഖ്യ സംഘാടകരില് ഒരാളായിരുന്നു\nചിക്കാഗോയില് നിന്നു അഗസ്റ്റിന് കരിംകുറ്റി, സന്തോഷ് നായര്, തോമസ് മാത്യു എന്നിവര് എത്തി. ഫിലാഡല്‍ഫിയയില് നിന്നു ജോബി ജോര്‍ജിനു പുറമെ അലക്‌സ് തോമസ്, സന്തോഷ് ഏബ്രഹാം, തോമസ് ഏബ്രഹാം, ഏബ്രഹാം മാത്യു, ഷാലു പുന്നൂസ് എന്നിവരുമെത്തി\nമാധ്യമ പ്രവര്‍ത്തകരായ ഡോ. കൃഷ്ണകിഷോര്, ഷിജോ പൗലോസ്, ബിനു തോമസ്, പി. രാജേന്ദ്രന് (റീഡിഫ്), ഏബ്രഹാം മാത്യു, ജോസഫ് ഇടിക്കുള തുടങ്ങിയവരും പങ്കെടുത്തു.\nഡോ. സാല്‍ബി പോള്, സജി ഏബ്രഹാം, വിശാഖ് ചെറിയാന്, ലീല മാരേട്ട്, ഷാജി എഡ്വേര്‍ഡ്, ജോഫ്രിന് ജോസ്, ഷിനു ജോസഫ്, റവ. വര്‍ഗീസ് ജോൺ , ജോര്‍ജ് പറമ്പി തുടങ്ങി ഒട്ടേറെ പേര് പങ്കെടുത്തു.\nഏറ്റവും അധികം മഹാമനസ്‌കരും മറ്റുള്ളവരെപ്പറ്റി കരുതലുള്ളവനുമായ നേതാവാണ് രാഹുല് ഗാന്ധിയെന്ന് ശുദ്ധ പര്‍കാശ് സിംഗ് പറഞ്ഞു. പ്രധാനമന്ത്രിയാകാന് ചിലര് എന്തു കളിക്കും തയാറാകുമ്പോള് പ്രധാനമന്ത്രിപദം വേണ്ടെന്നു പറയാന് പോലും മടികാട്ടാത്തയാളാണ് രാഹുല്- സിംഗ് ചൂണ്ടിക്കാട്ടി.\nതാന് 1980 മുതല് കോണ്‍ഗ്രസുമായി ബന്ധപ്പെട്ടു പ്രവര്‍ത്തിക്കുന്നുവെന്നു പിട്രോഡ ചൂണ്ടിക്കാട്ടി. രാജീവ് ഗാന്ധിയെ തനിക്ക് നേരത്തെ അറിയില്ലായിരുന്നു. തന്റെ ജീവിതത്തിന് ലക്ഷ്യവും അര്‍ത്ഥവും ഉണ്ടാക്കിയതു രാജീവായിരുന്നു.\nഅക്കാലത്ത് രണ്ടു മില്യന് ഫോണ് ഉണ്ടായിരുന്ന സ്ഥാനത്ത് ഇന്ന് ഒരു ബില്യണായി. രാജീവിന്റെ മരണശേഷം യു.എസിലേക്ക് മടങ്ങിയ താന് മന്‍മോഹന്‍സിംഗ് പ്രധാനമന്ത്രിയായപ്പോള് മടങ്ങിച്ചെന്നു. എന്നെ ആരും മറന്നിരുന്നില്ല. പകരം അവസരങ്ങള് തന്നു. ആരും തനിക്കെതിരായി ഒന്നും പറഞ്ഞിട്ടില്ല. അതാണ് കോണ്‍ഗ്രസ് പാര്‍ട്ടിയുടെ മഹത്വം.\nകോണ്‍ഗ്രസ് എല്ലാവരുടേയും പാര്‍ട്ടിയാണ്. വിശാല മനസ്‌കതയുള്ള പാര്‍ട്ടി. ഇപ്പോള് പാര്‍ട്ടിക്ക് നിങ്ങളുടെ സഹായം ആവശ്യമുണ്ട്. ഇന്ത്യ വളരെ വിഷമകരമായ അവസ്ഥയിലാണ് കടന്നുപോകുന്നത്.\nസത്യസന്ധതയും ധീരതയും, സ്വഭാവമഹിമയും കൈമുതലായുള്ള രാഹുല് അറിവും പരിജ്ഞാനവുമുള്ള വ്യക്തിയാണ്. ഇത് ഒന്നിന്റേയും അവസാനമല്ല. തുടക്കമാണ്- പിട്രോഡ പറഞ്ഞു.\nതുടക്കത്തിന്റെതായ കണ്‍ഫ്യൂഷനും കുറവല്ലായിരുന്നു. പാസ് കിട്ടാന് മാധ്യമ പ്രവര്‍ത്തകര് ഏറേ പാടുപെട്ടു. അകത്തു കയറിയപ്പോഴാകട്ടെ പ്രസംഗം വീഡിയൊയില് എടുക്കരുതെന്നായി. എങ്കില് പിന്നെ എന്തിനു വിളിച്ചു വരുത്തി എന്നായി ടി.വി. മാധ്യമ പ്രവര്‍ത്തകര്.\nഹാള് നിറഞ്ഞിരുന്നില്ലെങ്കിലും ഒരു വര്‍ക്കിംഗ് ദിനത്തില് ഇത്രയും പ്രേര് എത്തിയത് സംഘാടക മികവിനു തെളിവായി.\nഐ.എന്.ഒ.സിയിലെ ഗ്രുപ്പ് വഴക്കിനു ഒരു പരിഹാരം ഇതൊടെ ഉണ്ടാവുമെന്ന പ്രതീക്ഷമുണര്‍ന്നിട്ടുണ്ട്.\nചെറിയ മനുഷ്യരും വലിയ വേഷം കെട്ടലുകളും\nചെറിയ മനുഷ്യരുടെ വലിയ ലോകത്തിലെ വേഷംകെട്ടലുകൾ!\nINOC യിലെ ഗ്രൂപ്പ് വഴക്കിനു ഇതോടെ ഒരു പരിഹാരമുണ്ടായിരുന്നെകിൽ American മലയാളികൾ രക്ഷപെട്ടേനെ. ഇതുവരെ ഇവർ എന്താണ് ചെയ്തെന്നു അറിഞ്ഞാൽ കൊള്ളാമായിരുന്നു. ഈ പയ്യന്സിനെ നേതൃസ്ഥാനത്തു നിന്ന് മാറ്റാതെ കോൺഗ്രസിനു ഇന്ത്യയിൽ രക്ഷയില്ലെന്ന് തിരിച്ചറിയുവാൻ പാഴൂർ പടി വരെ പോകേണ്ടതില്ല,\nകുറച്ചു ഫോട്ടോസ് കൂടി ആകാമായിരുന്നു. പങ്കെടുത്ത എല്ലാവരുടയും മുഖം കണ്ടില്ല.\nഎന്ത് കുണ്ടാമണ്ടി ആണോ ഇത് ?\nഏത് ആയാലും ആളിന്റെ qualification കൊള്ളാം\nശ്രി ശശി തരൂരിനെപ്പോലുള്ള ആളുകളെ മൂലയ്ക്കിരുത്തി ഈ രാഹുൽ ഗാന്ധിയെ പൊക്കിക്കൊണ്ട് വരാൻ ശ്രമിക്കുന്നതാണ് കോൺഗ്രസ് ന്റെ ശാപം. കേരളത്തിലേതടക്കമുള്ള തുക്കടാ നേതാക്കൾക്ക് ശശി വരുന്നതിനോട് യോജിപ്പില്ല. കാരണം അവർ പറയുന്നത് കേൾക്കാൻ അദ്ദേഹത്തെ കിട്ടില്ല. എന്തായാലും മോദിക്ക് ഇനി എന്ത് കാണിച്ചാലും ഒരു ആറര കൊല്ലം കൂടി ഭരിക്കാം. പിന്നെ നിവൃത്തിയില്ലാതെ ജനം രാഹുൽ എങ്കിൽ രാഹുൽ എന്നും പറഞ്ഞു ഈ സാധനത്തിനെ പ്രധാന മന്ത്രി കസേരയിൽ ഇരുത്തും\nMathew V. Zacharia Former N Y Stae Scholl Board Member (1993- 2002)\nRahul's intention to hold on to the dynasty is astonishing. India is blessed with many intellectuals, academians and compassionate leaders.. Give up the selfish ambition. Let the nation prosper.\nMathew V. Zacharia, Former N Y State School Board member (1993-2002)


tharamginionline | Articles |ലേഖനം|വ്യക്തിയും,വ്യക്തിത്വവും പിന്നെ കുടുംബങ്ങളും\nവ്യക്തിയും,വ്യക്തിത്വവും പിന്നെ കുടുംബങ്ങളും\nഒരു വ്യക്തിയേ പറ്റി എത്രയോ നല്ല വാർത്തകൾ പത്രങ്ങളിലും. മാസികളിലും വന്നാലും അതു നമ്മുടെ അടുത്ത ബന്ധുക്കൾ കാണാറില്ല. ഒരു പക്ഷെ കണ്ടാലും ആ പത്രത്തിൽ പിന്നെ തൊടാറില്ല, അതു ചില ബന്ധുക്കളുടെ പൊതു സ്വഭാവമായി മാറിക്കൊണ്ടിരിക്കുകയാണ്.\nഎന്നാൽ ഏതെങ്കിലും ഗ്ലോസിപ്പുകൾ, എവിടെയെക്കിലും കളഞ്ഞു കിട്ടിയാൽ അതിന്റെ ഉത്ഭവകേന്ദ്രമോ, നിജസ്ഥിതിയോ മാനസിലാക്കാതെ ഉത്സവമാക്കി മാറ്റാൻ ശ്രമിക്കുന്ന കുറച്ചു ബന്ധുക്കളാണ് നമുക്കുള്ളത്\nദിവസവും ബൈബിൾ വായിച്ചതുകൊണ്ടു ആരും വിശ്വസിയാകുന്നില്ല. അതിലെ വചനങ്ങളെ അനുസരിച്ചു ജീവിക്കുന്നവനാണ് യഥാർത്ഥവിശ്വാസി ഇതൊരു തത്വമാണ്.\nസ്വന്തം കുടുംബം തന്റേടത്തോടെ നോക്കുന്നവനാണ് കുടുംബനാഥൻ. അല്ലാതെ പൂർവ്വികർ സമ്പാദിച്ചു വച്ച സമ്പാദ്യത്തിന്റെ പക്കുപറ്റി അതിൽ നിന്നും കുടുംബം നടത്തുന്നവൻ അല്ല കുടുംബനാഥൻ* ഇങ്ങനെ ജീവിക്കുന്നവർക്കണ്. ബന്ധങ്ങളുടെ വില മനസ്സിലാവത്ത്.\nഒരിക്കലും, നമ്മുടെ ബന്ധുക്കളെ, അല്ലെങ്കിൽ സഹോദരങ്ങളെ നമുക്ക് സഹായിക്കാൻ കഴിഞ്ഞില്ലെങ്കിലൂം ഒരു വാക്കുകൊണ്ട് പോലും ദ്രോഹിക്കാൻ ശ്രമിക്കരുത്. അത് തെറ്റാണ്.\nസ്വന്തം കണ്ണിൽ കോൽ ഇരിക്കുമ്പോൾ സഹോദരന്റെ കണ്ണിലെ കരട് എടുക്കാൻ ശ്രമിക്കരുത്* അത് അല്പത്തരമാണ്.\nഎന്റെ ജീവിതനുഭവത്തിൽ നിന്നും ഞാൻ പഠിച്ച എന്നതിൽ ഉപരി എന്റെ പിതാവ് എന്നെ പഠിപ്പിച്ചു തന്ന കുറച്ചു സത്യങ്ങളുണ്ട്.\nഒരിക്കലും അദ്ദേഹം സഹോദരളുടെ, അല്ലക്കിൽ ബന്ധുക്കളുടെ പ്രീതി പാത്രമാവാൻ ശ്രമിച്ചിട്ടില്ല. അതുകൊണ്ടു തന്നെ അദ്ദേഹം അവരിൽ നിന്നും ഞങ്ങളെ (എന്നെയും എന്റെ സഹോദരങ്ങളെ) അകറ്റി നിർത്താൻ ശ്രമിച്ചിരുന്നു.ഇതിനാൽ പലപ്പോഴും അടിസ്ഥാനമില്ലാത്ത ആരോപണങ്ങൾക്ക് അദ്ദേഹം വിധേയമായി ന്നു. വിഷം ചീറ്റുന്ന ബന്ധുക്കളാണ്. ചുറ്റുമുള്ളതെന്നദ്ദേഹം അന്നേ മനസിലാക്കിയിരുന്നു.\nഒരു വ്യക്തിത്വവും മറ്റൊരു വ്യക്തിയിൽ നിന്നും ചെറുതാകുന്നില്ല. അതു കൂലിപ്പണിക്കാരൻ ആയാലും,ഓഫീസിലെ പിയൂണയാലും, അറിവ് പകർന്നു കൊടുക്കുന്ന അദ്ധ്യാപകനായാലും, ഇനി പള്ളിയിലെ വികാരിയാലും.\nഒരു വകത്വതവും മറ്റൊരു വ്യക്തിയിൽ നിന്നും ചെറുതാകുന്നില്ല. അതു മനസ്സിലാക്കുക ഇങ്ങനെ ഒരു ചിന്ത ഓരോ വ്യക്തിയിലും ഉണ്ടാവുന്നത് നല്ലതാണ്. പരസ്പര സ്നേഹം, വിശ്വാസം പൂലർത്തുന്നതോടൊപ്പം ഒരു കുടുംബതിലുള്ള വർക്കെതിരെ വിലകുറഞ്ഞ ആരോപണം ഉന്നയിച്ചു വ്യക്തിഹത്യാ ചെയ്യുന്നത്. മൂഢത്വ മാണ്. ആരും ആരിൽ നിന്നും ചെറുതല്ല. ഒരു വ്യക്തിയെ ചെറുതാക്കി വലുതാക്കാൻ ശ്രമിച്ചാൽ നാം വളരെ ചെറിയ മനുഷ്യരായി മാറുകയാണ് ചെയ്യുന്നത്.\nരക്തബന്ധങ്ങളെ, സഹോദരങ്ങളെ ഇല്ലാത്ത വാർത്തകളുടെ പേരിൽ തേജോവധം ചെയ്യാൻ ശ്രമിക്കുമ്പോൾ ആദ്യം സ്വയം ചിന്തിക്കുക, സ്വന്തം അമ്മയെ പറ്റി, പിതാവിനെ പറ്റി, ഭാര്യയെയും, കുഞ്ഞുങ്ങളെ പറ്റി സമൂഹത്തിനും ജനങ്ങൾക്കും മുന്നിൽ നാം എത്രകണ്ട് പരിഹാസപാത്രമാണന്നു. സ്വയം ഒരു വിലയിരുത്തൽ നടത്തിയിട്ട് വേണം പുറപ്പാടിനിറങ്ങാൻ.\nവർദ്ധ്യക്യകാലത്തു മാതാപിതാക്കളെ സംരക്ഷിക്കാൻ കഴിയുന്നവനാണ്. യഥാർത്ഥമകൻ. അല്ലാതെ കുടുംബഭാരം മുഴുവൻ എഴുന്നേറ്റ് നിൽക്കാൻ പോലും കഴിയാത്ത മാതാപിതാക്കളെ ഏൽപ്പിച്ചു.\nഭാര്യയുടെ ചൂടുപ്പറ്റി, അവളുടെ ചുമരുതാങ്ങി. അന്യസംസ്ഥാന ജീവിക്കുന്നവൻ ഒരിക്കലും ഒരു മകൻ ആവുന്നില്ല.മകൻ എന്ന വാക്കിന് ഒരു പാടു അർത്ഥമുണ്ട്. കടമകളുണ്ട്.\nഅതു മനസിലാക്കാൻ കഴിയുന്നവരാണ്. യഥാർത്ഥ മക്കൾ ഒന്നോർക്കുക. ഭാര്യയുടെ ചൂടിൽ, അവളുടെ ചെലവിൽ ദിവസങ്ങൾ തള്ളി നീക്കുമ്പോൾ നിന്നെ വളർത്താൻ നിന്റെ മാതാപിതാക്കൾ കഷ്ടപെട്ട ദിനങ്ങളെ പറ്റി ഓർക്കുന്നതു നല്ലതാണ്.\nഒരു രാത്രികൊണ്ട് ലോകം അവസാനിക്കുന്നില്ല.\nഒരിക്കലും അവസരവാദിയായ ഒരു പുത്രൻ ആവാതിരിക്കുക. ഒരു സഹോദരൻ ആവാതിരിക്കുക. ഒരു കുടുംബനാഥൻ ആവാതിരിക്കുക. സ്വന്തം വ്യക്തിത്വവും മാന്യതയും നോക്കിവേണം. മറ്റുള്ളവരുടെ മാന്യതയുടെ അളവുകോൽ നിശ്ചിയിക്കാൻ.\nചിത്രങ്ങളും,കൂടുതൽ വിശകലങ്ങളും, അടുത്ത ലക്കം


സെയ്ന്റ് സ്റ്റീഫൻസ് കോളേജ് അധ്യാപകരും വിദ്യാർധികളും പ്രതിഷേധിച്ചു\nഅഭിമുഖത്തിനുള്ള പാനലിൽ സുപ്രീം കൗൺസിൽ അംഗം\nന്യൂഡൽഹി: സെയ്ന്റ് സ്റ്റീഫൻസ് കോളേജിൽ പ്രവേശനത്തോടനുബന്ധിച്ച് നടത്തുന്ന അഭിമുഖത്തിനുള്ള പാനലിൽ സുപ്രീം കൗൺസിൽ അംഗത്തെ ഉൾപ്പെടുത്താനുള്ള തിരുമാനത്തിനെതിരേ അധ്യാപകരും വിദ്യാർഥികളും പ്രതിഷേധിച്ചു. കൈയിൽ കറുത്ത ബാൻഡ് കെട്ടി, അക്കാദമിക സ്വാതന്ത്ര്യം സംരക്ഷിക്കണമെന്ന്് എഴുതിയ പ്ലക്കാർഡുകളും പിടിച്ചാണ് അധ്യാപകരും വിദ്യാർഥികളും പ്രതിഷേധിച്ചത്.\nപ്രിൻസിപ്പലുമായി ആശയവിനിമയത്തിനുള്ള സാഹചര്യമില്ലെന്ന് ആരോപിച്ച് വിദ്യാർഥി യൂണിയൻ പ്രിൻസിപ്പലിന് തുറന്ന കത്തെഴുതി. വിദ്യാർഥികൾക്ക് പലതരത്തിലുമുള്ള ആശങ്കകളുണ്ട്. എന്നാൽ, അധികൃതരുമായി ബന്ധപ്പെട്ട് പരിഹാരത്തിന് മാർഗമില്ല. തിരഞ്ഞെടുക്കപ്പെട്ട സമിതിയെന്നനിലയിൽ പ്രിൻസിപ്പലിൽനിന്ന് മറുപടി ആരായേണ്ടത് തങ്ങളുടെ ചുമതലയാണ്. അതുവഴി വിദ്യാർഥികളുടെ ആശങ്കകൾ പരിഹരിക്കാനാകുമെന്നും കത്തിൽ പറയുന്നു.\nകോളേജ് ഭരണസമിതിയിൽ അംഗങ്ങളായ മൂന്ന് അധ്യാപകർക്ക് നൽകിയ മുന്നറിയിപ്പ് നോട്ടീസ് പിൻവലിക്കണമെന്നും അക്കാദമിക സ്വാതന്ത്ര്യം സംരക്ഷിക്കണമെന്നുമുള്ളതാണ് നിലപാടെന്ന് നോട്ടീസ് ലഭിച്ച അധ്യാപകരിൽ ഒരാളായ നന്ദിതാ നാരായൺ പറഞ്ഞു. പ്രതിഷേധത്തിന് അധ്യാപകർ ആഹ്വാനം ചെയ്തതിനെത്തുടർന്ന് കോളേജിന്റെ പ്രവർത്തനത്തിന് തടസ്സമുണ്ടാക്കരുതെന്ന് കാണിച്ച് വ്യാഴാഴ്ച പ്രിൻസിപ്പൽ ജോൺ വർഗീസ് നോട്ടീസ് ഇറക്കിയിരുന്നു. വീഴ്ചവരുത്തുന്നവർക്കെതിരേ ദേശീയ സിവിൽ സർവീസ് പെരുമാറ്റച്ചട്ടം അനുസരിച്ച് നടപടി സ്വീകരിക്കുമെന്ന് മുന്നറിയിപ്പും നൽകിയിരുന്നു. മാധ്യമപ്രവർത്തകർ കാമ്പസിൽ പ്രവേശിക്കുന്നത് വിലക്കിയിട്ടുമുണ്ട്. കോളേജിൽ പരീക്ഷ നടക്കുന്ന സമയമായതിനാൽ തടസ്സങ്ങൾ ഉണ്ടാക്കുന്നവർക്കെതിരേ കർശനനടപടിയുണ്ടാകുമെന്നും നോട്ടീസിൽ പറയുന്നു.\nഅഭിമുഖത്തിനുള്ള പാനലിൽ സുപ്രീം കൗൺസിൽ അംഗത്തെ ഉൾപ്പെടുത്താനുള്ള തിരുമാനത്തെ എതിർത്ത് പ്രസ്താവന ഇറക്കിയതിനാണ് നന്ദിതാ നരായൺ (മാത്തമാറ്റിക്സ്), എൻ.പി. ആഷ്‌ലി (ഇംഗ്ലീഷ്), അഭിഷേക് സിങ് (എക്കണോമിക്സ്) എന്നീ അധ്യാപകർക്കാണ് കോളേജ് അധികൃതർ മുന്നറിയിപ്പ് നൽകിയത്. ഭാവിയിൽ ഇത്തരം നടപടികൾ ആവർത്തിച്ചാൽ ഉചിതമായ നടപടി സ്വീകരിക്കുമെന്നും കത്തിൽ പറഞ്ഞിരുന്നു.\nഅഭിമുഖത്തിനുള്ള പാനലിൽ സുപ്രീം കൗൺസിൽ അംഗത്തെ ഉൾപ്പെടുത്താനുള്ള തീരുമാനം കോളേജ് ഭരണഘടനയുടെ ലംഘനമാണെന്ന് ആരോപിച്ചാണ് മൂവരും പ്രസ്താവന ഇറക്കിയത്. പ്രിൻസിപ്പലിന്റെ തീരുമാനം നിയമവിരുദ്ധവും അക്കാദമിക താത്‌പര്യങ്ങൾക്ക് ചേരുന്നതുമല്ല. പ്രവേശന നടപടികളെ ഈ തീരുമാനം ബാധിക്കുമെന്നും ഇവർ ആരോപിച്ചു.


മേക്കപ്പ് ആർട്ടിസ്റ്റിന്റെ മരണം ദുരഭിമാനക്കൊല; കൊന്നത് പ്രണയ വിരോധികളായ ബന്ധുക്കൾ: പലസ്തീനിൽ പ്രതിഷേധവുമായി സ്ത്രീകൾ\nസ്ത്രീകൾക്ക് നിയമ പരിരക്ഷ നൽകണമെന്ന് ആവശ്യപ്പെട്ടുകൊണ്ട് നൂറുകണക്കിന് ഫലസ്തീനികളാണ് കഴിഞ്ഞ ദിവസം തെരുവിലിറങ്ങിയത്. കഴിഞ്ഞ മാസം ഒരു 21 കാരിയായ യുവതി കൊല്ലപ്പെട്ടതുമായി ബന്ധപ്പെട്ടാണ് പ്രധിഷേധം ആരംഭിച്ചത്. അത് ‘ദുരഭിമാന കൊലപാതക’മാണെന്ന് മനുഷ്യാവകാശ സംഘടനകള് ആരോപിക്കുന്നു.\nആഗസ്റ്റ് 22 നാണ് ഇസ്രാ ഗാരിബ് കൊല്ലപ്പെട്ടത്. അവളെ ബെത്‌ലഹേമിനടുത്തുള്ള ബീറ്റ് സാഹോറിലെ ആശുപത്രിയിൽ നട്ടെല്ലിന് പരിക്കേറ്റതിനെ തുടർന്ന് പ്രവേശിപ്പിച്ചിരുന്നു. ആശുപത്രിയിൽ നിന്നും ഡിസ്ചാർജ് ചെയ്ത് വീട്ടിലെത്തി ദിവസങ്ങള്‍ക്കുള്ളില് അവള് മരണപ്പെടുകയും ചെയ്തു. ആരോപണം സംബന്ധിച്ച് പലസ്തീൻ അതോറിറ്റി (പി‌എ) അന്വേഷണം ആരംഭിച്ചിട്ടുണ്ട്. ഒരു മേക്കപ്പ് ആർട്ടിസ്റ്റാണ് ഇസ്രാ ഗാരിബ്. ഒരു പുരുഷനുമൊത്തുള്ള വീഡിയോ അവള് ഇൻസ്റ്റാഗ്രാമിൽ പോസ്റ്റ് ചെയ്തിരുന്നു. ഇരുവരും പ്രണയത്തിലാണെന്നും ആ വീഡിയോ സന്ദേശത്തില്‍നിന്നും വ്യക്തവുമാണ്. അതാണ് ബന്ധുക്കളെ ചൊടിപ്പിച്ചതെന്നും, അവളെ മര്‍ദ്ദിച്ചു കൊല്ലാന് കാരണമെന്നും മനുഷ്യാവകാശ പ്രവര്‍ത്തകര് പറയുന്നു.\nഗാരിബിന്റെ കുടുംബം ആരോപണം നിഷേധിച്ചു. വീട്ടുമുറ്റത്ത് ആകസ്മികമായി വീണതിനെ തുടർന്ന് അവള്‍ക്ക് ഗുരുതമായി പരിക്കേറ്റുവെന്നും ഹൃദയാഘാതത്തെത്തുടർന്നാണ് മരണം സംഭവിച്ചതെന്നുമാണ് അവളുടെ കുടുംബം പറയുന്നത്. ഗാരിബിന്റെ മരണവുമായി ബന്ധപ്പെട്ട സാഹചര്യങ്ങൾ പലസ്തീനിലും സോഷ്യൽ മീഡിയയിലും ശക്തമായ പ്രതിഷേധത്തിനു കാരണമായിരിക്കുകയാണ്. #JusticeforIsraa എന്ന ഹാഷ്‌ടാഗ് വ്യാപകമായി പ്രചരിക്കപ്പെടുന്നുമുണ്ട്. കുറ്റാരോപിതർക്കെതിരെ നടപടിയെടുക്കണമെന്നും സ്ത്രീകൾക്ക് നിയമ പരിരക്ഷ ഉറപ്പുവരുത്തണമെന്നും പ്രതിഷേധക്കാര് ആവശ്യപ്പെടുന്നു.\nകുടുംബങ്ങളുടെ ദുരഭിമാനത്തിന്‍റെ ഇരകളായി ഈ വർഷം കുറഞ്ഞത് 18 പലസ്തീൻ സ്ത്രീകളെങ്കിലും കൊല്ലപ്പെട്ടിട്ടുണ്ട്. പുരുഷന്മാരെ ധിക്കരിക്കുന്നതോ, സ്ത്രീകളുമായി ബന്ധപ്പെട്ട യാഥാസ്ഥിതിക മൂല്യങ്ങള് പിന്തുടരാതിരിക്കുന്നതാണ് ഇത്തരം കൊലപാതകങ്ങള് വര്‍ദ്ധിക്കാന് കാരണമെന്ന് ജനറൽ യൂണിയൻ ഓഫ് പലസ്തീൻ വുമൺ പറയുന്നു.


മകൻ വരാതെ താലികെട്ടില്ലെന്ന് വിശാഖൻ പറഞ്ഞു; രണ്ടാം വിവാഹത്തെപ്പറ്റി സൗന്ദര്യ | ViralKerala.in\nHome Latest മകൻ വരാതെ താലികെട്ടില്ലെന്ന് വിശാഖൻ പറഞ്ഞു; രണ്ടാം വിവാഹത്തെപ്പറ്റി സൗന്ദര്യ\n”ജീവിതത്തിൽ സംഭവിച്ച ഏറ്റവും നല്ല കാര്യമാണീ വിവാഹം. വിശാഖൻ എന്നെ താലികെട്ടുന്നതിനു മുൻപ് ഇത്രയും നല്ലൊരു തീരുമാനമെടുക്കാൻ എന്നെ പ്രേരിപ്പിച്ച അച്ഛനും അമ്മയ്ക്കും ഞാൻ നന്ദി പറഞ്ഞു. ഇപ്പോൾ ഞാൻ സുരക്ഷിതയാണ്.\n”രണ്ടാം വിവാഹത്തെക്കുറിച്ചുള്ള വാർത്തകൾ പുറത്തു വന്നപ്പോൾ ചിലരൊക്കെ മോശമായി സംസാരിക്കുന്നത് ശ്രദ്ധയിൽപ്പെട്ടെന്നും സൗന്ദര്യ പറയുന്നു. വിവാഹമോചനം സംഭവിച്ചാൽ സ്ത്രീകളുടെ ജീവിതം അതോടെ തീർന്നു എന്നാണ് പലരും ചിന്തിക്കുന്നതെന്നും എന്നാൽ അങ്ങനെയല്ലെന്നും വിവാഹമോചനത്തിനു ശേഷവും ജീവിതത്തിൽ ഒരുപാട് ദൂരം മുന്നോട്ടു പോകാനുണ്ടെന്നും സൗന്ദര്യ പറയുന്നു.\nആദ്യവിവാഹത്തിൽ സൗന്ദര്യക്ക് ഒരു മകനുണ്ട്. മകനോട് ചോദിച്ച് അനുവാദം വാങ്ങിയ ശേഷമാണ് വിശാഖൻ വിവാഹം ചെയ്തതെന്ന് സൗന്ദര്യ പറയുന്നു. വേദിനെ വലിയ കാര്യമാണ് വിശാഖിന്. ചുരുങ്ങിയ കാലം കൊണ്ട് ഇരുവരും വലിയ കൂട്ടായി. മുഹൂർത്തസമയത്ത് വേദിനെ മണ്ഡപത്തിൽ കാണാനില്ല. എനിക്കാതെ ടെൻഷനായി. കാര്യം മനസ്സിലായ വിശാഖൻ എന്നോട് പറഞ്ഞു, വേദ് വരാതെ ഞാൻ താലി കെട്ടില്ല. ഞങ്ങൾ താലി കെട്ടുന്നതിന് വേദ് സാക്ഷിയാകണം എന്നുണ്ടായിരുന്നു എനിക്ക്.”\nPrevious articleഫോട്ടോ എടുത്ത ചേട്ടൻ കൊടുത്ത നല്ല കിടിലൻ പണി നിങ്ങൾ കിസ്സ് ചെയ്യൂ\nNext articleഎന്തുവേണം എന്നോമലാൾക്ക് ഇത് മെറ്റേണിറ്റി ഫൊട്ടോഗ്രഫിയിലെ അഡാർ പരീക്ഷണം


വയനാട്ടില് വിഷമദ്യം കഴിച്ച് മൂന്ന് പേര് മരിച്ചു\nBy anju.04 10 2018\nകല്‍പ്പറ്റ: വയനാട് വെള്ളമുണ്ടയില് വ്യാജമദ്യം കഴിച്ചതിനെ തുടര്‍ന്ന് അച്ഛനും മകനും ഉള്‍പ്പടെ മൂന്ന് പേര് മരിച്ചു. വെള്ളമുണ്ട സ്വദേശികളായ തിഗന്നായി(75), മകന് പ്രമോദ്(35), ബന്ധു പ്രസാദ്(35) എന്നിവരാണ് മരിച്ചത്. മദ്യം കഴിച്ചയുടനെ ഇവര് കുഴഞ്ഞു വീഴുകയും പെട്ടന്നു തന്നെ മരണം സംഭവിക്കുകയുമായിരുന്നു.\nപ്രമോദിന്റെ അച്ഛന് തിഗന്നായി ആണ് ആദ്യം മരിച്ചത്. മന്ത്രവാദ ക്രിയകള് നടത്തിവന്നിരുന്ന തിഗന്നായിക്ക് പൂജ ചെയ്യാന് വന്ന യുവാവാണ് മദ്യം നല്‍കിയത്. തമിഴ്‌നാട്ടില് നിന്നും എത്തിച്ച മദ്യമാണ് മരണ കാരണമായതെന്നാണ് സൂചന.\nഅച്ഛന്റെ മരണത്തിന് പിന്നാലെ രാത്രിയോടെ ഇതേ കുപ്പിയില് നിന്നും പ്രസാദും പ്രമോദും മദ്യപിച്ചതിനു പിന്നാലെ ഇരുവരും കുഴഞ്ഞു വീഴുകയായിരുന്നു. തുടര്‍ന്ന് ഇരുവരെയും മാനന്തവാടി ജില്ലാ ആശുപത്രിയിലെത്തിച്ചെങ്കിലും പ്രമോദ് യാത്രാമധ്യേയും പ്രസാദ് ആശുപത്രിയില് വച്ചും മരിച്ചു.മദ്യത്തിലെ വിഷാശം മൂലമാണ് മൂവരും മരണപ്പെട്ടതെന്നാണ് പോലീസിന്റെ പ്രാഥമിക നിഗമനം. സംഭവത്തില് പോലീസ് കേസെടുത്ത് അന്വേഷണം ആരംഭിച്ചു.


Ziva Dhoni maiden advertisement ധോണിയും സിവയും ആദ്യമായി ഒരു പരസ്യ ചിത്രത്തിൽ; വിഡിയോ\nCricket Entertainment Latest News NewsVideo\nമുൻ ഇന്ത്യൻ ക്യാപ്റ്റൻ മഹേന്ദ്ര സിംഗ് ധോണിയും മകൾ സിവ ധോണിയും ആദ്യമായി ഒരുമിച്ച പരസ്യ ചിത്രം പുറത്ത്. ഓറിയോ ബിസ്കറ്റിൻ്റെ പരസ്യ ചിത്രം സമൂഹമധ്യമങ്ങളിൽ വൈറലാണ്. തങ്ങളുടെ സമൂഹമാധ്യമ അക്കൗണ്ടുകളിലൂടെ ഓരിയോ തന്നെയാണ് പരസ്യത്തിൻ്റെ വിഡിയോ പുറത്തുവിട്ടിരിക്കുന്നത്.\nസമൂഹമാധ്യമങ്ങളിലൂടെ ക്രിക്കറ്റ് ആരാധകർക്ക് ഏറെ പരിചിതമായ മുഖമാണ് സിവ ധോണിയുടേത്. പ്രത്യേക ആരാധകവൃന്ദവും ഈ അഞ്ച് വയസ്സുകാരിക്കുണ്ട്. ഇൻസ്റ്റഗ്രാമിൽ 1.8 മില്ല്യൺ ആളുകളാണ് സിവ ധോണിയെ പിന്തുടരുന്നത്.\nഅതേസമയം, വരുന്ന സീസണിലേക്കുള്ള സയ്യിദ് മുഷ്താഖ് അലി ട്രോഫിക്കുള്ള ജാർഖണ്ഡിനായി ധോണി കളിക്കില്ല. 2021 ഐപിഎലിലേക്കുള്ള തയ്യാറെടുപ്പിനായി താരം സയ്യിദ് മുഷ്താഖ് അലി ട്രോഫിയിൽ കളിക്കുമെന്ന് നേരത്തെ സൂചനയുണ്ടായിരുന്നു. എന്നാൽ, ആഭ്യന്തര മത്സരങ്ങളിൽ കളിക്കാനില്ലെന്ന് ധോനി തീരുമാനിച്ചു എന്നാണ് ഇപ്പോഴത്തെ സൂചന. അതുകൊണ്ട് തന്നെ താരം ജാർഖണ്ഡ് ടീമിൽ ഉൾപ്പെട്ടിട്ടില്ല.\nRead Also : സയ്യിദ് മുഷ്താഖ് അലി ട്രോഫിക്കുള്ള ജാർഖണ്ഡ് ടീമിൽ ധോണി ഇല്ല\nഅടുത്ത സീസണിലും താൻ ചെന്നൈയിൽ ഉണ്ടാവുമെന്ന് ധോണി വെളിപ്പെടുത്തിയിരുന്നു. അടുത്ത ഐപിഎൽ സീസണിലും ചെന്നൈ സൂപ്പർ കിംഗ്സിനെ എംഎസ് ധോണി നയിക്കുമെന്നാണ് വിശ്വാസമെന്ന് ഫ്രാഞ്ചൈസി സിഇഒ കാശി വിശ്വനാഥനും പറഞ്ഞിരുന്നു. സീസണിൽ ടീമിൻ്റെ പ്രകടനവും ധോണിയുടെ പ്രകടനവും മോശമായിരുന്നു. ഇക്കൊല്ലം ഐപിഎൽ പ്ലേ ഓഫ് കാണാതെ പുറത്താവുന്ന ആദ്യ ടീമായിരുന്നു ചെന്നൈ. ഇതിൻ്റെ പശ്ചാത്തലത്തിൽ ടീം ആകെ അഴിച്ചു പണിയുമെന്ന് റിപ്പോർട്ടുകൾ വന്നിരുന്നു. ആരാധകരും ഇതേ ആവശ്യം മുന്നോട്ടുവച്ചിരുന്നു. ധോണിയെ അടക്കം മാറ്റണമെന്നായിരുന്നു ആരാധകരുടെ ആവശ്യം.\nStory Highlights – Ziva Dhoni to feature in her maiden advertisement along with father MS Dhoni\nRead more on: instagram | MS Dhoni | viral video | ziva


ഐഎസില് എത്തിയെന്ന് വ്യക്തമാക്കി കാണാതായ കാസര്‍ഗോഡ് സ്വദേശി; അഷ്ഫാഖിന്റെ സന്ദേശം റിപ്പോര്‍ട്ടര് പുറത്തുവിട്ടു | Reporter Live\nBy Web Desk\tJuly 28, 2016 10:47 am A+ A-\nഐഎസ് (ഫയല് ചിത്രം)\nകാസര്‍ഗോഡ്: കാസര്‍ഗോഡ് നിന്നും ദുരൂഹ സാഹചര്യത്തില് കാണാതായ അഷ്ഫാഖിന്റെ ഫോണ് സന്ദേശത്തില് ഞെട്ടിപ്പിക്കുന്ന വെളിപ്പെടുത്തല്. ഭീകരവാദ സംഘടനയായ ഐഎസില് എത്തിയെന്ന് വ്യക്തമാക്കുന്ന സന്ദേശമാണ് സഹോദരന് അയച്ചത്. പടന്നയിലെ ഇജാസിന്റെ ശബ്ദ സന്ദേശം പുറത്തു വന്നതിന് പിന്നാലെ ഭാര്യ റിഫയില അയച്ച സന്ദേശവും പുറത്തു വന്നു.\nപടന്നയിലെ ഡോ ഹിജാസ് ഇസ്‌ലാമിക് സ്‌റ്റേറ്റിലെത്തിയെന്ന് വെളിപ്പെടുത്തുന്ന ശബ്ദ സന്ദേശം റിപ്പോര്‍ട്ടര് പുറത്തു വിട്ടതിന് പിന്നാലെയാണ് പടന്നയിലെ തന്നെ അഷ്ഫാഖിന്റെ ഐഎസില് ചേര്‍ന്നുവെന്ന ഞെട്ടിക്കുന്ന ശബ്ദ സന്ദേശം പുറത്തു വന്നിരിക്കുന്നത്.\nഹിജറ ചെയ്തു കഴിഞ്ഞാല് പിന്നെ അവിടേക്ക് തിരിച്ചു പോവാന് അനുവാദമില്ല. ഇനി ഞങ്ങള് നാട്ടിലേക്കില്ല.\nപടന്നയിലെ ഡോ ഹിജാസിന്റെ ഭാര്യ റിഫയില തന്റെ മാതാവിനയച്ച സന്ദേശത്തിലാണ് തങ്ങള് വന മേഖലയോട് ചേര്‍ന്ന പ്രദേശത്താണെന്ന് പറയുന്നത്. തങ്ങള് എവിടെയാണ് ഉളളതെന്ന് നാട്ടില് അറിഞ്ഞാല് പ്രശ്‌നമാണ്. സന്ദേശത്തില് പറയുന്നു.\nകാസര്‍ഗോഡ് നിന്നും കാണാതായവര് ഒരേ കേന്ദ്രത്തിലാണെന്ന വെളിപ്പെടുത്തലും ഇവരുടെ ഐഎസ് ബന്ധം സ്ഥിരീകരിക്കുകയും ചെയ്ത സാഹചര്യത്തില് ഇനി തുടര് നടപടികള് എടുക്കേണ്ടത് കേന്ദ്ര സംസ്ഥാന സര്‍ക്കാരുകളാണ്.\nഇസ്‌ലാമിക് സ്റ്റേറ്റ് കേന്ദ്രത്തിലാണ് തങ്ങളുള്ളത് എന്ന് തുറന്ന് പറഞ്ഞ്, കാസര്‍ഗോഡ് നിന്ന് കാണാതായവര് അയച്ച ഓഡിയോ സന്ദേശം കഴിഞ്ഞ ദിവസം റിപ്പോര്‍ട്ടര് പുറത്തു വിട്ടിരുന്നു. പടന്നയില് നിന്ന് കാണാതായവര് എല്ലാം ഒരേ കേന്ദ്രത്തില് ഉണ്ടെന്നും ഐഎസ് ബന്ധത്തിന്റെ പേരില് ബന്ധുക്കള്‍ക്ക് ബുദ്ധിമുട്ട് ഉണ്ടാകാം എന്നും സന്ദേശത്തില് പറയുന്നു. എന്നാല് ഇസ്ലാമിക തത്വങ്ങള്‍ക്ക് അനുസരിച്ച് മാത്രം പ്രവര്‍ത്തിക്കുന്ന സംഘടനയാണ് ഐഎസ് എന്നും സന്ദേശത്തില് പറയുന്നു. കാണാതായവരില് ഒരാള് ബന്ധുവിന് അയച്ച ഓഡിയോ സന്ദേശം, അന്വേഷണ സംഘത്തിന് ലഭിച്ചിട്ടുണ്ട്.\nപൊലീസില് വിവരമറിയിക്കരുതെന്നും ഇതിനുള്ള പ്രത്യാഘാതം ബന്ധുക്കള്‍ക്ക് നേരിടേണ്ടിവരുമെന്നും കാണാതായവരുടെ ശബ്ദസന്ദേശത്തില് മുന്നറിയിപ്പ് നല്‍കുന്നു. വളരെ പ്രധാനപ്പെട്ട ഒരു കാര്യം പറയാനുണ്ടെന്ന മുഖവുരയോടെയാണ് കാണാതായവരില് ഒരാളുടെ ശബ്ദസന്ദേശം കുടുംബത്തിന് ലഭിച്ചത്. പടന്നയില് നിന്നും കാണാതായ ഞങ്ങളെല്ലാം ഒരേ കേന്ദ്രത്തിലുണ്ട്. നാട്ടില് നിന്നും പോരുമ്പോള് ഒരുപാട് കള്ളം പറയേണ്ടി വന്നു. ഇതില് ഏറെ വിഷമമുണ്ട്. കള്ളം പറയാതെ ഞങ്ങള്‍ക്ക് ഈ സ്ഥലത്ത് എത്തിച്ചേരാനാവില്ലെന്നും ശബ്ദസന്ദേശത്തില് പറയുന്നു.ഞങ്ങള് ഇസ്ലാമിക് സ്‌റ്റേറ്റില് എത്തിയെന്ന് കൂടുതല് പ്രചരണം നല്‍കുമ്പോള് അത് നിങ്ങള്‍ക്ക് തന്നെയാണ് ബുദ്ധിമുട്ടുണ്ടാക്കുകയെന്ന മുന്നറിയിപ്പും സന്ദേശം നല്‍കുന്നു.\nഞങ്ങള്‍ക്കൊരു ലക്ഷ്യമുണ്ട്. അതിനായി എന്ത് വിലകൊടുക്കാനും തയ്യാറാണ്. ഞങ്ങള് നിങ്ങളുമായി വീണ്ടും ബന്ധപ്പെടുമെന്ന് പറഞ്ഞാണ് സന്ദേശം അവസാനിക്കുന്നത്.\nഅതേസമയം, കാസര്‍ഗോഡ് നിന്നും കാണാതായ 17 പേര്‍ക്കെതിരെ യുഎപിഎ ചുമത്തണമെന്ന് പൊലീസ് റിപ്പോര്‍ട്ട് സമര്‍പ്പിച്ചു. ഹോസ്ദുര്‍ഗ് കോടതിയിലാണ് പൊലീസ് റിപ്പോര്‍ട്ട് സമര്‍പ്പിച്ചത്. കാണാതായ 17 പേരുടെ കേസുകള് ഒറ്റക്കേസായി കണക്കിലെടുക്കും. ഇതിനിടെ പാലക്കാട് നിന്നും കാണാതായവര്‍ക്കെതിരെ പൊലീസ് കഴിഞ്ഞ ദിവസം യുഎപിഎ ചുമത്തിയിരുന്നു.\nJul 28, 2016 10:47 am


പാക്കിസ്ഥാന്റെ വിജയം പടക്കം പൊട്ടിച്ച് ആഘോഷിച്ച വിദ്യാര്‍ഥികള്‍ക്കെതിരേ യുഎപിഎ ചുമത്തി കേസ് ! വിദ്യാര്‍ഥികള്‍ക്കു പിന്തുണയുമായി സജാദ് ലോണ്... - RashtraDeepika\nട്വന്റി20 ലോകകപ്പില് പാക്കിസ്ഥാന് ഇന്ത്യയെ തോല്‍പ്പിച്ചത് പടക്കം പൊട്ടിച്ച് ആഘോഷിച്ച മെഡിക്കല് വിദ്യാര്‍ഥികള്‍ക്കെതിരെ യുഎപിഎ ചുമത്തി കേസ് എടുത്തു. ശ്രീനഗറിലെ മെഡിക്കല് വിദ്യാര്‍ഥികള്‍ക്കെതിരെയാണ് കേസ്.\nശ്രീനഗര് മെഡിക്കല് കോളജിലെയും ഷെരെ കശ്മീര് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസിലെയും വനിത ഹോസ്റ്റലിലെ കുട്ടികളും പാകിസ്ഥാന് വിജയത്തില് ആഹ്ലാദിക്കുന്നതും പാകിസ്ഥാന് അനുകൂല മുദ്രാവാക്യം വിളിക്കുന്നതും വീഡിയോകളില് കാണാം.\nതുടര്‍ന്ന് സോഷ്യല് മീഡിയയില് ഈ ക്ലിപ്പ് വ്യാപകമായി പ്രചരിക്കുകയും ചെയ്തിരുന്നു. ഇതിന് പിന്നാലെയാണ് വിദ്യാര്‍ഥികള്‍ക്കെതിരെ കേസ് എടുത്തിരിക്കുന്നത്.\nവിദ്യാര്‍ഥികള്‍ക്കെതിരെ കേസ് എടുക്കരുതെന്ന് ജമ്മുകശ്മീര് പീപ്പിള്‍സ് കോണ്‍ഫ്രന്‍സ് നേതാവ് സജാദ് ലോണ് പറഞ്ഞു. ഇവര്‍ക്കെതിരെ കേസ് എടുത്ത നടപടിയോട് ശക്തമായി വിയോജിക്കുന്നു.\nമറ്റൊരു ടീമിനെ പ്രോത്സാഹിപ്പിക്കുന്നത് കൊണ്ട് രാജ്യദ്രോഹികളായി കാണുന്നുണ്ടെങ്കില് അവരെ പിന്തിരിപ്പിക്കാനുള്ള ധൈര്യവും വിശ്വാസവും നിങ്ങള്‍ക്കുണ്ടാകണം. ശിക്ഷാനടപടികള് സ്വീകരിച്ചത് കൊണ്ട് കാര്യമുണ്ടാകില്ലെന്നും അദ്ദേഹം പറഞ്ഞു.\nഷെരെ, കരണ് നഗര് പൊലിസ് സ്റ്റേഷനുകളില് യുഎപിഎ സെക്ഷന് 13 പ്രകാരം രണ്ട് കേസുകള് രജിസ്റ്റര് ചെയ്തതായി ജമ്മു കശ്മീര് പോലിസ് അറിയിച്ചു.\nഅന്വേഷണം നടക്കുകയാണെന്നും കുറ്റക്കാര്‍ക്കെതിരേ നടപടിയെടുക്കുമെന്നും അദ്ദേഹം അറിയിച്ചു. അതേസമയം, കേസില് ഇതുവരെ ആരെയും അറസ്റ്റ് ചെയ്തിട്ടില്ല.\nപാക് വിജയത്തില് പടക്കം പൊട്ടിക്കുന്നവരെ ഇന്ത്യക്കാരെന്ന് വിളിക്കാന് സാധിക്കില്ലെന്ന് മുന് ഇന്ത്യന്‍താരം ഗൗതം ഗംഭീര് പറഞ്ഞു. ലജ്ജാകരം.\nനിങ്ങള് ഈ രാജ്യത്ത് ജീവിക്കുന്നതിനാലാണ് ഇന്ത്യക്കാരന് എന്ന് വിളിക്കപ്പെടുന്നത്. പക്ഷേ മറ്റൊരു രാജ്യം ജയിക്കുമ്പോഴോ പാക്കിസ്ഥാന് ജയിക്കുമ്പോഴോ നിങ്ങള് പടക്കം പൊട്ടിക്കാന് തുടങ്ങും.\nഇത് തികച്ചും അസ്വീകാര്യമാണ്. പടക്കം പൊട്ടിച്ചവര്‍ക്ക് സ്വയം ഇന്ത്യക്കാരെന്ന് വിളിക്കാനാവില്ലെന്നും ഗംഭീര് പറഞ്ഞു.\nഞായറാഴ്ച നടന്ന മത്സരത്തില് ഇന്ത്യ 10 വിക്കറ്റിന് പാകിസ്ഥാനോട് പരായപ്പെട്ടിരുന്നു. ലോകകപ്പില് പാക്കിസ്ഥാന് ഇന്ത്യയെ തോല്‍പ്പിക്കുന്നത് ഇത് ആദ്യമായി ആയിരുന്നു.\nAll News, Today’S Specialcricket, PAKISTAN, UAPA


'കശ്മീരിൽ എവിടെ നിയന്ത്രണങ്ങൾ?', പ്രതിപക്ഷത്തെ കടന്നാക്രമിച്ച് അമിത് ഷാ\nNew Delhi, First Published 30, Sep 2019, 7:12 AM IST\n''ജമ്മു കശ്മീരിൽ എവിടെ നിയന്ത്രണങ്ങൾ? ഒക്കെ നിങ്ങളുടെ മനസ്സിലെ തോന്നലാണ്. അവിടെ നിയന്ത്രണങ്ങളില്ല. ഉണ്ടെന്ന വ്യാജപ്രചാരണങ്ങളാണ് പരക്കുന്നത് മുഴുവൻ'', എന്ന് ദേശസുരക്ഷയെക്കുറിച്ച് ദില്ലിയിൽ നടന്ന ഒരു സെമിനാറിൽ അമിത് ഷാ.\nദില്ലി: ജമ്മു കശ്മീരിൽ യാതൊരു വിധ നിയന്ത്രണങ്ങളുമില്ലെന്ന അവകാശവാദവുമായി കേന്ദ്ര ആഭ്യന്തരമന്ത്രി അമിത് ഷാ. അവിടെ സ്ഥിതി ശാന്തമാണ്. പ്രതിപക്ഷം ജമ്മു കശ്മീരിനെക്കുറിച്ച് വ്യാജപ്രചാരണം അഴിച്ചുവിടുകയാണെന്നും അമിത് ഷാ പറഞ്ഞു.\nജമ്മു കശ്മീരിന്‍റെ പ്രത്യേകപദവി എടുത്ത് കളഞ്ഞ് രണ്ടായി വിഭജിക്കാനുള്ള തീരുമാനത്തിന് അന്താരാഷ്ട്ര പിന്തുണയുണ്ടെന്നും, ഇത് ഇന്ത്യയുടെ ആഭ്യന്തര കാര്യമാണെന്നതിൽ അവർക്ക് ആർക്കും തർക്കമില്ലെന്നും അമിത് ഷാ അവകാശപ്പെട്ടു.\nകശ്മീരിലെ 196 പൊലീസ് സ്റ്റേഷൻ പരിധികളിൽ നിരോധനാജ്ഞ പിൻവലിച്ചെന്ന് അമിത് ഷാ പറഞ്ഞു. അക്രമമുണ്ടായേക്കാമെന്ന് മുന്നറിയിപ്പുള്ള ഒമ്പത് പൊലീസ് സ്റ്റേഷൻ പരിധികളിൽ മാത്രമാണ് ഇപ്പോഴും നിരോധനാജ്ഞ നിലവിലുള്ളത്. ഇവിടെ മാത്രമാണ് വലിയ പ്രകടനങ്ങൾ നടത്തുന്നതിന് അനുമതി നിഷേധിച്ചിട്ടുള്ളതെന്ന് അമിത് ഷാ.\n''എവിടെയാണ് ജമ്മു കശ്മീരിൽ നിയന്ത്രണങ്ങൾ? എല്ലാം നിങ്ങളുടെ മനസ്സിലാണ്. അവിടെ സ്ഥിതി ശാന്തമാണ്. ഒരു നിയന്ത്രണങ്ങളുമില്ല'', അവിടത്തെ സ്ഥിതിയെക്കുറിച്ച് വ്യാജപ്രചാരണങ്ങളാണ് പ്രതിപക്ഷം പറഞ്ഞുപരത്തുന്നതെന്നും അമിത് ഷാ.\n''കശ്മീരിൽ ആർക്കും എവിടേയ്ക്കും സന്ദർശിക്കാം. ഇന്ത്യയുടെ പല ഭാഗങ്ങളിൽ നിന്നുമുള്ള മാധ്യമപ്രവർത്തകർ കശ്മീർ സന്ദർശിച്ച് മടങ്ങുന്നു'', എന്ന് അമിത് ഷാ.\nഐക്യരാഷ്ട്രസഭാ സമ്മേളനത്തിൽ ഇന്ത്യക്കെതിരെ ഒരു ലോകനേതാക്കളും കശ്മീർ വിഷയം ഉന്നയിക്കാതിരുന്നത് പ്രധാനമന്ത്രി നരേന്ദ്രമോദിയുടെ നയതന്ത്രവിജയമാണെന്ന് അമിത് ഷാ. മിക്ക പേരും കശ്മീരിൽ സ്വീകരിച്ച നീക്കത്തെ സ്വാഗതം ചെയ്തു. ''ന്യൂയോർക്കിൽ എല്ലാ ലോകനേതാക്കളും ഏഴ് ദിവസം ഒന്നിച്ചുണ്ടായിരുന്നു, ഒരു നേതാവ് പോലും കശ്മീർ പ്രശ്നമുന്നയിച്ചില്ല. ഇത് വലിയ നയതന്ത്രവിജയമാണ്'', എന്ന് അമിത് ഷാ.\n370-ാം വകുപ്പ് എടുത്തുകളഞ്ഞത് ഇന്ത്യയുടെ ഐക്യത്തിന് സഹായിക്കുമെന്ന് പറഞ്ഞ ഷാ, കശ്മീരിലെ സ്ഥിതിഗതികൾ ഉടൻ സാധാരണ നിലയിലാകുമെന്നും പറഞ്ഞു.\nകശ്മീർ പ്രശ്നം പല തവണ പാകിസ്ഥാൻ പല അന്താരാഷ്ട്ര വേദികളിലും ഉന്നയിച്ചെങ്കിലും പല ലോകനേതാക്കളും അനുകൂലപ്രതികരണം നടത്തിയില്ല.\nLast Updated 30, Sep 2019, 7:11 AM IST\nഅമിത് ഷാ ജമ്മു കശ്മീർ


ശബരിമലയിലെ ആചാരങ്ങളെ അട്ടിമറിക്കാൻ ശ്രമിച്ചു; മോന്‍സനെതിരെ കേന്ദ്ര ഏജന്‍സി അന്വേഷിക്കണം: എംടി രമേശ് - ഇ വാർത്ത | evartha\nശബരിമലയിലെ ആചാരങ്ങളെ അട്ടിമറിക്കാൻ ശ്രമിച്ചു; മോന്‍സനെതിരെ കേന്ദ്ര ഏജന്‍സി അന്വേഷിക്കണം: എംടി രമേശ്\nശബരിമല ക്ഷേത്രത്തിലെ ആചാരങ്ങളെ വ്യാജ ചെമ്പോലത്തകിട് കാട്ടി അട്ടിമറിക്കാൻ ശ്രമിച്ച പുരാവസ്തു തട്ടിപ്പു കേസ് കേന്ദ്ര ഏജൻസി അന്വേഷിക്കണമെന്ന് ബിജെപി സംസ്ഥാന ജനറൽ സെക്രട്ടറി എം ടി രമേശ്. ശബരിമല പ്രക്ഷോഭത്തെ അട്ടിമറിക്കാനാണ് വ്യാജരേഖ ഉണ്ടാക്കിയത്.ഇതിനു പിന്നിൽ ഇടത് അജൻഡയാണ്.\nകേവലമൊരു തട്ടിപ്പുകേസായി മാത്രം ഇതിനെ കാണരുതെന്നും അദ്ദേഹം പറഞ്ഞു. ഉന്നത പൊലീസ് ഉദ്യോഗസ്ഥർ മോൻസനു സംരക്ഷണം നൽകുകയാണ്. ശബരിമല ക്ഷേത്രത്തെയും അവിടത്തെ ആചാരങ്ങളെയും തകർക്കുന്നതിനുവേണ്ടി വ്യാജരേഖ നിർമിച്ചവരെ ശിക്ഷിക്കണം. നേരത്തെ രേഖ പുറത്തുവന്നപ്പോൾത്തന്നെ വ്യാജരേഖയാണെന്ന് ആരോപണം ഉയർന്നതാണ്\nശബരിമല പ്രക്ഷോഭം നടക്കുന്ന കാലഘട്ടത്തിൽ ഡിസംബർ പത്തിനാണ് സ്വകാര്യചാനൽ രേഖ പുറത്തുവിട്ടത്. പിന്നാലെ മോൻസൻ മാവുങ്കലിന്റെ രേഖ ചരിത്രകാരൻ സാക്ഷ്യപ്പെടുത്തുകയും ചെയ്തു. പക്ഷെ അപ്പോൾ പുറത്തുവിട്ട ചെമ്പോലത്തകിട് വ്യാജമാണെന്ന് ഇന്നു തെളിഞ്ഞപ്പോഴാണ് ശബരിമല ക്ഷേത്രത്തെ തകർക്കാനുള്ള ശ്രമമാണ് നടന്നതെന്ന് വ്യക്തമാവുന്നത്.\nസമൂഹത്തിലെ വലിയൊരു സമൂഹത്തിന്റെ വിശ്വാസത്തിന്റെ കടയ്ക്കൽ കത്തിവയ്ക്കുകയാണ് ചെയ്തത്. ഈ ഗൂഡാലോചനയാണ് അന്ന് അരങ്ങേറിയത്. ഇടത് അജൻഡ പാർട്ടി ചാനലും പത്രങ്ങളും ദിവസങ്ങളോളം വാർത്തയാക്കുകയും മുഖ്യമന്ത്രി അടക്കമുള്ളവർ വ്യാജരേഖയിലെ കാര്യങ്ങൾ ജനങ്ങളുടെ മുന്നിൽ അവതരിപ്പിക്കുകയും ചെയ്തു. ഇതുസംബന്ധിച്ച് ഉന്നതതല അന്വേഷണം ആവശ്യമാണ്.ഒരു തട്ടിപ്പുകാരൻ വിചാരിച്ചാൽ ഭരണകൂടത്തെയും നിയമസംവിധാനത്തെയും വിഡ്ഢികളാക്കാമെന്ന നാണക്കേടിൽനിന്ന് എങ്ങനെയാണ് സർക്കാർ കൈകഴുകുക?\nവെറും ഒരു തട്ടിപ്പുകാരൻ ഡിജിപിയുടെ ഓഫിസിലടക്കം നിത്യ സന്ദർശനം നടത്തുമ്പോൾ അത് രഹസ്യാന്വേഷണ വിഭാഗത്തിനു കണ്ടെത്താൻ കഴിയാതിരുന്നത് സംശയകരമാണ്. ഇപ്പോൾ കേരളത്തിലെ പൊലീസ് അന്വേഷിക്കുന്നത് പണം വാങ്ങി പറ്റിച്ചുവെന്ന തട്ടിപ്പുകേസ് മാത്രമാണ്. പക്ഷെ മോൻസന്റെ പൊലീസ്–രാഷ്ട്രീയ ബന്ധങ്ങളും രാജ്യാന്തര ഇടപാടുകളും പരിശോധിക്കപ്പെടേണ്ടതാണ്.\nഇപ്പോൾ നടക്കുന്ന ക്രൈംബ്രാഞ്ച് അന്വേഷണം കൊണ്ട് സത്യം പുറത്തുവരില്ല. ഡിജിപിയെ ചോദ്യം ചെയ്യാനോ മൊഴിയെടുക്കാനോ ക്രൈംബ്രാഞ്ച് ഉദ്യോഗസ്ഥർക്ക് കഴിയില്ല. അതുകൊണ്ട് സംഭവം സിബിഐ അന്വേഷിക്കണമെന്നും എം.ടി.രമേശ് പറഞ്ഞു.\nTopics: Central agency Monson


സുസ്മേരം: April 2007\nPosted by സുല് |Sul at 8:01 am 26 comments: Links to this post\nചോദിക്കുന്നത് കൊണ്ട് ഒന്നും തോന്നരുത്. ഇപ്പോള് സാന്‍ഡൊസിന്റെ തലയിലിരിപ്പവനാര്? മദ്യമെന്നോ പോത്തെന്നോ പറയുന്നതിനു മുന്‍പ് ഒരുവട്ടം കൂടി ഒന്നാലോചിക്കുക.\nആലോചിച്ചാലൊന്നും അങ്ങനെ പിടികിട്ടില്ല. അദ്ദേഹത്തിന്റെ പോസ്റ്റുകള് വായിച്ചവര്‍ക്ക് ഏകദേശ രൂപം കിട്ടിക്കാണും. സാക്ഷാല് പ്രേതമാണ് അതായത് പ്രേതവര്‍ഗ്ഗത്തിലെ സ്ത്രീഗണങ്ങളില് പെട്ട യക്ഷിയാണ് സാന്‍ഡോസിന്റെ തലയില് ഇപ്പോള് കുടിയേറിയിരിക്കുന്നതും കുടില്‍കെട്ടിയിരിക്കുന്നതും എന്നാണ് അദ്ദേഹത്തിന്റെ അടുത്തിടെയിറങ്ങിയ പോസ്റ്റുകള് വിളിച്ചു കൂവുന്നത്.\nഇപ്പറഞ്ഞതില് ആര്‍ക്കെങ്കിലും എതിരഭിപ്രായമുണ്ടോ. കാണില്ല.... എന്നാല് ഈ പ്രേത യക്ഷിയെ ആരെങ്കിലും കണ്ടവരുണ്ടോ അതും ഇല്ല. മനക്കലെ യക്ഷി, ഇല്ലത്തെ യക്ഷി, പാലയിലെ യക്ഷി, കോട്ടയത്തെ യക്ഷി എന്നെല്ലാം കേട്ടു കേള്‍വി മാത്രമേയുള്ളു. ഇതു വരെ നാമാരും യക്ഷിയെ കണ്ടിട്ടില്ല. ഭൂമിയുടെ നൊണ്‍ടാഞ്ചിയബിള് അസെറ്റ്‌സില് പെടുന്നതാണ് യക്ഷികള് എന്നാണ് വെപ്പ്.\nയക്ഷികള് തുണിയെടുക്കാത്തവരെന്നല്ലേ പണ്ടുമുതലേ കരുതിപ്പോന്നിരുന്നത്. ഛായ്.. അതല്ല പറഞ്ഞത്. യക്ഷികള്‍ക്ക് സാധാരണയായി വെള്ള സാരിയാണ് പഥ്യം. ഉജാലയുടെ വെണ്മയെ വെല്ലുന്ന പുതുപുത്തന് വെള്ള സാരികള് ഉടുത്താണ് യക്ഷികള് പാലമുകളില് നിന്നോ, തെങ്ങിന് മുകളില് നിന്നോ ഒന്നിനും പറ്റിയില്ലെങ്കില് വല്ല കവുങ്ങില് നിന്നോ ചാടിയിറങ്ങിവന്ന് ഇരപിടിക്കുന്നതെന്ന് സങ്കല്‍പം... അനുമാനം...\nഈയടുത്ത കാലത്താണ്, ദിനചര്യയില് ഒഴിച്ചു കൂടാനാവാത്ത ഒഴിച്ചു കുടിയും കഴിഞ്ഞ് സ്വഗൃഹത്തിലേക്ക് ഗമിക്കവേ, മനക്കലെ മീനാക്ഷിയുടെ പ്രേതം എന്നവകാശപ്പെടുന്ന യക്ഷി സാന്‍ഡോസിനെ തടഞ്ഞു നിര്‍ത്തുകയും എങ്ങിനെയെങ്കിലും അയാളെ ഭയപ്പെടുത്തി ഞരമ്പുകള് എഴുന്നു വരുന്നതും കാത്തുനില്‍കുകയും ചെയ്തത്. ആളോഹരി മദ്യതോതിന്റെ അഞ്ച് മടങ്ങ് കൂടുതല് ചെലുത്തിയിരുന്ന ദേഹത്തു നിന്ന് ഞരമ്പൊന്നും എഴുന്നു വരാത്തതില് കോപിച്ച്, തന്റെ സ്വന്തം വസ്ത്രമായ വെള്ളസാരി അഴിച്ചെടുത്ത് കുടഞ്ഞ് മടക്കി ശ്രീ സാന്‍ഡൊ വശം കൊടുക്കുകയും, സാരിവാങ്ങാന് നീട്ടിയ കൈകളുടെ സ്പര്‍ശനത്തിലൂടെ മീനാക്ഷിയക്ഷി അങ്ങേരുടെ തിരുമണ്ടയില് കയറി ടെമ്പററി ലിവിംഗ് സെറ്റപ് ഉണ്ടാക്കുകയും ചെയ്തത്. തലയില് കേറിയ പാടെ മുണ്ടിനോടലര്‍ജിയായ യക്ഷി കയറിക്കൂടിയ ദേഹത്തെ മുണ്ടഴിച്ചെറിയുകയായിരുന്നു ആദ്യമായി ചെയ്തത്. വി ഐ പി സ്യൂട്ടിലായിരുന്നു സാന്‍ഡൊ വീട്ടിലെത്തിയതെന്ന ചില കുപ്രചരണങ്ങള് ഇപ്പോഴും നിലവിലുണ്ട്.\nഈ പ്രേതബാധക്കു ശേഷം തന്റെ ഏറ്റവും ഇഷ്ടപ്പെട്ട ഉല്ലാസകേന്ദ്രമായ പാലക്കാടിനടുത്തുള്ള കരിമ്പനക്കാടുകളിലേക്കുള്ള ഉല്ലാസ യാത്രക്കിടയില് ഹൊണൊലുലുവില് വച്ച് ഒരു എമണ്ടന് പോത്തിനെ പിടിച്ച് അലുമിനിയം കലത്തിലാക്കാന് ഒരു ശ്രമം നടത്തി പരാജയപ്പെട്ടിരുന്നു.\nഒരിക്കല് മണ്ടനായിവന് ലണ്ടനില് പോയി രാജ്ഞിയുടെ കിരീടം മോഷ്ടിക്കുകയും കൊച്ചിയില് കൊണ്ടുവരികയും ചെയ്തിരുന്നു. ജീവിതത്തില് ഒരിക്കലും പരാചയമെന്തെന്നറിയാത്ത പൂജ്യം പൂജ്യം ഏഴ് ഇതിന്റെ അന്വേഷണ ചുമതല ഏറ്റെടുത്ത് കൊച്ചിയില് എത്തി. അയാളുടെ ജീവിതത്തിലെ ആദ്യ പരാജയം അവിടെ തുടങ്ങുകയയിരുന്നു. ഈ കാര്യത്തില് കൊച്ചിയിലെ മണ്ണില് മിസ്റ്റര് ബോണ്ട് മുട്ടുകുത്തിയെന്നാണൈതിഹ്യം.\n"ട്ര്ണിം... ട്ര്ണിം... ട്ര്ണിം... "\n"ഹലോ, മനുവല്ലേ ത"\n"അതെ മനുവാണ് ത"\n"കടമറ്റത്ത് ഫാമിലിയിലെ മനു ത?"\n"അതേഡോ താന് കാര്യം പറ"\n"കൊച്ചീലെ ഇടപ്പള്ളീലുള്ള സാന്‍ഡൊസിനെയറിയൊ?"\n"ഒരു അത്യാവശ്യ കാര്യം അറിയിക്കാനാ വിളിച്ചത്"\n"നേരം കളയാതെ പറഞ്ഞു തുലക്കടോ"\n"അങ്ങനെം പറയാം. സാന്‍ഡോസിനു പ്രേതബാധ. അതൊന്നുഴിഞ്ഞിറക്കിത്തരണം."\n"അതാണോ ഇത്ര വലിയ കാര്യം. ഇത്തിരി വെള്ളുള്ളിപൂക്കളും, ഇത്തിരി ചുവന്നുള്ളിപൂകളും, ഒരു മരക്കുരിശും റെഡിയാക്ക്, കുറച്ച് കടുകും മോരും. ഞാന് ഇന്നു സൂര്യാസ്തമനത്തിനു ശേഷം അവിടെയെത്തുന്നതാണ്"\n"ഓ, വളരെ ഉപകാരം. വെക്കട്ടെ"\nചത്ത ശവത്തിനു ജീവന് കൊടുക്കുന്ന മൃതോത്ഥാന പ്രവര്‍ത്തനത്തില് ഏര്‍പ്പെട്ട തന്റെ ഗുരുവില് നിന്ന് അനുഗ്രഹവും വാങ്ങി, മൊട്ടത്തലമറക്കാനൊരു ചട്ടിതൊപ്പിയും കമഴ്തി ചാരനിറത്തിലുള്ള ളോഹയും വലിച്ചു കേറ്റി ബ്ലാക്ക്ബെല്‍റ്റിട്ട് കയ്യിലൊരു കൊടക്കാലന് വടിയുമായി മനുത വൈകുന്നേരം ഏഴുമണിയോടെ ഇടപ്പള്ളിയിലെ സാന്‍ഡോസ് ഗൃഹത്തിലെത്തി.\nമനുതയുടെ കൂടെ ക്ഷണിക്കപ്പെടാത്ത ഒരതിധി കൂടിയെത്തിയിരുന്നു. മനുതയുടെ പോര്‍ട്ട്‌ഫോളിയൊ ഡെവലപ്പിങ്ങിനായി ചെയ്തു തീര്‍ത്ത വര്‍ക്കുകളുടെ പടം പിടിക്കാനും ഒഴിപ്പിക്കലില് ഇത്തിരി സഹായത്തിനയും കൂടെ നിര്‍ത്തിയിരിക്കുന്ന മുത്തുപ്പ, തന്റെ സന്തത സഹചാരിയായ ക്യാമറയും തോളിലേറ്റി മുത്തുപ്പയും എത്തിചേര്‍ന്നു. സൈറ്റിന്റെ വിഗഹ വീക്ഷണം നടത്തി വീടും കൂടും എല്ലാമടക്കം ഒരഞ്ചാറ് ക്ലിക്ക്. മുത്തുപ്പ പണിയിലേക്ക് പ്രവേശിച്ചു.\nവെള്ളസാരിയില് പൊതിഞ്ഞ ഒരു മനുഷ്യനെ പൂമുഖത്തേക്ക് കൊണ്ടുവന്നു. അവിടെ പ്രത്യേകം തയ്യാറാക്കിയ വാഴയിലയില് ഇരുത്തി.\n"നീയാരാടാ അതു ചോദിക്കാന്"\n"ഞാന് മനു ത. കടമറ്റത്ത് മനുത. നീയാര്?"\n"ഞാന് യക്ഷി. മീനാക്ഷിയക്ഷി"\n"നീ ഇവന്റെ ദേഹം വിട്ടിറങ്ങിപോകുക"\n"ഉവ്വ, താന് പറയുമ്പോളിറങ്ങിപ്പോവാനല്ലേ ഞാന് കയറിക്കൂടിയത്"\n"അല്ലേല് നിന്നെ ഞാന് തളക്കും"\n"താന് ഒലത്തും. ഒന്നു കാണട്ടേടൊ തന്റെ തളക്കല്. നല്ല പുത്തന് സാരിയൊരെണ്ണം അഡ്വാന്‍സ് ഡെപ്പോസിറ്റ് വെച്ചാ ഞാനിവിടെ താമസിക്കുന്നത്"\n"മുത്തുപ്പാ, ആ വെള്ളുള്ളിപ്പൂക്കള് തരൂ"\n"താനിതെവിടെയാ തിരുകി കേറ്റുന്നേ. മനുഷ്യെന്റെ ചെവിയിലും മൂക്കിലും ഈ പൂക്കള് വെക്കാന് തനിക്ക് ഭ്രാന്തുണ്ടോ?"\n"ശബ്ദിക്കരുത്. ഈ മനുത നിന്നെപ്പോലെ എത്രയെണ്ണത്തെ തളച്ചതാ. നിനക്കു ബ്ലോഗ്ഗ് അറിയുമോ. അവിടെ പോയി നോക്ക്. ഈ മനുത ആരാണെന്നറിയാം. എങ്ങനെയറിയാനാ, നീയെല്ലാം ചത്തു പോയിട്ടെത്രകാലമായി"\n"താനെന്ത് --പ്പായാലും എനിക്കെന്താ."\n"നിന്നേക്കാള് വലിയ കാമധേനുവിനെ പിടിച്ചു കെട്ടിയവനാ ഈ ഞാന്. എന്റെ കമ്പൈസ് മാത്രം വായിച്ചാമതി. നീ ചിരിച്ച് ചിരിച്ച് മരിച്ചു പോകും. പിന്നെ ഈ പൂക്കളൊന്നും വേണ്ട"\n"പിന്നേ താന് കൊറെ ഒലത്തി.... തുണ്ണീം പൊക്കിപ്പിടിച്ച് പെണ്‍പിള്ളേരുടെ മുന്നിലൂടെ ഓടി... ദീപേടെ മുന്നില് മുണ്ടഴിച്ചിട്ടുള്ള ഹനുമാന് ചാട്ടമൊന്നും എനിക്കറിയാത്തതല്ല. അന്നു ദീപ ഓടിക്കാണും അതുപോലെ എന്നെോടിക്കാന് നൊക്കല്ലേ... ഇതു ആളു വേറെയാ... തന്റെ ഊഞ്ഞാലു വായിച്ചിട്ട് ഞാന് മരിച്ചില്ല എന്നിട്ടല്ലെ?"\n"എന്റെ ആഴ്ചകുറിപ്പുകള് വായിച്ചാല് നീ മാനസാന്തരം പ്രാപിച്ച് ഈ ബോഡിയുപേക്ഷിച്ചു പോകും" മുത്തുപ്പ മനസ്സില് പറഞ്ഞു.\nയക്ഷിയുടെ ബ്ലോഗ്ഗു വായനയെപറ്റിയറിഞ്ഞ മനുത ഇവളെകൊണ്ട് അധികം പറയിച്ച് മറ്റുള്ളവരുടെ മുന്നില് നാണം കെടാനുള്ള സകലസാധ്യതകളും ഉള്ളതിനാല് അധികം കാത്തു നില്‍ക്കാതെ, ബാക്കിയുള്ള പൂവും കടുകും വാരി പ്രേതവായിലേക്ക് കുത്തിത്തിരുകി. ഗ്ലാസ്സിലിരുന്ന മോരും ഒഴിച്ചു കൊടുത്തു പ്രേതവായ് ഫില് ചെയ്ത് സീല് ചെയ്തു.\nമുത്തുപ്പ, മനുതഗുരു ചെയ്യുന്ന ഓരോന്നിന്റേയും പടം ക്ലിക്കികൊണ്ടിരുന്നു. മനുത അടിയന്തിര ഗട്ടത്തില് പെട്ടെന്നെടുത്ത തീരുമാനമായതിനാല്, വായില് പൂതിരുകുന്ന രംഗം ക്ലിക്കാന് മുത്തുപ്പാക്കു കഴിയാതെപോയി. അന്നേരം മുറ്റത്തൂടെ ഓടിപ്പോയ പൂച്ചകുട്ടിയെ ക്ലിക്കുന്ന തിരക്കിലായിരുന്നു അദ്ദേഹം.\n"സര്, ഒരിക്കല് കൂടി വായില് കയ്യൊന്നു വെക്കു"\n"മിസ്റ്റര് മുത്തുപ്പ. ഇതു കല്യാണത്തിലെ താലികെട്ടു രംഗമല്ല. ഇനി കൈവെച്ചാല് അവള് അതിലൂടെ എന്നിലേക്ക് കയറികൂടും. ബാക്കിയുള്ളത് പിടിച്ചാല് മതി"\n"ഡോ താന് കൊറെ നേരായല്ലോ ഇതു തൊഡങ്ങീട്ട്. ഇതൊന്നവസാനിപ്പിക്കഡോ. മോരു കുഡിച്ച് ഉള്ളകെട്ടും ഇറങ്ങീട്ടു നിക്ക്വാ. എനിക്കു പോയിട്ടൊന്നു വീശീട്ടു വരാനുള്ള സമയമായി"\n"നീ ഇനിയും ഇറങ്ങിപ്പോയില്ലെ."\n"ഹഹഹ. കുടികിടപ്പവകാശം വാങ്ങിട്ടാഡോ ഞാനിവിടെ കേറിയത്"\n"ഹും കുടികിടപ്പവകാശം... ഈ കുരിശിനാല് ഞാന് നിന്നെ തളക്കാന് പോകുകയാണ്"\n"താന് വേറെ വല്ല പണിയും നോക്കി പോകുന്നുണ്ടോ. ചൂടുകാലത്ത് അല്പം തണുപ്പുകിട്ടാന് സെമിത്തേരിയിലെ മാര്‍ബിളിട്ട കല്ലറക്കുമുകളില് കുരിശില് തലയും ചാരികിടന്നുറങ്ങുന്ന എന്റെയടുത്താണോ തന്റെ ഈ ചിന്ന കുരിശും വച്ചുള്ള കളി"\nതന്റെ അവസാനത്തെ അടവും പിഴക്കുമെന്നുറപ്പായപ്പോള് വളഞ്ഞ കാലുള്ള വടിയും കയ്യിലെടുത്ത് സ്ഥലം കാലിയാക്കാന് ഒരുങ്ങുകയാണ് മനുത. ക്ലിക്കിയ പടത്തേക്കാളും നല്ലത് ക്ലിക്കാത്ത പടമാണെന്നറിയാമെങ്കിലും ഇനിയും ക്ലിക്കാന് പോയാല് ശരിയാവില്ലെന്നതിനാല് മുത്തുപ്പയും തിരിച്ചുപോക്കിനുള്ള ഒരുക്കം തുടങ്ങി.\n"ആ ഇതാര് സിയ മോനൊ. വാ കയറിവാ. അപ്പൊ മോനൊന്നുമറിഞ്ഞില്ലേ. നമ്മടെ സാന്‍ഡൊയല്ലേ ഈ സാരിയുമെടുത്തിവിടെയിരിക്കുന്നെ"\n"ഓ ഇവനെന്തു പറ്റി?" "പ്രേതം കയറിക്കൂടിയതാ. അതിന്റെ ഒഴിപ്പിക്കലാ ഇപ്പൊ നടക്കുന്നത്"\n"ഉം, ഈ പ്രേതത്തെ ഒഴിപ്പിക്കാല് ട്രഡീഷണല് വഴികളൊന്നും പറ്റില്ല. ഇതു ബ്ലോഗൂര് കാവിന്റെ അടുത്തുള്ള കരിമ്പനയില് താമസിച്ചിരുന്ന ബ്ലോക്ഷി ആവാനാ വഴി. ഇവന് ഈയിടെയായി നട്ടപ്പാതിരക്കും നട്ടുച്ചക്കും ഒരുപോലെ ബ്ലോഗില് തന്നെയായിരുന്നു."\n"അങ്ങനെയൊ, ഇനി ഇപ്പൊ എന്തോ ചെയ്യും?"\n"അതിനെന്തു പ്രയാസം. ഇതിപ്പൊ ഇറക്കിത്തരാം. കമ്പ്യുട്ടര് എവിടെ. ഫോട്ടോഷോപ് ലോഡ് ചെയ്തിട്ടുണ്ടോ?"\n"ഉം. ഇപ്പൊ ശരിയാക്കിതരാം."\nമനുതയും മുത്തുപ്പയും നോക്കിനില്‍ക്കേ സിയ കമ്പ്യൂട്ടറില് ഫോട്ടോഷോപ്പെടുത്ത് ഫയല് ന്യു സെലക്റ്റ് ചെയ്ത് ഒരു പുത്തന് ചിത്രം തയ്യാറാക്കാന് ഒരുങ്ങി. ടെക്സ്റ്റ് ടൂള് എടുത്ത് ഏരിയല് ഫോണ്ട് സെലെക്റ്റ് ചെയ്ത് ചുവന്ന നിറവും എടുത്ത് പുതിയ ലയെറും എടുത്ത് ചിത്രത്തിന്റെ നടുവില് "SAN DOZ" എന്നെഴുതി. അതിനു നടുവിലൂടെ കാണുന്ന വിടവിലൂടെ ഒരു കുരിശു രൂപം അടുത്ത ലെയറിലും വരച്ചു വച്ചു. ഫയല് മെനുവില് ക്ലിക്ക് ചെയ്ത് സേവ് എടുത്ത് sandoz2 എന്നു നാമകരണവും ചെയ്തു.\nഫയല് സേവ് ചെയ്ത് കഴിഞ്ഞതും വാഴയിലയിലിരുന്നിരുന്ന സാന്‍ഡോസ് ചാടിയെഴുന്നേറ്റു. സാരിയെല്ലാം അഴിച്ചു മാറ്റി. ഓടിപ്പോയി മുറിയില് നിന്നു കൈലിയും ചുറ്റി ഒരു ടീ ഷര്‍ട്ടും ഇട്ട് തിരിച്ചു വന്നു. പട്ടഷാപ്പില് പോകാനിരുന്ന സാന്‍ഡോസ് സിയയോടൊപ്പം ഫൊട്ടൊഷാപ്പില് കേറി മേഞ്ഞു നടന്നു.\nആധുനിക കാലത്തെ പ്രേതമൊഴിപ്പിക്കല് കണ്ട് ഒരക്ഷരം മിണ്ടാതെ മനുത ഊശാന്താടിയിലെ രണ്ടു രോമങ്ങളേയും തലോടി ചിന്താകുന്തനായി തിരിച്ചു പോയി. ചുമ്മ കിട്ടുന്നതല്ലേ എന്നു കരുതി സാന്‍ഡോസ് അഴിച്ചു കളഞ്ഞ സാരി മുത്തുപ്പ തന്റെ ക്യാമറയോടൊപ്പം കയ്യില് കരുതി. മുത്തുപ്പയുടെ കയ്യിലെ വെള്ളസാരി അപ്പോഴും ചിരിച്ചുകൊണ്ടേയിരുന്നു.\nPosted by സുല് |Sul at 1:12 pm 27 comments: Links to this post\nLabels: കഥ, സാന്‍ഡോസ്


Nazriya buys Benz car as she feels old car is ill-omened ? - Malayalam Filmibeat\nNews വയോധികയുടെ മീന്‍കുട്ട പോലീസ് തട്ടിത്തെറിപ്പിച്ചിട്ടില്ല; നടക്കുന്നത് തെറ്റായ പ്രചരണമെന്ന് മുഖ്യമന്ത്രി\nAutomobiles അഡ്വഞ്ചർ ഹരമേകാൻ അപ്രീലിയയുടെ പുതിയ ടുവാറേഗ് 660; അറിയാം കൂടുതൽ\nറേഞ്ച് റോവര് ദുശ്ശകുനം; നസ്‌റിയ പുതിയ ബന്‍സ് വാങ്ങി\n| Published: Thursday, June 11, 2015, 9:22 [IST]\nഅഭിനയം നിര്‍ത്തി വീട്ടില് ഭര്‍ത്താവിനും കുടുംബത്തോടുമൊപ്പം ഇരിക്കുകയാണെങ്കിലും നസ്‌റിയ നസീമിനെ വെറുതെ വിടാന് പാപ്പരസികള്‍ക്ക് ഉദ്ദേശമില്ല. നസ്‌റിയ പുതിയ ബന്‍സ് കാര് വാങ്ങിയതാണ് ഇപ്പോള് പാപ്പരസികള്‍ക്കിടയിലെ ചര്‍ച്ചാ വിഷയം.\nഅടുത്തിടെ നസ്‌റിയയുടെ റെഞ്ച് റോവര് കാര് തിരുവനന്തപുരത്ത് ന്യൂ തിയേറ്ററിന് മുന്നില് മറ്റൊരു വാഹനവുമായി ഒന്നുരസിയിരുന്നു. തുടര്‍ന്ന് നടി പുറത്തിറങ്ങിവരുന്നതും വാഹന ഉടമയുമായി തര്‍ക്കിക്കുന്നതുമൊക്കെ സോഷ്യല് മീഡിയ ആഘോഷമാക്കിയ ചിത്രങ്ങളും വാര്‍ത്തയുമാണ്.\nഅപകടത്തില്‍പെട്ട ആ റേഞ്ച് റോവവര് കാര് ദുശ്ശകുനമാണെന്ന് കരുതിയാണത്രെ നസ്‌റിയ പുതിയ ബന്‍സ് കാര് വാങ്ങിയത്. നസ്‌റിയയും ഫഹദും ഇക്കാര്യത്തെ കുറിച്ച് പ്രതകരിച്ചിട്ടില്ല. എന്നാല് ഫഹദ് പഴയ കാര് മറ്റൊരാള്‍ക്ക് കൊടുക്കുന്നതിന്റെ ഫോട്ടോ താരം തന്നെ ഫേസ്ബുക്കില് പോസ്റ്റ് ചെയ്തിരുന്നു. അരികില് നസ്‌റിയയെയും ചിത്രത്തില് കാണാം.\nനസ്‌റിയയും ഫഹദും ഇപ്പോള് എന്ത് വാങ്ങിയാലും വാര്‍ത്തയാണ്. താര ദമ്പതികള് ബാംഗ്ലൂറില് ഒരു പുതിയ വില്ല എടുക്കുന്നതായിരുന്നു ഇതിന് മുമ്പ് വന്ന വാര്‍ത്ത. തങ്ങളുടെ പ്രണയത്തിന്റെ സിംപലായിട്ടാണത്രെ ബാംഗ്ലൂരില് വില്ല വാങ്ങുന്നത്.\nRead more about: malayalam film actress nazriya nazim facebook photo gossip മലയാളം സിനിമ നടി നസ്‌റിയ നസീം ഗോസിപ്പ് ഫേസ്ബുക്ക് ഫോട്ടോ\nA prominent Tamil online website today reported that actress Nazriya sold her Land Rover car and boughtanew Mercedes Benz, thinking that the old car wasabad omen.\nStory first published: Thursday, June 11, 2015, 9:22 [IST]


എന്റെ ബ്ലോഗ് - അ രു ണ കി ര ണ ങ്ങ ള് : July 2015\nBlog post no: 410 -\nകള്ളിച്ചെല്ലമ്മ - ജി. വിവേകാനന്ദന്റെ നോവൽ. അനാഥയായ ചെല്ലമ്മയുടെ കഥ. മരിച്ചുപോയ അമ്മ പറയാറുണ്ടായിരുന്നു - ഏതു സാഹചര്യത്തിലും പിഴച്ചു പോവരുത്. അവൾ അത് പാലിച്ചു വന്നു. കാമുകരെ വിരട്ടി ഓടിച്ചു. ചന്തയിൽ പോയി മരച്ചീനി വിറ്റു ഉപജീവനം കഴിച്ചു.\nഒരു വെള്ളപ്പൊക്കത്തിനു ശേഷം വെള്ളം തേകിക്കളയുവാനുള്ള എഞ്ചിന്റെ ഡ്രൈവർ കുഞ്ഞച്ചനുമായി അവൾ അടുത്തു. അവസാനം അവൾ ആ സത്യം മനസ്സിലാക്കി - അയാള് ഭാര്യയും കുട്ടികളുമുള്ളവനാണ്!\nവിമർശകരുടെ പ്രശംസ പിടിച്ചുപറ്റിയ ഒരു നോവൽ. ഇത് ചലച്ചിത്രമായപ്പോൾ കണ്ടു. ഷീലാമ്മ ചെല്ലമ്മയെ അനശ്വരയാക്കി.\nകള്ളിച്ചെല്ലമ്മ എന്നാ നോവൽ വായിച്ചതും, സിനിമ കണ്ടതും ഒരുകാലത്തും മറക്കില്ല. സിനിമയുടെ ശബ്ദരേഖ റേഡിയോവിൽ കേട്ടിരുന്ന്നു. ശബ്ദരേഖയിൽ എല്ലാം അതേപടി സാധ്യമല്ലല്ലോ. ആർട്ടിസ്റ്റ് പറയുന്നു - ആ സാധു സ്ത്രീ ആത്മഹത്യ ചെയ്യുന്നു! ഇത് കേട്ടതും, ശബ്ദരേഖ ഞങ്ങളുടെ കൂടെ ഇരുന്നു കേട്ടിരുന്ന, തറവാട്ടിലെതന്നെ ഒരു ചേച്ചി വിങ്ങിപ്പൊട്ടി. അതെ, മനുഷ്യമനസ്സുകൾ, എങ്ങനെ ജീവിതത്തിന്റെ ഗന്ധമുള്ള കഥകൾ ഉള്ക്കൊള്ളുന്നു എന്നല്ലേ ഇത് കാണിക്കുന്നത്.\nപാശ്ചാത്യകവികളോട് കിടപിടിക്കുന്നതാണ് സരോജിനി നായ്ഡുവിന്റെ കവിതകൾ. എന്നാൽ, അവയ്ക്ക്, പ്രകൃതിയുടെയും, ഭാരതത്തനിമയുടെയും ഗന്ധമുണ്ടാകും!\nTo A Buddha Seated On A Lotus എന്നാ കവിത വായിച്ചത് ഓർമ്മ വന്നു. നെറ്റിന്റെ സഹായത്തോടെ ഇവിടെ ഇടട്ടെ:\nTo A Buddha Seated On A Lotus - Poem by Sarojini Naidu\nPosted by ഡോ. പി. മാലങ്കോട് at 12:06 AM\nBlog Post no: 409 -\nമനുഷ്യമനസ്സുകളിൽ നല്ലതും (ദൈവീകം) ചീത്തയും (പൈശാചികം)\nആയ വിചാരങ്ങൾ ഉണ്ട്.\nഅവ അതുപ്രകാരമുള്ള പ്രവര്ത്തികളിലെക്കും\nആ മനസ്സുകളുടെ ഉടമകളെ നയിക്കുന്നു.\nഈ ഏറ്റക്കുറച്ചിലിന്റെ തോത് അനുസരിച്ച്\nനാം അവരെ നല്ലവർ,\nചീത്ത മനുഷ്യർ എന്ന് വിളിക്കുന്നു.\nഒരു നല്ല മനസ്സിന്റെ ഉടമ -\nവളരെ നല്ല ചിന്തകളുടെയും\nപ്രവര്ത്തികളുടെയും ഉടമ നമ്മെ വിട്ടുപിരിഞ്ഞു\nഎന്നത് നമ്മെ ദു:ഖിപ്പിക്കുന്നു.\nഡോ. APJ അബ്ദുൽ കലാമിന്റെ നിര്യാണത്തിൽ അനുശോചിക്കുന്നു.\nPosted by ഡോ. പി. മാലങ്കോട് at 11:36 PM\nBlog Post No: 408 -\nനാലുകെട്ട് - എം. ടി.യുടെ പ്രശസ്തമായ നോവൽ. ഒരു കാലഘട്ടത്തിന്റെ കഥ. കേരള സാഹിത്യ അക്കാദമിയുടെ അവാർഡ് കിട്ടി. അപ്പുണ്ണി എന്ന നായക കഥാപാത്രം കഥയിൽ നിറഞ്ഞു നിൽക്കുന്നു. ഇത് ടെലെഫിലിം ആക്കിയപ്പോൾ സ്റ്റേറ്റ് ടെലെവിഷൻ അവാർഡും കരസ്ഥമാക്കുകയുണ്ടായി. അതും കണ്ടു. എന്റെ ചെറുപ്പത്തിൽ തറവാടുകളിൽ കണ്ടുവന്നിരുന്ന ചില കഥാപാത്രങ്ങൾ, അവരുടെ ചെയ്തികൾ... എല്ലാം അതേപോലെ ചിത്രീകരിച്ചതായി തോന്നി. അതെ, ജീവിതഗന്ധിയായ കഥ എന്ന് പറയാറില്ലേ, അതിന്റെ തുടിപ്പുകൾ എം.ടി. കഥകളിൽ തെളിഞ്ഞുകാണാം. എഴുത്തുകാർ സമൂഹത്തോട് കടപ്പെട്ടിരിക്കുന്നു എന്ന് പറയാറുണ്ട്. എന്നാൽ, നാം വായനക്കാർ, സമൂഹം എം.ടി.യെപ്പോലുള്ള എഴുത്തുകാരോട് കടപ്പെട്ടിരിക്കുന്നു - നല്ലൊരു വായനാനുഭവം സമ്മാനിക്കുന്നതിന്, ബോധവല്ക്കരിക്കുന്നതിന്. അതെ, നാലുകെട്ട് എന്ന് കേൾക്കുമ്പോൾ എന്നും എന്റെ മുത്തച്ഛന്റെ തറവാട്, നാലുകെട്ട് ഓര്മ്മ വരുന്ന എനിക്ക്, ഒരിക്കലും മറക്കാത്ത വായനാനുഭവമാണ് ഈ ''നാലുകെട്ട്'' സമ്മാനിച്ചത്.\nഓസ്കാർ വൈൽഡ് രചിച്ച Requiescat എന്ന കവിത മരണാനന്തര പ്രാർത്ഥനെയെ കുറിച്ചാണ്. അഞ്ചു വയസ്സിൽ മരിച്ചുപോയ (എനിക്ക് പതിനൊന്നു വയസ്സുള്ളപ്പോൾ) എന്റെ പ്രിയപ്പെട്ട അനിയത്തിയെ ഞാൻ (ലേഖകൻ) എന്നും ഓര്ക്കും. അവളെക്കുറിച്ച് ഞാൻ എഴുതിയിട്ടുമുണ്ട്. വൈൽഡ് തന്റെ മരിച്ചുപോയ അനിയത്തിയുടെ ഓര്മ്മക്കായി ഏതാനും വരികൾ കുത്തിക്കുറിച്ചത് കവിതാപ്രേമികൾ എല്ലാവരും അറിഞ്ഞു. എന്റെ ഓർമ്മയിൽ അതിന്റെ ഏതാനും വരികൾ ഉണ്ട്. പോരല്ലോ. ആ കൊച്ചു കവിത നെറ്റിന്റെ സഹയാത്തോടെ, വായിക്കാത്തവർക്കായി ഇവിടെ ഇടട്ടെ:\nPosted by ഡോ. പി. മാലങ്കോട് at 1:20 AM\nBlog Post No: 407 –\nവെള്ള നിറത്തെ പ്രണയിക്കുന്നയാളെന്താ\nവേണ്ടെന്നു ചൊല്ലുന്നൂയെന്നല്ലേ സംശയം?\nപരാജയം വിജയത്തിന്റെ മുന്നോടിയെങ്കിൽ\nദു:ഖം സുഖത്തിന്റെയും മുന്നോടിയല്ലോ,\nകാടിന്റെ ഭംഗി കാണുന്നതുണ്ടു ഞാനിവിടെ-\nയരുണകിരണങ്ങൾ പതിക്കുന്ന കാഴ്ചയും;\nപക്ഷികൾ പലതുമിവിടെ പറക്കുന്നതും കണ്ടു,\nകാട്ടരുവിയൊഴുകുന്ന കാഴ്ചയും മനോഹരം.\nഎവിടെയാണീ കാടെന്നു കേൾക്കണോ ചങ്ങാതീ,\nചുവരിൽ തൂങ്ങുന്നയാ ചില്ലിട്ട ചിത്രത്തിൽ!\nPosted by ഡോ. പി. മാലങ്കോട് at 4:42 AM


ക്വാഡ് ഉച്ചകോടി ഇന്ന്; മോദി-ബൈഡൻ കൂടിക്കാഴ്ചയ്ക്കും സാധ്യത | PravasiExpress\nHome Good Reads ക്വാഡ് ഉച്ചകോടി ഇന്ന്; മോദി-ബൈഡൻ കൂടിക്കാഴ്ചയ്ക്കും സാധ്യത\nഅതേസമയം ഇന്നലെ ജപ്പാനിലെ ഇന്ത്യൻ സമൂഹത്തെ പ്രധാനമന്ത്രി നരേന്ദ്രമോദി അഭിസംബോധന ചെയ്തിരുന്നു. ആഗോള വെല്ലുവിളികളെ ഇന്ത്യ ധൈര്യപൂർവം നേരിടുന്നുവെന്ന് പ്രധാനമന്ത്രി നരേന്ദ്രമോദി ഇവിടെ പറഞ്ഞു. ജനാധിപത്യം ഇന്ത്യയിൽ കൂടുതൽ ശക്തമാകുന്നു. പുരുഷന്മാരേക്കാൾ കൂടുതൽ സ്ത്രീ വോട്ടർമാർ നിലവിലുണ്ട്. ഓരോ തെരഞ്ഞെടുപ്പിലും രേഖപ്പെടുത്തുന്നത് റെക്കോർഡ് പോളിംഗ് ശതമാനമാണ്. ഇന്ത്യൻ ജനാധിപത്യം മാറ്റങ്ങളെ സ്വാഗതം ചെയ്യുന്നുവെന്നും പ്രധാനമന്ത്രി പറഞ്ഞു. ഇന്ത്യയുടെ വികസന യാത്രയിലെ നല്ല പങ്കാളിയാണ് ജപ്പാൻ.\nബുദ്ധിസം ഇന്ത്യയേയും ജപ്പാനെയും ബന്ധിപ്പിക്കുന്നു. തീവ്രവാദം, കാലാവസ്ഥ വ്യതിയാനം തുടങ്ങിയ വിഷയങ്ങളെ ഒന്നിച്ച് നേരിടുന്നു. കൊവിഡിൽ ലോകം പകച്ചപ്പോൾ ഇന്ത്യ ഉണർന്ന് പ്രവർത്തിച്ചു. മറ്റ് രാഷ്ട്രങ്ങളിലേക്ക് മരുന്നും, വാക്സീനും അയച്ച് സഹായിച്ചു. ഇക്കാര്യങ്ങൾ പരിഗണിച്ചാണ് ആശാ വർക്കർമാരെ ലോകാരോഗ്യ സംഘടന ആദരിച്ചത്. ആശാവർക്കർമാർക്ക് ആദരമർപ്പിക്കുന്നുവെന്നും മോദി കൂട്ടിച്ചേർത്തു.\nPrevious articleവിജയ് ബാബു ഇന്ന് കൊച്ചിയിലെത്തിയിരിക്കണം; ഇല്ലെങ്കിൽ റെ‍ഡ് കോർണർ നോട്ടീസ്: മുന്നറിയിപ്പുമായി കേരള പോലീസ്\nNext articleവിസ്മയ കേസ്: കിരൺ കുമാറിന് 10 വർഷം കഠിന തടവ്; പന്ത്രണ്ടര ലക്ഷം രൂപ പിഴ\nഇന്ന് 6409 പേര്‍ക്ക് കോവിഡ് സ്ഥിരീകരിച്ചു; മരണം 47


Made in India Motorola Razr could go on sale soon as retail boxes spotted in shops, launch date unknown | മോട്ടോറോളയുടെ ഫ്‌ളിപ്പ് മോഡല് റാസര് ഇന്ത്യന് വിപണിയിലേക്ക് - Financialviews.in\nLatest News ഓഹരി വിപണി നേട്ടത്തിലേക്ക്; ഇനി പ്രതീക്ഷയുടെ നാളുകള് പാപ്പരത്ത പ്രതിസന്ധി നേരിടുന്ന എംഎസ്എംഇ മേഖലയെ രക്ഷിക്കാന് പദ്ധതി ഉടന് എയര്‍ടെല്ലിന്റേയും വോഡഫോണ് ഐഡിയയുടേയും പ്രീമിയം പ്ലാനുകള് ട്രായ് റദ്ദാക്കി; നടപടി മാനദണ്ഡങ്ങള് ലംഘിച്ചതിനെത്തുടര്‍ന്ന് ജിയോയില് നിക്ഷേപം തുടരുന്നു; 730 കോടി രൂപ നിക്ഷേപവുമായി ക്വാല്‍കോം എയര് ഇന്ത്യ ഉയര്‍ന്ന ടിക്കറ്റ് നിരക്ക് കുറച്ചു\nSavings Stocks Pension Currency Income Tax Real Estate Interview Bonds Commodity\nVehicle Loan Commercial Loan General News Credit Cards\nTravel Insurance Education Policy Vehicle Insurance Health Insurance Home Insurance Commercial Insurance\nമോട്ടോറോളയുടെ ഫ്‌ളിപ്പ് മോഡല് റാസര് ഇന്ത്യന് വിപണിയിലേക്ക്\nദില്ലി: ദില്ലി: ലെനവോയുടെ ഫ്ളിപ്പ് മോഡല് സ്മാര്‍ട്ട്ഫോണ് മോട്ടോറോള റാസറിന്റെ പുതിയ മോഡല് ഇന്ത്യന് വിപണിയിലേക്ക്. അന്താരാഷ്ട്ര വിപണിയില് അവതരിപ്പിച്ച് രണ്ട് മാസം പിന്നിടുമ്പോഴാണ് ഈ മോഡല് ഇന്ത്യയിലേക്ക് എത്തുന്നത്. പൂര്‍ണമായും മടക്കി വെച്ച് ഉപയോഗിക്കാവുന്നത്ര ഫ്ളക്സിബിള് സ്‌ക്രീനാണ് ഈ സ്മാര്‍ട്ട്ഫോണിലുള്ളത്. മെയ്ഡ് ഇന് ഇന്ത്യാ ടാഗോടു കൂടിയാണ് ഇവനെത്തുന്നത്. 2020 ജനുവരി9ാം എന്നാണ് ഫോണില് രേഖപ്പെടുത്തിയിരിക്കുന്ന മാനുഫാക്ച്ചറിങ് ഡേറ്റ്.\nനോട്ടിഫിക്കേഷനുകള്,മ്യൂസിക്,ഗൂഗിള് അസിസ്റ്റന്റ് തുടങ്ങിയവ നോക്കാന് എക്സ്റ്റേണല് ഡിസ്പ്ലേ ലഭ്യമാക്കാന് രണ്ടാമതൊരു സ്‌ക്രീനും കൂടി ഈ ഫോണിന്റെ മുന്‍ഭാഗത്ത് തന്നെ സജ്ജമാക്കിയിട്ടുണ്ട്. ഇതുവരെ ഇറങ്ങിയ ഫോള്‍ഡബിള് ഫോണുകള്‍ക്ക് ഇവന് വന്‍വെല്ലുവിളിയായേക്കും.\nഈ മോഡലിന്റെ സ്‌പെഫിക്കേഷനുകള് പൂര്‍ണമായും പുറത്തുവിട്ടിട്ടില്ല. ഇന്ത്യന് ഉപഭോക്താക്കള്‍ക്കായി വെബ്സൈറ്റില് പുതിയൊരു രജിസ്ട്രേഷന് പേജ് കമ്പനി ഉടന് തന്നെ ആരംഭിക്കും. താല്‍പ്പര്യമുള്ള ഉപഭോക്താക്കള്‍ക്ക് .ഈ പേജില് നിന്ന് വിവരങ്ങള് ലഭിക്കും. മോട്ടോറോള റാസര് ഫോള്‍ഡബിള് ഫോണിന്റെ വില 1,499.99 ഡോളര് അഥവാ ഏകദേശം 1,07,400 ഇന്ത്യന് രൂപയാണ് . സാംസങ്ങിന്റെ ഗ്യാലക്സി ഫോള്‍ഡിന് 1,980 ഡോളറാണ് യുഎസിലെ വില. ഇന്ത്യയില് 1,64,999 രൂപയാണ് വില.\nമോട്ടോറോള റാസര് 2019 പ്രത്യേകതകള്\nപുതിയ ഫോള്‍ഡബിള് മോഡല് കാഴ്ചയില് ഇപ്പോഴുള്ള മോട്ടോറോള റാസറിന്റെ അതേ ലുക്ക് തന്നെയാണ്. താഴെ അല്‍പ്പം വശങ്ങളില് വളഞ്ഞ് കൊണ്ടുള്ള അതേ സ്റ്റൈല് തന്നെ നല്‍കിയിരിക്കുന്നു. എന്നാല് ബാക്കിയുള്ള എല്ലാ ഫീച്ചറുകളും പുതുക്കിയിട്ടുണ്ട്. വാട്ടര് റീപ്പലന്റ് ഡിസൈനാണ് നല്‍കിയിരിക്കുന്നത്.\nപ്രധാന ഡിസ്പ്ലേ 6.2 ഇഞ്ചാണ് .ഇത് ഫ്ളക്സിബിള് ആണ്. OLED എച്ച്ഡി+ (876x2142പിക്സല്) സ്‌ക്രീനാണ് ഉള്ളത്. വീക്ഷണാനുപാതം 21.9 . നേരത്തെ സൂചിപ്പിച്ച പോലെ തന്നെ പൂര്‍ണമായും പകുതിയായി മടക്കാന് സാധിക്കും. മടക്കികഴിഞ്ഞാല് സ്‌ക്രീനിന്റെ രണ്ട് ഭാഗങ്ങള് തമ്മില് നേരിയ ഗ്യാപ് പോലും ഉണ്ടാകില്ലെന്ന് കമ്പനി അവകാശപ്പെടുന്നു. ഒരൊറ്റ സ്‌ക്രീന് പോലെ തന്നെ ഫീല് ചെയ്യും.ഇത് മടക്കി ഉപയോഗിക്കുമ്പോള് തന്നെ ക്വിക്ക് വ്യൂ ഡിസ്പ്ലയുള്ള സെക്കണ്ടറി സ്‌ക്രീനും ഉപഭോക്താക്കള്‍ക്ക് ഉപയോഗിക്കാനാകുമെന്ന സവിശേഷതയുമുണ്ട്. ഇതുപയോഗിച്ച് സെല്‍ഫി എടുക്കുകയോ നോട്ടിഫിക്കേഷന് നോക്കുകയോ മ്യൂസിക് പ്ലേ ചെയ്യുകയോ ആവാം.നൂതന ടെക്നോളജിയായ ഓലെഡ് സ്‌ക്രീന് ടെക്നോളജിയും അടിപൊളി ഹിഞ്ച് സംവിധാനവും ആണ് ഫോള്‍ഡബിള് പെര്‍ഫക്ഷന് വേണ്ടി കമ്പനി ഉപയോഗിച്ചിരിക്കുന്നത്. ഫോണിന്റെ ഡിസ്പ്ലേ വളരെ ഒതുക്കമുള്ളതും കനംകുറഞ്ഞതുമാണ്.\n16 മെഗാപിക്സല് f/1.7 പ്രാഥമിക ഷൂട്ടറാണ് മോട്ടോറോള പാക്ക് ചെയ്തിരിക്കുന്നത്. ഫോണ് മടക്കി ഉപയോഗിക്കുമ്പോള് സെല്‍ഫി ക്യാമറയായും അല്ലാത്തപ്പോള് പ്രൈമറി ഷൂട്ടറായും തന്നെ ഉപയോഗിക്കാം. രാത്രിയിലും ചിത്രങ്ങളുടെ പരിപൂര്‍ണത ഉറപ്പാക്കാന് നൈറ്റ് വിഷന് മോഡുള്ള സോഫ്റ്റ് വെയറാണ് ക്യാമറയിലേത്. അല് അല്‍ഗോരിതങ്ങള് വെളിച്ചം കുറഞ്ഞ ചിത്രങ്ങളും മികച്ചതാക്കുന്നു. കൂടാതെ അഞ്ച് മെഗാപിക്സല് ഉള്ള ക്യാമറയും റാസറിലുണ്ട്. ആന്‍ഡ്രോയിഡ്9പൈ ഫീച്ചറും ഉള്‍പ്പെടുത്തിയിരിക്കുന്നു.\n2510 എംഎഎച്ച് ബാറ്ററിയാണ് ഈ മോഡലിലുള്ളത്. 15w ഫാസ്റ്റ്ചാര്‍ജിങ് സപ്പോര്‍ട്ട് ചെയ്യുന്ന ബാറ്ററിയാണിത്.ബാറ്ററി ചെറിയ സൈസിലുള്ളതാണ്.ഒരു ദിവസത്തേക്ക് മുഴുവന് ചാര്‍ജുണ്ടായിരിക്കുമെന്നാണ് കമ്പനിയുടെ വാഗ്ദാനം.ഫിംഗര്‍പ്രിന്റ് സെന്‍സര്,യുഎസ്ബി ടൈപ്പ് -സി പോര്‍ട്ട്, ഒക്ടാകോര് ക്വാല്‍കം സ്നാപ്ഡ്രാഗണ് പ്രൊസസ്സര് ,6ജിബി റാം എന്നിവയും സവിശേഷതകളാണ്. ഇ-സിം കാര്‍ഡ് മാത്രമാണ് മോട്ടോറോള റാസര് ഫോള്‍ഡബിള് മോഡല് സപ്പോര്‍ട്ട് ചെയ്യുന്നത്. സാധാരണ ഫോണിലെ പോലെ സിം കാര്‍ഡ് സ്ലോട്ടുകളില്ല. എന്‍എഫ്സി സപ്പോര്‍ട്ട്,ബ്ലൂടൂത്ത് 5.0,വൈഫൈ 802.11എസി,4ജി,ജിപിഎസ് സവിശേഷതകളുമുണ്ട്. വെറും 205 ഗ്രാം മാത്രമാണ് ഈ മോഡലിന്റെ ഭാരം എന്നതും വലിയ പ്രത്യേകതയാണ്.\nRead more topics: # Motorola Razr, # മോട്ടോറോള റാസര്,\nഓഹരി വിപണി നേട്ടത്തിലേക്ക്; ഇനി പ്രതീക്ഷയുടെ നാളുകള്


emalayalee.com - ഗ്രേറ്റ് ഫാദര് തന്നെ, സംശയമില്ല\nഗ്രേറ്റ് ഫാദര് തന്നെ, സംശയമില്ല\nകുടുംബശ്രീ അടുത്ത കാലത്തൊന്നും മമമൂട്ടിയെ ഇത്ര സ്റ്റൈലിഷ് ആയി കണ്ടിട്ടില്ല. ചിത്രീകരണ സമയത്തു തന്നെ മമ്മൂട്ടിയുടെ ഗെറ്റപ്പിന്റെ പ്രത്യേകത സോഷ്യല് മീഡിയയില് വൈറലായിരുന്നു. അതു കൊണ്ടു തന്നെ പ്രേക്ഷകര് ഏറെ ആകാംക്ഷയോടെ കാത്തിരുന്ന ചിത്രമായിരുന്നു ഗ്രേറ്റ് ഫാദര്.\nആദ്യന്തം ത്രില്ലടിപ്പിച്ചുകൊണ്ടാണ് ഗ്രേറ്റ് ഫാദര് മുന്നേറുന്നത്. കഥയുടെ പുതുമ, അതിന്റെ പ്രസക്തി, കഥ പറയുന്ന രീതി എന്നിവയെല്ലാം തന്നെ വളരെ രസകരമായ രീതിയിലാണ് കൈകാര്യം ചെയ്തിട്ടുള്ളത്. വളരെ സന്തോഷത്തോടെ ആര്‍ക്കും അസൂയ തോന്നുന്ന വിധത്തില് കഴിഞ്ഞിരുന്ന കുടുംബമാണ് ഡേവിഡ് നൈനാന്റേത്(മമ്മൂട്ടി). വളരെ ധനികനായ ഒരു ബില്‍ഡറാണ് അയാള്. എന്നാല് അയാളുടെ കുടുംബത്തിലേക്ക് അപ്രതീക്ഷിതമായി ഒരു ആപത്തു കടന്നു വരുന്നു. അതിന്റെ ആഘാതത്തില് അയാളുടെ കുടുംബജീവിതം ഉലയുന്നുണ്ട്. പക്ഷേ അയാള് തളരുന്നില്ല. തന്റെ കുടുംബത്തിനു നേരിടേണ്ടി വന്ന ആപത്തിന്റെ കാരണം അന്വേഷിച്ച് അയാള് യാത്ര തുടങ്ങുന്നു. ഇതിനിടയില് ഡേവിഡ് നേരിടുനന പ്രതിസന്ധികളും ലക്ഷ്യത്തിലേക്കു മുന്നേറുന്ന കാഴ്ചകളുമാണ് സിനിമയുടെ കഥ. സിനിമ കണ്ടിറങ്ങുമ്പോള് നമുക്ക് മനസിലാകും നമ്മുടെ സമൂഹത്തില് നടന്നുകൊണ്ടിരിക്കുന്ന ചില സംഭവങ്ങളുടെ സാക്ഷ്യം കൂടിയാണ് ഈ ചിത്രമെന്ന്. വളരെ മനോഹരമായ രീതിയില് ഒരോര്‍മ്മപ്പെടുത്തല്..\nമമ്മൂട്ടി എന്ന മെഗാസ്റ്റാറിന്റെ താരപദവിയും അതിനൊപ്പിച്ച സ്റ്റൈലുമാണ് ചിത്രത്തില് ഉപയോഗിച്ചിരിക്കുന്നത്. ഹനീഫ് അദേനി എന്ന സംവിധായകന് ഈ രണ്ടു കാര്യങ്ങളും പരമാവധി മുതലാക്കിയിട്ടുണ്ട്. മലയാള സിനിമയ്ക്ക് തീര്‍ത്തും അപരിചിതമായ വിധത്തില് ഒരു കിടിലന് വില്ലനെ അവതരിപ്പിക്കാനും സംവിധായകന് കഴിഞ്ഞിട്ടുണ്ട്. അതും ചിത്രത്തിനു പുതുമ നല്‍കുന്നു. ചിത്രത്തിന്റെ ക്‌ളൈമാക്‌സ് വളരെ അപൂര്‍വവും കുറച്ച് പേടിപ്പിക്കുന്നതുമാണ്. എങ്കിലും ത്രില്ലടിപ്പിക്കുന്ന ഒരനുഭവം തന്നെയാണ് അതെന്നതില് സംശയമില്ല.\nമമ്മൂട്ടിക്കൊപം നില്‍ക്കുന്ന പ്രകടനമാണ് ആര്യയുടേത്.ചിത്രത്തില് ആന്‍ഡ്രൂസ് ഈപ്പന് എന്ന വളരെ ശ്രദ്ധേയമായ ഒരു കഥാപാത്രമാണ് ആര്യയുടേതും. ഇവര് തമ്മിലുള്ള സീനുകള് ഗംഭീരമാണ്. പക്ഷേ ആര്യയുടെ ഡബ്ബിംഗിലെ പോരായ്മ കഥാപാത്രത്തിന്റെ മിഴിവിന് പോരായ്മയാകുന്നുണ്ട് . സ്‌നേഹ, മിയ എന്നിവരും തങ്ങളുടെ കഥാപാത്രങ്ങളോടു നീതി പുലര്‍ത്തിയിട്ടുണ്ട്. എങ്കിലും കൂടുതല് കൈയ്യടി നേടുന്നത് സംവിധായകന് ഹനീഫ് അദേനിയാണ്. കാരണം വളരെ ശക്തമായ ഒരു തിരക്കഥ തന്നെ ഈ ചിത്രത്തിനു വേണ്ടിയൊരുക്കിയതില് അദ്ദേഹം വിജയിച്ചിരിക്കുന്നു. മമമൂട്ടിയുടെ താരപരിവേഷവും അതിന്റെ ഗാംഭീര്യവും യഥാവിധം ഒപ്പിയെടുക്കാന് ക്യാമറാമാന് റോബിന് വര്‍ഗീസ് രാജിനും കഴിഞ്ഞിട്ടുണ്ട്. ഗോപീ സുന്ദറിന്റെ സംഗീതവും സുഷിന് ശ്യാമിന്റെ പശ്ചാത്തല സംഗീതവും മികച്ചു നില്‍ക്കുന്നു.\nമാളവിക, ആര്.ശ്യം, അനിഘ, ഐ.എം.വിജയന്, ദീപക്, കലാഭവന് ഷാജോണ് തുടങ്ങിയവരാണ് ചിത്രത്തിലെ മറ്റു താരങ്ങള്.


താളുകള് മറിയുമ്പോള്...(ഒരു പ്രവാസി ഡയറി).: ഉറുമ്പ് ബുദ്ധി!\nകഴിഞ്ഞ പോസ്റ്റ് കൊച്ചു കുട്ടികളെപ്പറ്റി അല്ലാരുന്നോ,\nഇത്തവണ ഒരു ഉറുമ്പില് നിന്നും നമുക്ക് കഥ ആരംഭിക്കാം..\nമീര ഡിപ്രഷനുമായി നടക്കുന്നതിനിടയ്ക്ക് ഒരു വിചിത്രമായ കാഴ്ച്ചകണ്ടു!\nഒരു ഗ്ലാസ്സില് ഒരു വിചിത്ര ജീവിയെപ്പോലെ കിടക്കുന്ന ഒരു ജീവി ചത്തുകിടക്കുന്നു..\n'അയ്യോ പാവം! ജീവനുണ്ടോ?!', എന്നൊക്കെ നോക്കി പതിയെ ഒരു സ്പൂണ് എടുത്ത് വെളിയില് കളഞ്ഞപ്പോള് എന്താ വിശേഷം!\nഒരു ചത്ത ഉറുമ്പിന്റെ പുറത്ത് കയറി രക്ഷപ്പെടാനായി അള്ളിപ്പിടിച്ച് അനങ്ങാതെ കിടന്ന ഒരുപറ്റം ഉറുമ്പുകളായിരുന്നു, വിചിത്ര ജീവിയെപ്പോലെ തോന്നിച്ചത്!\nകരയിലെത്തിയതും, മരിച്ച ഉറുമ്പിനെ അവിടെ ഉപേക്ഷിച്ചിട്ട്, ജീവനുള്ളവ എല്ലാം കൂടി ഓടടാ ഓട്ടം... ഈ ഉറുമ്പിന്റെ ഒരു ബുദ്ധിയേ!\nമീര ആശ്ചര്യത്തോടെ നോക്കി നിന്നു..\nമരിച്ചുപോയ ഒരെറുമ്പിനുവേണ്ടി കരയണോ, രക്ഷപ്പെട്ടോടുന്ന മിടുക്കന്മാരെ അഭിനന്ദിക്കണോ എന്നറിയാതെ..\n‘ദൈവം ഈ ലോകം ഉണ്ടാക്കിയിരിക്കുന്നത് പരസ്പര വിരു‍ദ്ധമായ ആശയങ്ങള് കൊണ്ടാണല്ലോ എന്റെ ദൈവമേ’ എന്നു ദൈവത്തിനെ തന്നെ വിളിച്ച് ദൈവത്തിന്റെ പരാതി പറഞ്ഞു, മീര.\nPosted by ആത്മ at 11:25 AM\nഹൊ, ഞാനെന്തെക്കെയോ പ്രതീക്ഷിച്ചു. :(\nകഥ നന്നായി. ::)\nഉറുമ്പിനെ കണ്ടപ്പോള് എനിക്കും എന്തൊക്കെയോ പറയണമെന്നു തോന്നുന്നു.. ആകെപ്പാടെ ഒരു സന്തോഷം! എന്റെ കഥാപാത്രത്തിനു ജീവന് വച്ച ഒരു സന്തോഷം! :)\nപേരു കേട്ടപ്പോള് പെട്ടെന്നൊരു ബഹുമാനം തോന്നുന്നു.\nഇവിടെ വന്നതിനും, കഥ നന്നായി എന്നറിയിച്ചതിനും  വളരെ വളരെ സന്തോഷം!:)\niniyum poratte inganeyulla nurungukal:-)\nഒരു ഉറുമ്പ് ഇവയെ ഒക്കെ രക്ഷിക്കാൻ സഹായിച്ചില്ലേ? അതുമാത്രം നോക്കിയാൽ മതി. :)\nഅയ്യൊ! ഒടുവില് എത്തിയല്ലൊ!\nഎത്ര നാളായി കണ്ടിട്ട്?!\nഇങ്ങിനെ ഉപേക്ഷിച്ചിട്ട് പോവല്ലെ സൂജീ..\nഎഴുതാന് ഇപ്പോള് സമയം ഇല്ലാത്തതുകൊണ്ട് ഒരു ഫോട്ടോ പോസ്റ്റ് ചെയ്യാമെന്നു കരുതി. അതും പറ്റുന്നില്ല. ഇനി സമയം കിട്ടുമ്പോള് ശ്രമിച്ചുനോക്കാം...:)\nഫോട്ടോയും കഥയും ഒന്നും കണ്ടില്ലല്ലോ.\nആത്മയ്ക്ക് ഒന്നിനും സമയം കിട്ടുന്നില്ല രാജീ..\nരാജിയ്ക്ക് ആത്മയില് വിശ്വാസമുണ്ടെങ്കില് ചിലപ്പോള് ആത്മ വല്ലതുമൊക്കെ എഴുതുമായിരിക്കും..അല്ലെ?\nനമുക്കൊന്നും ഭാവിയെപ്പറ്റി ഒരു പിടിയുമില്ലല്ലൊ,\nഇതാണോ ഗ്രൂപ്പ്കളി ഗ്രൂപ്പ്കളി എന്ന് പറയുന്നത്?\nസത്യം പറഞ്ഞാല് എനിക്ക് പക്വതയുള്ള മനുഷ്യരുടെ കളികള് ഒന്നും തന്നെ നന്നായറിയില്ല.\nഅധികവും മറ്റു ജീവികളെയും പ്രകൃതിയെയും, കൊച്ചുകുട്ടികളെയും ഒക്കെയാണ് ശ്രദ്ധിക്കുന്നത്..\nഇവിടെ വന്നതില് സന്തോഷം!


സിപിഎം – ബിജെപി സംഘർഷത്തിൽ മരിച്ചയാളുടെ പേരിൽ അവകാശത്തർക്കം - MALABAR FLASH\nHome Bjp Clash Cpim Kerala News Thrissur കേരളം കേരള വാര്‍ത്ത സിപിഎം – ബിജെപി സംഘർഷത്തിൽ മരിച്ചയാളുടെ പേരിൽ അവകാശത്തർക്കം\nസിപിഎം – ബിജെപി സംഘർഷത്തിൽ മരിച്ചയാളുടെ പേരിൽ അവകാശത്തർക്കം\nതൃശൂർ: സിപിഎം – ബിജെപി സംഘർഷത്തിൽ പരുക്കേറ്റു ചികിത്സയിലായിരുന്ന രാഷ്ട്രീയ പ്രവർത്തകൻ മരിച്ചു. അകംപാടം പവർ സ്റ്റേഷനു സമീപം ചക്കഞ്ചത്തു കുഞ്ഞയ്യപ്പന്റെ മകൻ സതീശൻ (47) ആണ് മരിച്ചത്.[www.malabarflash.com]\nസതീശൻ തങ്ങളുടെ പാർട്ടിക്കാരനാണെന്ന അവകാശവാദവുമായി ഇരുപാർട്ടികളും രംഗത്തെത്തി. കയ്പമംഗലം, കൊടുങ്ങല്ലൂർ നിയോജക മണ്ഡലങ്ങളിൽ ബിജെപി ഇന്നു ഹർത്താലിന് ആഹ്വാനം ചെയ്തു. എന്നാൽ, സതീശൻ സിപിഎം പ്രവർത്തകനാണെന്നു സിപിഎം ലോക്കൽ കമ്മിറ്റി പറഞ്ഞു.\nശനിയാഴ്ച വൈകിട്ട് അഞ്ചോടെ കാളമ‍ുറി അകമ്പാടത്ത് സിപിഎം – ബിജെപി ഏറ്റുമുട്ടലുണ്ടായി. സതീശന്റെ മകനും ബിജെപി പ്രവർത്തകനുമായ സന്ദീപും സഹോദരന്റെ മകൻ ജിനീഷും സഹോദരിയുടെ മകൻ സുബിനും അടങ്ങുന്ന സംഘം ഡിവൈഎഫ്ഐ പ്രവർത്തകരുമായാണ് ഏറ്റുമുട്ടിയത്. ഇവരെ പിടിച്ചു മാറ്റാൻ ശ്രമിക്കുന്നതിനിടെ സതീശനു മർദനമേറ്റു. ദേഹാസ്വാസ്ഥ്യം അനുഭവപ്പെട്ടതിനെത്തുടർന്ന് ആശുപത്രിയിൽ പ്രവേശിപ്പിച്ചെങ്കിലും ഞായറാഴ്ച രാവിലെ മരിച്ചു.\nഅടിപിടിയിൽ ഇരുപാർട്ടികളിലുംപെട്ട ആറു പേർക്കു പരുക്കേറ്റു. മേഖലയിൽ ഇപ്പോഴും സംഘർഷാവസ്ഥയുണ്ട്. റൂറൽ പോലീസ് മേധാവി ജി.എച്ച്. യതീഷ് ചന്ദ്ര, ഡിവൈഎസ്പി ഫേമസ് വർഗീസ്, കൊടുങ്ങല്ലർ സിഐ പി.സി. ബിജുകുമാർ എന്നിവരുടെ നേതൃത്വത്തിൽ വൻ പോലീസ് സംഘത്തെ മേഖലയിൽ വിന്യസിച്ചിട്ടുണ്ട്.\nപോസ്റ്റ്മോർട്ടം ഇന്നത്തേക്കു മാറ്റണമെന്ന് ആവശ്യപ്പെട്ട് ബിജെപി പ്രവർത്തകർ മെഡിക്കൽ കോളജ് ആശുപത്രിയിൽ എത്തിയതും സംഘർഷത്തിനിടയാക്കി. പോസ്റ്റ്മോർട്ടം തിങ്കളാഴ്ചത്തേക്ക് മാറ്റി.\nഭാര്യ: അഖില, മക്കൾ: സോന, അതുല്യ.


lulu mall thiruvananthapuram: തിരുവനന്തപുരം കോര്‍പ്പറേഷന് കോളടിച്ചു; ലുലു മാളില് നിന്ന് കിട്ടിയത്3കോടി രൂപ - Samayam Malayalam\nthiruvananthapuram corporation gets more than three crores from lulu mall as library cess and service tax\nതിരുവനന്തപുരം കോര്‍പ്പറേഷന് കോളടിച്ചു; ലുലു മാളില് നിന്ന് കിട്ടിയത്3കോടി രൂപ\nContributed by Samayam Desk | Samayam Malayalam | Updated: Nov 18, 2021, 8:10 PM\n2018-2019 കാലയളവില് 71,96,35,240 രൂപയായിരുന്നു കോര്‍പ്പറേഷന് കെട്ടിട നികുതിയിനത്തില് ലഭിച്ച തുക. 2019-2020 കാലയളവില് കോവിഡ് പ്രതിസന്ധിയെ തുടര്‍ന്ന് ഇത് 63,80,31,186 രൂപയായി കുറഞ്ഞു. 2020-2021 കാലയളവില് 76,73,56,646 രൂപയാണ് കോര്‍പ്പറേഷന് നികുതിയിനത്തില് ലഭിച്ചത്. അടുത്ത വര്‍ഷം ഇതിനേക്കാള് കൂടുതല് വരുമാനം ഉണ്ടാകുമെന്ന പ്രതീക്ഷയിലാണ് നഗരസഭാ അധികൃതര്.\nതിരുവനന്തപുരം: തിരുവനന്തപുരം ലുലു മാളിന്റെ ഉദ്ഘാടനത്തിന് മുന്നേ കോളടിച്ച് കോര്‍പ്പറേഷന്. ലൈബ്രറി സെസും സേവന നികുതിയും ഉള്‍പ്പെടെ 3,51,51,300 രൂപയാണ് പ്രവര്‍ത്തനം ആരംഭിക്കുന്നതിനു മുന്‍പേ ലുലു അധികൃതര് കോര്‍പറേഷനില് അടച്ചത്. കെട്ടിട നിര്‍മാണം പൂര്‍ത്തിയായെന്ന് എന്‍ജിനീയറിങ് വിഭാഗം സാക്ഷ്യപ്പെടുത്തിയിരിക്കുന്നത് മാര്‍ച്ച് 19 നാണ്. അസസ്‌മെന്റ് പൂര്‍ത്തിയായ ദിവസം മുതല് നികുതി നിര്‍ണയിക്കണമെന്നുള്ളതിനാലാണ് ഈ സാമ്പത്തിക വര്‍ഷത്തെ കെട്ടിട നികുതി മുഴുവനായി അടയ്‌ക്കേണ്ടി വന്നത്.\nപ്രതിവർഷം9കോടി\nഇതോടെ ടെക്‌നോപാര്‍ക്കു കഴിഞ്ഞാല് കോര്‍പറേഷന് ഖജനാവു നിറയ്ക്കുന്ന നഗരത്തിലെ രണ്ടാമത്തെ വലിയ സ്ഥാപനമായി മാറിയിരിക്കുകയാണ് ആക്കുളത്തെ ലുലു മാള്. 17 കെട്ടിടങ്ങള് ഉള്‍പ്പെടുന്ന ടെക്‌നോപാര്‍ക്ക് സമുച്ചയത്തില് നിന്നു9കോടിയോളം രൂപയാണ് പ്രതിവര്‍ഷം കെട്ടിട നികുതി ഇനത്തില് കോര്‍പ്പറേഷന് ലഭിക്കുന്നത്.\nമാളില് ആരംഭിക്കാനിരിക്കുന്ന വ്യാപാര സ്ഥാപനങ്ങള്‍ക്കുള്ള ട്രേഡ് ലൈസന്‍സ്, തൊഴില് നികുതി എന്നിവ ഉള്‍പ്പെടെ ഇനിയും കോടികള് ലുലുവില് നിന്നു കോര്‍പറേഷനിലേക്ക് ഒഴുകുമെന്നാണു കണക്കുകൂട്ടല്. കടകംപള്ളി സോണല് ഓഫിസിനു കീഴിലാണ് ലുലു മാള് സ്ഥിതി ചെയ്യുന്നത്. ഇവിടത്തെ സൂപ്രണ്ട് ഉള്‍പ്പെടെ3ജീവനക്കാര്3ദിവസം രാപകല് കണക്കുകൂട്ടിയാണ് നികുതി നിര്‍ണയം പൂര്‍ത്തിയാക്കിയത്.\n4000 വാഹനങ്ങള്‍ക്കു പാര്‍ക്കിങ് സ്ഥലം\nസിനിമ തിയറ്റര്, വന്‍കിട ഹോട്ടലുകള്, കുട്ടികള്‍ക്കള്ള കളിസ്ഥലം, ഓഫിസുകള് തുടങ്ങിയ സ്ഥാപനങ്ങളാണ് ലുലു മാളില് ആരംഭിക്കാനിരിക്കുന്നത്. ചതുരശ്ര മീറ്ററിന് 60 രൂപ നിരക്കില് 11,096.30 ചതുരശ്ര മീറ്റര് വിസ്തൃതിയുള്ള 12 സ്‌ക്രീനുകള്‍ക്കാണ് നികുതി നിര്‍ണയം നടത്തിയിരിക്കുന്നത്. ചതുരശ്ര മീറ്ററിന് 80 രൂപ നിരക്കില് 2,320.04 ചതുരശ്ര മീറ്റര് വിസ്തൃതിയില് ഓഫിസ് സ്ഥലത്തിനും പാര്‍ക്കിങ് ഏരിയ ഉള്‍പ്പെടെ ചതുരശ്ര മീറ്ററിന് 150 രൂപ നിരക്കില് 1.99 ലക്ഷം ചതുരശ്ര മീറ്റര് സ്ഥലത്തിനും നികുതി നിര്‍ണയിച്ചു. 4000 വാഹനങ്ങള്‍ക്കു പാര്‍ക്കിങ് സ്ഥലം ഒരുക്കിയിട്ടുണ്ട്. 293 ടിസി നമ്പരുകളാണ് അനുവദിച്ചിരിക്കുന്നത്. ഇതോടെ തിരുവനന്തപുരം കോര്‍പ്പറേഷന്റെ വാര്‍ഷിക വരുമാനത്തിലും കാര്യമായ വര്‍ധനവുണ്ടാകും.\nഅടുത്ത വര്‍ഷം ഇതിനേക്കാള് കൂടുതല് വരുമാനം\n2018-2019 കാലയളവില് 71,96,35,240 രൂപയായിരുന്നു കോര്‍പ്പറേഷന് കെട്ടിട നികുതിയിനത്തില് ലഭിച്ച തുക. 2019-2020 കാലയളവില് കോവിഡ് പ്രതിസന്ധിയെ തുടര്‍ന്ന് ഇത് 63,80,31,186 രൂപയായി കുറഞ്ഞു. 2020-2021 കാലയളവില് 76,73,56,646 രൂപയാണ് കോര്‍പ്പറേഷന് നികുതിയിനത്തില് ലഭിച്ചത്. അടുത്ത വര്‍ഷം ഇതിനേക്കാള് കൂടുതല് വരുമാനം ഉണ്ടാകുമെന്ന പ്രതീക്ഷയിലാണ് നഗരസഭാ അധികൃതര്. അടുത്ത മാസം 16 നാണ് ലുലു മാള് ഉദ്ഘാടനം. പതിനാറാം തിയതി ഉദ്ഘാടനം കഴിഞ്ഞ ശേഷം ഷോപ്പിംഗ് സൗകര്യത്തിനായി ഡിസംബര് 17 വെള്ളിയാഴ്ച മുതല് മാള് പൊതുജനങ്ങള്‍ക്കായി തുറന്നു കൊടുക്കും.\nലുലു ഹൈപ്പര്‍മാര്‍ക്കറ്റാണ് മാളിന്റെ മുഖ്യ ആകര്‍ഷണം\nഇന്ത്യയിലെ തന്നെ ഏറ്റവും വലുപ്പമേറിയ ഷോപ്പിംഗ് മാളുകളിലൊന്നാണ് രണ്ടായിരം കോടി രൂപ നിക്ഷേപത്തില് ഏകദേശം ഇരുപത് ലക്ഷത്തോളം ചതുരശ്രയടി വിസ്തീര്‍ണ്ണത്തില് ടെക്നോപാര്‍ക്കിനു സമീപം ആക്കുളത്ത് പണിത തിരുവനന്തപുരം ലുലു മാള്.2ലക്ഷം ചതുരശ്രയടി വിസ്തീര്‍ണ്ണത്തിലുള്ള ലുലു ഹൈപ്പര്‍മാര്‍ക്കറ്റാണ് മാളിന്റെ മുഖ്യ ആകര്‍ഷണം. ഇതോടൊപ്പം ലുലു കണക്ട്, ലുലു സെലിബ്രേറ്റ്, 200ല് പരം രാജ്യാന്തര ബ്രാന്‍ഡുകള്, 12 മള്‍ട്ടിപ്ലക്‌സ് സിനിമാശാലകള്, 80,000 ചതുരശ്രയടിയില് കുട്ടികള്‍ക്കായി ഏറ്റവും വലിയ എന്റര്‍ടെയിന്മെന്റ് സെന്റര്, 2,500 പേര്‍ക്കിരിക്കാവുന്ന വിശാലമായ ഫുഡ്കോര്‍ട്ട്, ഫുഡ് കോര്‍ട്ടില് ലോകത്തെ എല്ലാ രുചികളും എത്തിക്കാന് രാജ്യാന്തര ഭക്ഷണങ്ങളുടെ രുചിക്കൂട്ടുമായി റസ്റ്ററന്റുകളും കഫേകളും എന്നിവ മാളിന്റെ മറ്റ് പ്രധാന ആകര്‍ഷണങ്ങളാണ്. സാധനമൊന്നും വാങ്ങാതെ വേഗത്തില് നടന്നു കാണുകയാണെങ്കില് പകുതി ദിവസം കൊണ്ടും ആസ്വദിച്ച് നടന്നും, ഷോപ്പുകളില് കയറിയിറങ്ങിയുമാണെങ്കില് ഒരു ദിവസം തികയാതെയും വരും ലുലു മാള് കറങ്ങിയിറങ്ങാന്.\nസുഗമമായി മാളിലേക്ക് പ്രവേശിക്കാം\nഇരുചക്ര വാഹനങ്ങള് ഉള്‍പ്പെടെ 3,500 ലധികം വാഹനങ്ങള്‍ക്ക് പാര്‍ക്ക് ചെയ്യാവുന്ന എട്ട് നിലകളിലായുള്ള മള്‍ട്ടിലെവല് പാര്‍ക്കിംഗ് കേന്ദ്രം ഉള്‍പ്പെടെയുള്ള മാളിന്റെ വിശാല പാര്‍ക്കിംഗ് സൗകര്യം എടുത്തുപറയത്തക്ക ആകര്‍ഷണങ്ങളിലൊന്നാണ്. ഇതില് മാള് ബേസ്മെന്റില് മാത്രം ആയിരം വാഹനങ്ങള്‍ക്കും, അഞ്ഞൂറ് വാഹനങ്ങള്‍ക്കുള്ള ഓപ്പണ് പാര്‍ക്കിംഗ് സൗകര്യവും ഉള്‍പ്പെടെയാണിത്. ഗതാഗത തടസങ്ങളില്ലാതെ വാഹനങ്ങള്‍ക്ക് സുഗമമായി മാളിലേക്ക് പ്രവേശിക്കാനും പുറത്തു കടക്കാനുമായി പാര്‍ക്കിംഗ് മാനേജ്മെന്റ് സിസ്റ്റം, ഇന്റലിജന്റ് പാര്‍ക്കിംഗ് ഗൈഡന്‍സ് എന്നീ അത്യാധുനിക സംവിധാനവും മാളില് ക്രമീകരിച്ചിട്ടുണ്ട്. മാളിന്റെ രൂപരേഖ തയ്യാറാക്കിയ ബ്രിട്ടീഷ് ആര്‍ക്കിടെക്ട് സ്ഥാപനമായ ഡിസൈന് ഇന്റര്‍നാഷണലാണ് മാളിന്റെ ട്രാഫിക് ഇംപാക്ട് പഠനവും നടത്തിയത്.\nരാജ്യത്തെ വന്‍നഗരങ്ങളുടെ മാത്രം കുത്തക\nഇന്ത്യയിലെ തന്നെ മാളുകളില് ഏറ്റവും കൂടുതല് തുറസ്സായ സ്ഥലവും ഇടനാഴികളും ഉള്ള മാളും തിരുവനന്തപുരത്തെ ലുലുവിനാണെന്നു നിര്‍മാതാക്കള് പറയുന്നു. മാളിന്റെ പ്രധാന കവാടം കഴിഞ്ഞ് അകത്തേക്ക് കയറുന്ന സ്ഥലത്തു വലിയ ബിസിനസ് ഇവന്റുകള് നടത്താനുള്ള വിശാലമായ ഇടമുണ്ട്. പുതിയ ഉല്‍പന്നങ്ങളെ പരിചയപ്പെടുത്തല്, ബിസിനസ് സംരംഭങ്ങളുടെ തുടക്ക പ്രഖ്യാപനമൊക്കെ ഇപ്പോള് ഇത്തരം മാളുകളിലാണ് വന്‍കിട കമ്പനികള് നടത്തുന്നത്. രാജ്യത്തെ വന്‍നഗരങ്ങളുടെ മാത്രം കുത്തകയായ ഇത്തരം ബിഗ് ഇവന്റുകള് ഇനി തിരുവനന്തപുരത്തേക്കു കൂടുമാറുമെന്നാണ് പ്രമുഖര് പറയുന്നത്.\n80,000 ചതുരശ്ര അടി ഫാമിലി എന്റര്‍ടൈന്‍മെന്റ് സെന്റർ\nകുട്ടികള്‍ക്കായി കേരളത്തിലെ ഏറ്റവും വലിയ പാര്‍ക്കാണ് ഫണ് ട്യൂറ എന്നപേരില് മാളില് തയാറാക്കിയിരിക്കുന്നത്. 450 റൈഡുകള്. ഇതില് തന്നെ 50 റൈഡുകള് കേരളത്തില് ആദ്യമാണെന്നു നിര്‍മാതാക്കള് പറയുന്നു. 80,000 ചതുരശ്ര അടി ഫാമിലി എന്റര്‍ടൈന്‍മെന്റ് സെന്ററും ഇതില് കുട്ടികള്‍ക്കും മുതിര്‍ന്നവര്‍ക്കും ഒരുമിച്ച് കുതിച്ചു ചാടാന് ട്രാംപോളിന് പാര്‍ക്കുമുണ്ട്. ഇതോടെ മാള് നഗരത്തിലെ ഏറ്റവും വലിയ എന്റര്‍ടെയ്ന്‍മെന്റ് മേഖലയായി മാറുമെന്നാണ് കരുതുന്നത്.\nആര്‍ട്ടിക്കിള് ഷോ"സിപിഎം അനുകൂലിയായ കരിങ്കാലി വിസി രാജിവയ്ക്കുക"... കെകെ രാഗേഷിന്‍റെ ഭാര്യയുടെ വിവാദ നിയമനം, പ്രതിഷേധം കടുപ്പിച്ച് യൂത്ത് കോൺഗ്രസ്\nWeb Title : thiruvananthapuram corporation gets more than three crores from lulu mall as library cess and service tax


karnataka legislative council election | ബിജെപിയുടെ വിജയത്തിന് തടയിടണം; കര്‍ണാടകയില് കോണ്‍ഗ്രസും ജെഡിഎസും വീണ്ടും ഒന്നിക്കുന്നു - Malayalam Oneindia\n1 min ago കൊവിഡിന്റെ പുത്തന് ലക്ഷണങ്ങള്... അറിഞ്ഞിരിക്കണം ഇത്; ശ്രദ്ധിക്കാതെ പോയാല് വന് അബദ്ധമാകുമോ?\n15 min ago മധ്യപ്രദേശ് കോണ്‍ഗ്രസില് വീണ്ടും കൊഴിഞ്ഞുപോക്കിന് സാധ്യത; മോദിക്ക് പിന്തുണ പ്രഖ്യാപിച്ച് എംഎല്‍എ\n31 min ago കയ്യടിക്കെടാ! അതിർത്തികളിൽ മണ്ണിട്ട് മൂടുന്നവർക്ക് ഈ കളക്ടറിൽ നിന്ന് പഠിക്കാനുണ്ട്, കുറിപ്പ് വൈറൽ\nPublished: February 8 2020, 16:27 [IST]\nബെംഗളൂര്: കുമാരസ്വാമി സര്‍ക്കാര് വീണതോടെ അവസാനിപ്പിച്ചതാണ് കര്‍ണാടകയിലെ കോണ്‍ഗ്രസ്-ജനതാ ദള് സഖ്യം. 15 നിയമസഭാ മണ്ഡലങ്ങളിലേക്ക് ഡിസംബര് ആദ്യം ഉപതിരഞ്ഞെടുപ്പ് നടന്നപ്പോഴും ഇരുപാര്‍ട്ടികളും തനിച്ച് മത്സരിക്കുകയായിരുന്നു. പിന്നീട് 2020 ജനവരിയില് നടന്ന മൈസൂര് കോര്‍പ്പറേഷന് മേയര് തിരഞ്ഞെടുപ്പില് മാത്രമാണ് ഇരുപാര്‍ട്ടികളും തമ്മില് ധാരണയില് എത്തിയത്.\nമൈസൂരു നഗരസഭയില് നേരത്തെയുണ്ടായിരുന്ന സഖ്യം തുടരാന് ഇരുപാര്‍ട്ടികളും തീരുമാനിച്ചതോടെ ഭരണത്തിലെത്താനുള്ള ബിജെപിയുടെ മോഹം പൂവണിയാതെ പോവുകയായിരുന്നു. ഇപ്പോഴിതാ ബിജെപിയുടെ വിജയംതടയുന്നതിനായി കര്‍ണാടക നിയമ നിര്‍മാണ സഭയിലും കോണ്‍ഗ്രസും ജെഡിഎസും ഒരുമിക്കാന് ഒരുങ്ങുന്നുവെന്ന റിപ്പോര്‍ട്ടാണ് ഇപ്പോള് പുറത്തുവരുന്നത്. വിശദാംശങ്ങള് ഇങ്ങനെ..\nനിയമ നിര്‍മാണ സഭയിലേക്ക് ഒഴിവ് വരുന്ന ഒരു സീറ്റിലേക്ക് മത്സരം ഉറപ്പായതോടെയാണ് ജെഡിഎസും കോണ്‍ഗ്രസും തമ്മില് വീണ്ടും സഖ്യത്തിന് ചര്‍ച്ചകള് സജീവമാക്കുന്നത്. ബിജെപി സ്ഥാനാര്‍ത്ഥിയായി പത്രിക സമര്‍പ്പിച്ച ഉപമുഖ്യമന്ത്രി ലക്ഷമണ് സാവദി എതിരില്ലാതെ തിരഞ്ഞെടുക്കപ്പെടുമെന്നായിരുന്നു നേരത്തെ പ്രതീക്ഷിച്ചിരുന്നത്.\nജെഡിഎസും കോണ്‍ഗ്രസും നിയമ നിര്‍മാണ സഭയിലേക്ക് പാര്‍ട്ടി സ്ഥാനാര്‍ത്ഥികളെ പ്രഖ്യാപിച്ചിരുന്നില്ല. സ്വതന്ത്ര സ്ഥാനാര്‍ത്ഥിയായി പത്രിക സമര്‍പ്പിച്ച അനില് കുമാര് മാത്രമായിരുന്നു ലക്ഷ്മണ് സാവദിക്കെതിരായുള്ള ഏക എതിര്‍സ്ഥാനാര്‍ത്ഥി. ഈ അനില് കുമാറിനെ കോണ്‍ഗ്രസും ജെഡിഎസും പിന്തുണയ്ക്കാനുള്ള സാധ്യതയാണ് ഇപ്പോള് ഉയര്‍ന്നു വരുന്നത്.\nജെഡിഎസിന്‍റെ പിന്തുണയോടെയാണ് അനില് കുമാര് സ്വതന്ത്രനായി പത്രിക സമര്‍പ്പിച്ചത്. കോണ്‍ഗ്രസ് ഇദ്ദേഹത്തെ പിന്തുണയ്ക്കുമെന്നാണ് സൂചന. അങ്ങനെ സംഭവിച്ചാല് നിയമ നിര്‍മാണ കൗണ്‍സിലേക്ക് നടക്കുന്ന തിരഞ്ഞെടുപ്പ് വാശിയേറിയ മത്സരത്തിനാവും സാക്ഷ്യം വഹിക്കുക.\nമന്ത്രിസഭാ വികസനത്തെ തുടര്‍ന്ന് ബിജെപിയിലുണ്ടായ ഭിന്നത മുന്നില് കണ്ടാണ് കോണ്‍ഗ്രസും ജെഡിഎസും സ്വതന്ത്രസ്ഥാനാര്‍ത്ഥിയെ പിന്തുണയ്ക്കാന് തയ്യാറാവുന്നത്. ഫെബ്രുവരി 17 നാണ് നിയമനിര്‍മ്മാണ കൗണ്‍സിലിലേക്ക് തിരഞ്ഞെടുപ്പ് നടക്കാന് പോവുന്നത്.\nനിയമസഭാ തിരഞ്ഞെടുപ്പില് പരാജയപ്പെട്ട ലക്ഷ്ണന് സാവദിക്ക് ഉപമുഖ്യമന്ത്രി പദവി നിലനിര്‍ത്താന് നിയമനിര്‍മ്മാണ കൗണ്‍സിലിലേക്കുള്ള വിജയം അനിവാര്യമാണ്. നിലവില് കൗണ്‍സിലിലേക്ക് ഒരു അംഗത്തെ വിജയിപ്പിക്കാനുള്ള അംഗബലം ബിജെപിക്ക് നിയമസഭയിലുണ്ട്.\nബിജെപിക്ക് 116 അംഗങ്ങളുടെ പിന്തുണയാണ് കര്‍ണാടക നിയമസഭയിലുള്ളത്. കോണ്‍ഗ്രസും ജെഡിഎസും ഒരുമിച്ചാല് 102 പേരുടേയും പിന്തുണയാണുള്ളത്. പാര്‍ട്ടിയിലെ ആഭ്യന്തര പ്രശ്നം മൂലം ബിജെപിയില് നിന്ന് ആരെങ്കിലും വോട്ട് മറിച്ച് കുത്താനുള്ള സാധ്യതയാണ് കോണ്‍ഗ്രസും ജെഡിഎസും തേടുന്നത്.\nതീരുമാനം ചര്‍ച്ചയ്ക്ക് ശേഷം\nജെഡിഎസ് നേതാവ് എച്ച് ഡി രേവണ്ണയോടൊപ്പം എത്തിയായിരുന്നു അനില് കുമാര് പ്രതിക സമര്‍പ്പിച്ചിരുന്നത്. അനില് കുമാറിനെ പിന്തുണയ്ക്കുന്ന കാര്യത്തില് നേതൃതലത്തില് ചര്‍ച്ച നടത്തിയ ശേഷം തീരുമാനം എടുക്കുമെന്നാണ് കര്‍ണാടാക പിസിസി അധ്യക്ഷന് ദിനേഷ് ഗുണ്ടുറാവു വ്യക്തമാക്കിയത്.\nമുന്‍പ് കോണ്‍ഗ്രസുമായി ചേര്‍ന്ന് പ്രവര്‍ത്തിച്ച വ്യക്തിയാണ് അനില് കുമാര്. ഇദ്ദേഹത്തെ പിന്തുണയ്ക്കുന്നതില് കോണ്‍ഗ്രസിനുള്ളില് വലിയ എതിര്‍പ്പുകള് ഇല്ല. ബിജെപിയെ പ്രതിസന്ധിയിലാക്കാന് അനില് കുമാറിന് പിന്തുണ നല്‍കുന്നതിലൂടെ കഴിയുമെന്നും കോണ്‍ഗ്രസും വിലയിരുത്തുന്നു.\nസഖ്യ സര്‍ക്കാറിനെ വീഴ്ത്തുന്നതില്\nകുമാരസ്വാമിയുടെ നേതൃത്വത്തിലുള്ള കോണ്‍ഗ്രസ്-ജെഡിഎസ് സഖ്യ സര്‍ക്കാറിനെ വീഴ്ത്തുന്നതില് പ്രധാന പങ്കുവഹിച്ച നേതാവാണ് ലക്ഷ്ണന് സാവദി. അതിനാല് തന്നെ ഇരുപാര്‍ട്ടികളും ബിജെപിക്കെതിരെ ഒന്നിച്ചേക്കുമെന്നാണ് പ്രതീക്ഷിക്കുന്നത്.\nബിജെപിയില് നിന്ന് മന്ത്രിസ്ഥാനം ലഭിക്കാതെ പോയ ചിലരുടെയെങ്കിലും പിന്തുണ ലഭിച്ചാല് അനില് കുമാറിന് വിജയിക്കാന് കഴിയുമെന്നാണ് ജെഡിഎസ് വിലയിരുത്തുന്നത്. അനില് കുമാറിനെ പിന്തുണയ്ക്കുന്ന കാര്യത്തില് വേണമെങ്കില് കോണ്‍ഗ്രസ് നേതാക്കളുമായി ചര്‍ച്ച നടത്താനും തയ്യാറാണെന്നാണ് ജെഡിഎസ് നേതൃത്വം വ്യക്തമാക്കുന്നത്.\nഅതേസമയം, ലക്ഷണ് സാവദിക്കെതിരെ കോണ്‍ഗ്രസും ജെഡിഎസും ഒന്നിക്കാനുള്ള സാധ്യതകളെ ബിജെപി ഗൗരവത്തോടെയാണ് കാണുന്നത്. ഉപമുഖ്യമന്ത്രിയായ ലക്ഷ്ണന് സാവദിയുടെ വിജയം ഉറപ്പിക്കാന് മുഴുവന് പാര്‍ട്ടി എംഎല്‍എമാരുടെ വോട്ടും അദ്ദേഹത്തിന് ചെയ്യിക്കുന്നതിനായി വിപ്പ് ഉള്‍പ്പടെ ബിജെപി പുറപ്പെടുവിച്ചേക്കും.\nനീണ്ട അനിശ്ചിതത്വങ്ങള്‍ക്കൊടുവിലായിരുന്നു മുഖ്യമന്ത്രി ബിഎസ് യെഡിയൂരപ്പ കഴിഞ്ഞ ദിവസം കര്‍ണാടകയില് മന്ത്രിസഭാ വികസനം നടപ്പിലാക്കിയത്. കോണ്‍ഗ്രസില് നിന്നും ജെഡിഎസില് നിന്നും ബിജെപി പക്ഷത്തേക്ക് എത്തിയ പത്ത് എംഎല്‍എമാരാണ് മന്ത്രിമാരായി സത്യപ്രതിജ്ഞ ചെയ്തത്.\nമന്ത്രിസഭാ വികസനം സംബന്ധിച്ച് ബിജെപിക്കുള്ളില് വലിയ തര്‍ക്കം നിലനിന്നിരുന്നു. ഒടുവില് കേന്ദ്ര നേതൃത്വം ഇടപെട്ടാണ് ബിജെപിയില് എത്തിയ വിമതരെ മാത്രം ഉള്‍പ്പെടുത്തി മന്ത്രിസഭാ വികസനം നടപ്പിലാക്കാന് തീരുമാനിച്ചത്. ഈ തീരുമാനത്തില് പാര്‍ട്ടിയിലെ ഒരു വിഭാഗം നേതാക്കള് അസംതൃപ്തരാണ്.\ncongress jds karanataka bjp bs yediyurappa ബിജെപി ജെഡിഎസ് കോണ്‍ഗ്രസ് കര്‍ണാടക ബിഎസ് യെഡിയൂരപ്പ അമിത് ഷാ politics\nStory first published: Saturday, February 8, 2020, 16:27 [IST]


തെലങ്കാനയിൽ സെപ്റ്റംബർ 1 മുതൽ എല്ലാ വിദ്യാഭ്യാസ സ്ഥാപനങ്ങളും തുറക്കും | Sutharya Keralam\nതെലങ്കാനയിൽ സെപ്റ്റംബർ 1 മുതൽ എല്ലാ വിദ്യാഭ്യാസ സ്ഥാപനങ്ങളും തുറക്കും\nതെലങ്കാനയിലുടനീളമുള്ള എല്ലാ വിദ്യാഭ്യാസ സ്ഥാപനങ്ങളും സെപ്റ്റംബർ ഒന്ന് മുതൽ തുറന്ന് പ്രവർത്തിക്കും. കിന്റർഗാർഡൻ മുതൽ ബിരുദാനന്തര ബിരുദം വരെയുള്ള എല്ലാ വിദ്യാഭ്യാസ സ്ഥാപനങ്ങളും തുറക്കുമെന്ന് മുഖ്യമന്ത്രി കെ ചന്ദ്രശേഖർ റാവു പറഞ്ഞു.\nസിഎംഒയുടെ പ്രസ്താവന പ്രകാരം, പഞ്ചായത്തീരാജ്, മുനിസിപ്പൽ വകുപ്പുകളിലെ ഉദ്യോഗസ്ഥർക്ക് ഗ്രാമങ്ങളിലും പട്ടണങ്ങളിലുമുള്ള എല്ലാ വിദ്യാഭ്യാസ സ്ഥാപനങ്ങളും ഹോസ്റ്റലുകളും ആഗസ്റ്റ് 30നകം വൃത്തിയാക്കാനും ശുചീകരിക്കാനും നിർദ്ദേശം നൽകിയിട്ടുണ്ട്.\nസംസ്ഥാനത്ത് കൊറോണ വൈറസ് വ്യാപനം നിയന്ത്രണവിധേയമാണെന്ന് മെഡിക്കൽ, ആരോഗ്യ വകുപ്പിലെ ഉദ്യോഗസ്ഥർ റിപ്പോർട്ട് സമർപ്പിച്ചതിനെ തുടർന്നാണ് തീരുമാനം. കൊവിഡ് സംസ്ഥാനത്തെ വിദ്യാഭ്യാസ മേഖലയെ ബാധിച്ചതായി മുഖ്യമന്ത്രി പറഞ്ഞു.\nവിദ്യാഭ്യാസ സ്ഥാപനങ്ങൾ വീണ്ടും തുറക്കുന്നതിന് രാജ്യത്തെ വിവിധ സംസ്ഥാനങ്ങളിലെ സർക്കാരുകൾ സ്വീകരിച്ച നടപടികളും നിയന്ത്രണങ്ങളും ഇതിനെ തുടർന്ന് നടത്തിയ യോഗത്തിൽ ചർച്ച ചെയ്തു.\nകൊറോണ വൈറസിന്റെ വ്യാപനം നിയന്ത്രിക്കുന്നതിന് എല്ലാ മുൻകരുതലുകളും കൃത്യമായി പാലിക്കാൻ ഉദ്യോഗസ്ഥർക്ക് നിർദ്ദേശം നൽകിയിട്ടുണ്ട്.\nകൊവിഡ് -19ന്റെ പശ്ചാത്തലത്തിൽ 2020 മാർച്ച് മുതൽ സംസ്ഥാനത്തെ എല്ലാ വിദ്യാഭ്യാസ സ്ഥാപനങ്ങളും അടച്ചിട്ടിരിക്കുകയാണ്. 2021 ഫെബ്രുവരിയിൽ ഹ്രസ്വകാലത്തേക്ക് സ്കൂളുകൾ വീണ്ടും തുറന്നെങ്കിലും, രണ്ടാം തരംഗത്തിൽ വൈറസ് അണുബാധ വർദ്ധിച്ചതിന്റെ പശ്ചാത്തലത്തിൽ അവ വീണ്ടും അടച്ചു.\nPrevious articleരാജ്യത്ത് കൃത്യ സമയത്ത് രണ്ടാം ഡോസ് വാക്സിന് എടുക്കാന് സാധിക്കാത്തത് 1.6 കോടി പേര്‍ക്ക്- റിപ്പോര്‍ട്ട്\nNext articleഐ.എസ്.ആര്.ഒ ചാരക്കേസ്: സിബി മാത്യൂസിന് മുന്‍കൂര് ജാമ്യം


ഈ 'ഗെയിം ഓഫ് ത്രോൺസ്' കണ്ടില്ലെങ്കിൽ എന്തെങ്കിലും കുഴപ്പമുണ്ടോ..?\nFirst Published 15, Apr 2019, 6:26 PM IST\nഈ 'കണ്ടേ തീരൂ' എന്നുള്ള ബോധ്യം നിർമ്മിക്കപ്പെടുന്നത് അത്ര സ്വാഭാവികമായ ഒരു പ്രക്രിയയിലൂടെയല്ല. അതിനു പിന്നിൽ വളരെ സ്വാഭാവികം എന്ന് തോന്നിപ്പിക്കുന്ന രീതിയിൽ വിപണിയുടെ താത്പര്യങ്ങൾ പ്രവർത്തിക്കുന്നുണ്ട്. അതുതന്നെയാണ് സോക്കർ, ക്രിക്കറ്റ് വേൾഡ് കപ്പുകളുടെയും IPLന്റെയും ഒക്കെ പിന്നിലുള്ളതും. അങ്ങനെയുള്ള സമ്മർദ്ദങ്ങൾക്ക് അടിപ്പെട്ടുകൊണ്ട് ഒന്നും കാണേണ്ടതില്ല എന്നുള്ള തീരുമാനം ഒരു പ്രതിഷേധമാണ് പലപ്പോഴും.\nഇക്കഴിഞ്ഞ വെള്ളിയാഴ്ച മുതൽ ഇന്റർനെറ്റിലെ പൗരന്മാർ രണ്ടായി വിഭജിക്കപ്പെട്ടിരിക്കുകയാണ്. GOT കാണുന്നവരും GOT കാണാത്തവരും. എന്താണീ GOT എന്നാവും. സാരമില്ല.. അത് 'ഗെയിം ഓഫ് ത്രോൺസ്' എന്ന പ്രസിദ്ധമായ ഒരു ടെലിവിഷൻ സീരീസിന്റെ ചുരുക്കപ്പേരാണ്. വെറുമൊരു സീരിയൽ എന്നൊന്നും വിളിച്ച് അതിനെ കുറച്ച് കാണരുത്. അതൊരു 'കൾട്ട്' ആണ്.\nഎന്താണീ 'ഗെയിം ഓഫ് ത്രോൺസ്'..?\nഅതൊരു അമേരിക്കൻ ഫാന്റസി ഡ്രാമയാണ്. സീരീസ് ആയാണ് ഇത് പ്രക്ഷേപണം ചെയ്യപ്പെടുന്നത്. ഇവിടത്തെ ഭാഷയിൽ പറഞ്ഞാൽ ടെലി സീരിയൽ. HBO ചാനലിന് ഏറ്റവും കൂടുതൽ വരുമാനമുണ്ടാക്കികൊടുത്ത ഒരു സീരീസ് ആണിത്. ലോകത്ത് ഏറ്റവും കൂടുതൽ ഉത്പന്നങ്ങൾ വിൽക്കപ്പെടുന്ന ഒരു ടെലിവിഷൻ പരിപാടിയും ഇതു തന്നെയാവും. ഈ പരിപാടിയുടെ ശക്തമായ ഇന്റർനാഷണൽ ഫാൻ ബേസ് തന്നെയാണ് അതിനു ബലം. ജോർജ്ജ് ആർ ആർ മാർട്ടിൻ എഴുതി 1996 -ൽ പുറത്തുവന്ന എ സോങ്ങ് ഓഫ് ഫയർ ആൻഡ് ഐസ് എന്ന പേരിലുള്ള ഫാന്റസി നോവൽ സീരീസിലെ ആദ്യ നോവലിന്റെ പേരാണ് ' ഗെയിം ഓഫ് ത്രോൺസ് '.2011-ൽ അമേരിക്കയിൽ ആദ്യ സീസൺ സംപ്രേഷണം ചെയ്തുതുടങ്ങിയ ഈ സീരീസ് 2019 -ലെ അതിന്റെ എട്ടാമത്തെ സീസണോടെ പര്യവസാനിക്കും. അതുകൊണ്ടു കൂടിയാണ് ഇത്രയും ഹൈപ്പ്.\nGOT'ന്റെ അവിഭാജ്യ ഘടകങ്ങളായ നഗ്നത, ലൈംഗികത, അക്രമാസക്തത എന്നിവയുടെ പേരിൽ ഏറെ വിമർശനങ്ങളും ഉയരുകയുണ്ടായിട്ടുണ്ട്.\nവളരെ നല്ല അഭിപ്രായം എല്ലായിടത്തുനിന്നും ഈ സീരീസിന്റെ ഇതുവരെയുള്ള സീസണുകൾക്ക് കിട്ടുകയുണ്ടായെങ്കിലും അഭിനന്ദനങ്ങൾക്കൊപ്പം, GOT'ന്റെ അവിഭാജ്യ ഘടകങ്ങളായ നഗ്നത, ലൈംഗികത, അക്രമാസക്തത എന്നിവയുടെ പേരിൽ ഏറെ വിമർശനങ്ങളും ഉയരുകയുണ്ടായിട്ടുണ്ട്. എല്ലാക്കൊല്ലവും എമ്മി അവാർഡുകളിൽ നിത്യസാന്നിധ്യമാണ് ഗെയിം ഓഫ് ത്രോൺസ്. കഴിഞ്ഞ സീസണിൽ എല്ലാ പ്ലാറ്റുഫോമുകളിലുമായി മൂന്നുകോടിയിലധികം പ്രേക്ഷകർ ഈ പരിപാടി ഒരു എപ്പിസോഡും മുടങ്ങാതെ കാണുന്നുണ്ടെന്നാണ് കണക്ക്.\nഗെയിം ഓഫ് ത്രോൺസ് കാണുക എന്നുപറഞ്ഞാൽ ആ ഒരു എലൈറ്റ് അപ്പർ ക്ലാസിന്റെ ഭാഗമാവുക എന്നാണ്. ചർച്ചകളിൽ അതേപ്പറ്റിയുള്ള വർണ്ണനകളാണ്. വന്നുവന്ന് അത് കാണാത്തത് എന്തോ കുറച്ചിലാണ് എന്നമട്ടായിട്ടുണ്ട്. അതാണ് ചോദിച്ചത്, GOT കണ്ടില്ലെങ്കിൽ, കാണണം എന്ന് ആത്മാർത്ഥമായും തോന്നുന്നില്ലെങ്കിൽ എന്തെങ്കിലും കുഴപ്പമുണ്ടോ..?\nസമ്മർദ്ദങ്ങൾക്ക് അടിപ്പെട്ടുകൊണ്ട് ഒന്നും കാണേണ്ടതില്ല എന്നുള്ള തീരുമാനം ഒരു പ്രതിഷേധമാണ്\nഇതുവരെ കാണാഞ്ഞതിന് രണ്ടുണ്ട് കാരണം. ഒന്ന്, അത് സ്ട്രീം ചെയ്യുന്ന ചാനലിന്റെ സബ്‌സ്‌ക്രിപ്‌ഷൻ ഇല്ലായ്ക. രണ്ട്, അത്രമേൽ ഭക്തി അതിനോടില്ലായ്ക. എന്തോ, കണ്ടില്ലെങ്കിൽ നിങ്ങളുടെ ജീവിതത്തിന്റെ കാൽഭാഗം പാഴായി എന്ന മട്ടിലുള്ള മഹത്വവൽക്കരണങ്ങൾ പണ്ടും ചെടിപ്പിക്കൽ തന്നെയാണ്. പണ്ട് ബ്രേക്കിംഗ് ബാഡ് എന്നൊരു അമേരിക്കൻ സീരീസ് സ്ട്രീം ചെയ്യാൻ തുടങ്ങിയപ്പോഴും ഇതേ പാടുതന്നെയായിരുന്നു. നിങ്ങൾ എന്തോ ജീവിതത്തിൽ മിസ് ചെയ്യുന്നു എന്നും, എന്താണ് നിങ്ങൾ മിസ് ചെയ്യുന്നതെന്ന് അത് കണ്ടാലേ തിരിച്ചറിയൂ എന്നൊക്കെയായിരുന്നു തള്ള്. എന്നിട്ടൊടുവിൽ മിനക്കെട്ട് അത് കണ്ടപ്പോൾ പ്രത്യേകിച്ചൊരു നഷ്ടബോധവുമൊട്ടുണ്ടായതുമില്ല.\nഈ 'കണ്ടേ തീരൂ' എന്നുള്ള ബോധ്യം നിർമ്മിക്കപ്പെടുന്നത് അത്ര സ്വാഭാവികമായ ഒരു പ്രക്രിയയിലൂടെയല്ല. അതിനു പിന്നിൽ വളരെ സ്വാഭാവികം എന്ന് തോന്നിപ്പിക്കുന്ന രീതിയിൽ വിപണിയുടെ താത്പര്യങ്ങൾ പ്രവർത്തിക്കുന്നുണ്ട്. അതുതന്നെയാണ് സോക്കർ, ക്രിക്കറ്റ് വേൾഡ് കപ്പുകളുടെയും IPLന്റെയും ഒക്കെ പിന്നിൽ പ്രവർത്തിക്കുന്നതും. അങ്ങനെയുള്ള സമ്മർദ്ദങ്ങൾക്ക് അടിപ്പെട്ടുകൊണ്ട് ഒന്നും കാണേണ്ടതില്ല എന്നുള്ള തീരുമാനം ഒരു പ്രതിഷേധമാണ് പലപ്പോഴും.\nഇത് ഒരു ഷോ കാണണോ വേണ്ടേ എന്ന് തീരുമാനിക്കുന്നിടത്തു മാത്രം ഒതുങ്ങി നിൽക്കുന്ന ഒന്നല്ല. ഏതൊരു കാര്യത്തിൽ മറുപടി പറയുന്നതിന് മുമ്പും, അല്ലെങ്കിൽ ഏതൊരു മുന്നേറ്റത്തെ പിന്തുണയ്ക്കുന്നതിനു മുമ്പും അക്കാര്യത്തിൽ ഫേസ്‌ബുക്ക്, ട്വിറ്റർ പൊതുബോധ്യങ്ങൾ എങ്ങനെ എന്ന് പരിശോധിച്ച് ആ ഭൂരിപക്ഷബോധ്യത്തിന്റെ നിഴൽ പറ്റിയുള്ള സുരക്ഷിതമായ അഭിപ്രായങ്ങളാണ് പലരും അവരവരുടേതെന്ന മട്ടിൽ സ്വന്തം വാളുകളിലും ഹാൻഡിലുകളിലും ഒക്കെ പ്രദർശിപ്പിക്കുന്നത്.\nഅങ്ങനെ വിപണി നിയന്ത്രിക്കുന്ന നിർമിതപൊതുബോധങ്ങൾക്കൊപ്പം നിൽക്കാതിരുന്നാൽ ഒരു കുഴപ്പവുമില്ല എന്നും, രാവിലെ ആറര മണിക്ക് എഴുന്നേറ്റിരുന്ന് ഗെയിം ഓഫ് ത്രോൺസിന്റെ എപ്പിസോഡ് സ്ട്രീം ചെയ്യുന്നത് തത്സമയം കണ്ടില്ലെങ്കിലും ഒരു നഷ്ടവും വരാനില്ലെന്നും നമ്മൾ തിരിച്ചറിയേണ്ടിയിരിക്കുന്നു..!\nLast Updated 16, Apr 2019, 8:43 AM IST\nലോകത്തിലെ ഏറ്റവും സെക്‌സിയായ പുരുഷന്റെ ജീവിതം!\nപാക്കിസ്താനില് കൊടുങ്കാറ്റ് വിതച്ച് ഈ യുവതിയുടെ തുറന്നുപറച്\nസമൂഹമല്ലാതെ ആരാണ് ഈ പീഡനങ്ങള്‍ക്കൊക്കെയും കാരണം?\nകുന്നിന്‍മുകളിലെ ആ ഒറ്റവീട്!


പി സി ജോര്‍ജ്ജിന്റെ വിടുവായത്തം എല്ലാ പരിധിയും ലംഘിച്ചെന്ന് സ്പീക്കര്\n15 Aug 2017 8:10 AM GMT\nആക്രമിക്കപ്പെട്ട നടിയെയും വനിത കമ്മിഷനെയും അധിക്ഷേപിച്ച പി സി ജോര്‍ജ്ജിനെതിരെ രൂക്ഷ വിമര്‍ശനവുമായി സ്പീക്കര് പി ശ്രീരാമകൃഷ്ണന്. ജോര്‍ജ്ജിന്റെ വിടുവായത്തം എല്ലാ പരിധികളും ലംഘിച്ചതായും സ്പീക്കര് ചൂണ്ടിക്കാട്ടി.\nആക്രമിക്കപ്പെട്ട നടിയെക്കൊണ്ട് താന് ആത്മഹത്യ ചെയ്യണമായിരുന്നോ എന്ന് ചോദിപ്പിച്ച അവസ്ഥയില് വരെയെത്തി ജോര്‍ജ്ജിന്റെ വാക്കുകള്. സാംസ്‌കാരിക കേരളത്തിന്റെ മുഖത്ത് കാര്‍ക്കിച്ച് തുപ്പുകയാണ് ഇപ്പോള് പിസി ജോര്‍ജ്ജ് ചെയ്തുകൊണ്ടിരിക്കുന്നത്. മുഖത്ത് കാര്‍ക്കിച്ച് തുപ്പുന്നവരോട് എങ്ങനെ പ്രതികരിക്കണമെന്ന് കീഴ്‌വഴക്കമുണ്ട്. ആരും അത് മറക്കരുതെന്നും സ്പീക്കര് ആവശ്യപ്പെട്ടു. തന്നെ അപകീര്‍ത്തിപ്പെടുത്തുന്ന വിധത്തിലുള്ള പിസി ജോര്‍ജ്ജിന്റെ പരാമര്‍ശങ്ങള്‍ക്കെതിരെ ആക്രമിക്കപ്പെട്ട നടി സ്പീക്കര്‍ക്കും മുഖ്യമന്ത്രിയ്ക്കും പരാതി നല്‍കിയിരുന്നു. എന്നാല് ഈ പരാതിയോടെ ദിലീപ് നിരപരാധിയാണെന്ന് തെളിഞ്ഞെന്നാണ് പി സി ജോര്‍ജ്ജ് പറയുന്നത്.\nജോര്‍ജ്ജിന്റെ അപകീര്‍ത്തികരമായ സന്ദേശങ്ങള് കേസിനെ ബാധിക്കുമെന്നാണ് നടി മുഖ്യമന്ത്രിയ്ക്കും സ്പീക്കര്‍ക്കും നല്‍കിയ കത്തില് പറഞ്ഞത്. കത്തിന്റെ ഉള്ളടക്കം വിമന് ഇന് സിനിമ കളക്ടീവ് പുറത്തുവിട്ടിട്ടുണ്ട്.\nActressAbusingCase pcgeorge pinarayivijayan PSreeramakrishnan WomenCollectiveInCinema


പ്രളയ ദുരിതാശ്വാസത്തിനായി ഫണ്ട് സ്വരൂപിക്കുന്നതിന് നടത്തിയ സംഗീത പരിപാടിയുടെ പണം സര്‍ക്കാരിന്റെ ദുരിതാശ്വാസനിധിയിലേക്ക് നല്‍കിയില്ലെന്നായിരുന്നു ആരോപണം.\nകരുണ സംഗീത നിശക്കെതിരെ ആരോപണം ഉന്നയിക്കുന്നവര് നിയമപരമായി ആവശ്യപ്പെട്ടാല് കണക്കുകള് പുറത്തുവിടാമെന്ന് സംഗീത സംവിധായകന് ബിജിബാല്. സത്യസന്ധമായാണ് എല്ലാം ചെയ്തത്. പരിപാടിക്ക് ചെലവായ പണം കൊടുത്ത് തീര്‍ത്ത ശേഷം ഭാരവാഹികളുടെ കയ്യില് നിന്നും പണം എടുത്ത് ദുരിതാശ്വാസ ഫണ്ടില് അടക്കാന് നേരത്തെ തീരുമാനിച്ചിരുന്നു. രക്ഷാധികാരി എന്ന് നിലയില് കളക്ടറുടെ പേര് വന്നത് സാങ്കേതിക പിഴവാണെന്നും ബിജിബാല് കൂട്ടിച്ചേര്‍ത്തു. താന് കൊച്ചി മ്യൂസിക്കല് ഫൗണ്ടേഷന്റെ രക്ഷാധികാരിയല്ലെന്ന് അറിയിച്ച് എറണാകുളം ജില്ലാ കളക്ടര് എസ് സുഹാസ് ഇന്നലെ രംഗത്തെത്തിയിരുന്നു. അനുമതിയില്ലാതെ തന്റെ പേര് രക്ഷാധികാരിയെന്ന രീതിയില് ഉപയോഗിക്കരുതെന്ന് കൊച്ചി മ്യൂസിക് ഫൗണ്ടേഷന് ഭാരവാഹികളിലൊരാളായ ബിജിബാലിന് കളക്ടര് കത്ത് നല്‍കി. ഇനി ആവര്‍ത്തിച്ചാല് നിയമനടപടി സ്വീകരിക്കുമെന്നും എസ് സുഹാസ് മുന്നറിയിപ്പ് നല്‍കി.\nപ്രളയ ദുരിതാശ്വാസത്തിനായി ഫണ്ട് സ്വരൂപിക്കുന്നതിന് നടത്തിയ സംഗീത പരിപാടിയുടെ പണം സര്‍ക്കാരിന്റെ ദുരിതാശ്വാസനിധിയിലേക്ക് നല്‍കിയില്ലെന്നായിരുന്നു ആരോപണം. സംഗീതസംവിധായകരായ ബിജിബാല് , ഷഹബാസ് അമന്, സംവിധായകന് ആഷിക് അബു, നടി റിമ കല്ലിങ്കല് എന്നിവരുടെ നേത്യത്വത്തിലുള്ള കൊച്ചി മ്യൂസിക് ഫൗണ്ടേഷന്റെ സംഗീത പരിപാടിക്കെതിരെയാണ് ആരോപണം ഉയര്‍ന്നത്.\nവിഷയം ചൂട് പിടിച്ചതോടെ ടിക്കറ്റ് വരുമാനമായ ആറര ലക്ഷം രൂപ കൈമാറിയെങ്കിലും വിവാദം കെട്ടടങ്ങിയില്ല. ഇതിനെ തുടര്‍ന്ന് കൊച്ചി മ്യൂസിക്കല് ഫൗണ്ടേഷന് അംഗമായ സംവിധായകന് ആഷിക് അബു മറുപടിയുമായി രംഗത്തെത്തി. ദുരിതാശ്വാസ നിധിയിലേക്ക് പണം കണ്ടെത്താനല്ല സംഗീതനിശ നടത്തിയതെന്ന് ആഷിക് അബു ഫേസ്ബുക്കില് കുറിച്ചു.\nഎന്നാല്, ആഷിഖ് അബുവിന്റെ ഈ വാദം പൊളിയുന്ന രേഖകള് പിന്നീട് പുറത്ത് വന്നു


മമതാ ബാനര്‍ജിയുടെ ജീവിതവും സിനിമയാവുന്നു; വീഡിയോ - Express Kerala\nമമതാ ബാനര്‍ജിയുടെ ജീവിതവും സിനിമയാവുന്നു; വീഡിയോ\nപ്രധാനമന്ത്രിക്ക് നരേന്ദ്ര മോദിക്ക് പിന്നാലെ കൊല്‍ക്കത്ത മുഖ്യമന്ത്രി മമതാ ബാനര്‍ജിയുടെ ജീവിതവും സിനിമയാകുന്നു. നേഹാല് ദത്ത ഒരുക്കിയ ‘ ബാഗിനി: ബംഗാള് ടൈഗ്രസ്’ എന്ന സിനിമയുടെ ട്രെയിലര് പുറത്തുവിട്ടു. മെയ് മൂന്നിന് ചിത്രം റിലീസ് ചെയ്യുമെന്നാണ് അറിയിച്ചിരിക്കുന്നത്. മെയ് ഏഴ്, 12 തീയതികളിലാണ് ബംഗാളില് തെരഞ്ഞെടുപ്പ് നടക്കുന്നത്.\nঅফিসিয়াল ট্রেলার বাঘিনী – পৃথিবীর সব মা,বোনদের প্রেরণা FILM MAKER – Pinky Paul\nPosted by Baghini-Bengal Tigress on Friday, April 12, 2019\nറുമ ചക്രബര്‍ത്തിയാണ് ചിത്രത്തില് പ്രധാന കഥാപാത്രത്തെ അവതരിപ്പിക്കുന്നത്. ചിത്രം മമതാ ബാനര്‍ജിയുടെ ജീവ ചരിത്രമല്ലെന്നും അവരില് പ്രചോദനമുള്‍ക്കൊണ്ടാണെന്നും എഴുത്തുകാരനും നിര്‍മാതാവുമായ പിങ്കി മണ്ഡല് പറഞ്ഞു. ലോക്സഭാ തെരഞ്ഞെടുപ്പ് നടക്കാനിരിക്കെ പല പ്രമുഖ നേതാക്കളുടെയും ജീവിതം സിനിമയാക്കുകയാണ്.\nബംഗാള് ഉപതെരഞ്ഞെടുപ്പ് ; ജനങ്ങള് ബി.ജെ.പിയെ തിരസ്‌കരിച്ചു: മമത\nഗിന്നസ് പക്രു ചിത്രം ‘ഫാന്‍സി ഡ്രസ്സ്’; ട്രെയിലര് ഇന്ന് പൃഥ്വിരാജ് പുറത്ത് വിടും